MIRKO RAGUŽ 


LEKSIKON 
POZNATIH SENJANA 


SENJ, 2016. 


MIRKO RAGUŽ 


LEKSIKON 
POZNATIH SENJANA 


SENJ, 2016. 


Nakladnik: Senjsko muzejsko društvo Senj i 
Ogranak Matice hrvatske Senj 


Napisao i uredio: dr. sc. Mirko Raguž 


Recenzenti: 
prof. dr. sc. Miroslav Glavičić 
prof. Blaženka Ljubović 


Lektura: prof. Laura Turkalj 


Cip: zapis dostupan u računalnome katalogu Sveučilišne 
knjižnice Rijeka 
pod brojem 131012060 
ISBN 978-953-97234-1-3 
1. internetsko izdanje 
Gospić, 19. studenoga 2017. 


e-biblioteka Lykos Ličkih novina 
Izdavač Lika press Gospić 


Za izdavača i urednik Marko Čuljat 
ISBN 978-953-7394-34-9 


HAW Hrvatski arhiv weba 


Croatian Web Archive 


PREDGOVOR 


U višestoljetnoj povijesti Senj je bio duhovno i kulturno 
središte ovoga dijela Hrvatskog primorja koji je dao veliki broj 
znamenitih osoba, poznatih hrvatskoj i europskoj javnosti. Rođeni u 
Senju, ili njegovoj okolici, odrastali u obiteljskoj i senjskoj sredini 
stjecali su one ljudske vrijednosti na kojima su kasnije mnogi 
odlazeći u svijet gradili sebi i drugima bolji život. Neki od njih nisu 
rođeni u Senju, ali su se skrasili u ovome Gradu i postigli za života 
najviše obrazovne i društvene ciljeve. Svi njihovi kratki životopisi 
nisu na jednom mjestu, tu na dohvat čitatelju, posebice senjskome, 
da s vremena na vrijeme pročita i upozna svoga sugrađanina, 
upozna njegovo djelo, o onome što ga je uvrstilo u poznate, i da mu 
bude poticaj i nadahnuće. Zapravo većina njihovih životopisa već 
se nalaze u biografskim leksikonima, znanstvenim djelima i 
drugim dostupnim izvorima svakome čitatelju. Samo ih je trebalo 
ukratko sve njih usustaviti i okupiti na jednom mjestu kao što je ovaj 
leksikon. Iz različitih izvora, novinskih članaka, zbornika, leksikona, 
knjiga, biografskih leksikona, enciklopedija, razgovora s pojedincima 
i njihovim članovima uže i šire obitelji prikupljeni su osnovni podatci 
iz životopisa onih Senjana koji su iza sebe ostavili svoja životna 
postignuća u naslijeđe kao trajne vrijednosti na uvid svim čitateljima i 


ljubiteljima Znanosti, obrazovanja, kulture, gospodarstva, umjetnosti, 

arhitekture, športa, graditeljstva i drugih aktivnosti. Tu su ukratko na 
jednom mjestu, za poticaj, za nadahnuće i na znanje svima nama. 
Svojim stvaralaštvom sami su sebe još za života uvrstili u poznate 
Senjane. 

Abecedarij sam više puta proširivao, nadopunjavao i mijenjao 
s novim imenima značajnim za povijest, kulturu i znanost Senja i 
njegove okolice, osobama koji su stvarali, pridonosili i utjecali na 
sam tijek zbivanja, i stvaranja kulturnog bogatstva kojim danas Senj 
raspolaže. To nije nikako lak i jednostavan posao. Nastojao sam biti 
što objekitvniji, ali u tome sam ponekad pribjegavao osobnoj 
prosudbi. Nisam donosio vrjednosne sudove o osobama koji su 
uvrštene u ovaj leksikon, jer sam to ostavio čitatelju na volju. 
Količina podataka o pojedinim osobama ne odgovaraju njihovim 
pojavama. Neki su podatci manjkavi iz objektivnih razloga. Neki nisu 
željeli dati svoje podatke, i nisu hijeli biti uvršteni u ovaj leksikon. 
Dakle, ima ih podosta koji se ne nalaze u ovoj knjizi Većinom sam 
poštivao i uzimao u obzir dragocijene podatke prof. Pave Tijana o 
poznatim Senjanima, ali i dr. Mile Bogovića o poznatim osobama u 
Teološkom učilištu, odnosno školstvu u Senju tijekom 19. i 20.st., te 
iz Senjskih zbornika. 

U bogatoj senjskoj prošlosti dva se povijesna razdoblja ističu: 
uskočka epopeja i senjsko školstvo. Oba spomenuta povijesna 
razdoblja među inima bili su rasadište poznatih Senjana, uglednih 
znanstvenika, gospodarstvenika, boraca za slobodu i zaslužnih 
Hrvata za promicanje boljitka ovoga dijela Hrvatskog primorja. Neki 


su duljim ili kratkotrajnim boravkom u senjskoj sredini, dolazeći i 

odlazeći negdje drugdje, ostavili iza sebe djela po čemu ih 
poznajemo. I to je moj izbor. 

Na kraju zahvaljujem se prof. dr. sc. Miroslavu Glavičiću i 
prof. Blaženki Ljubović na svesrdnoj pomoći i sugestijama u ovome 
radu, kao i prof. Lauri Turkalj na lekturi teksta. Posebnu zahvalnost 
izražavam Senjskom muzejskom društvu na spremnosti u pružanju 


podrške i aktivnosti oko tiskanja Leksikona poznatih Senjana. 


autor 


RECENZIJE 
POZNATI SENJANI 


Poznati Senjani naslov je biobibliografskog leksikona u 
kojemu autor dr. sc. Mirko Raguž donosi sažete životopise 
značajnih osoba iz povijesti i sadašnjosti koje su svojim životom i 
radom vezane uz grad Senj. Navedeni u leksikonu rođeni su 
Senjani, koji žive i rade u svom gradu ili su svoju egzistenciju i 
profesionalnu afirmaciju realizirali na nekom drugom mjestu, 
međutim znatan je broj i onih koji su se doselili u Senj, gdje su 
nastavili živjeti i raditi ili su u Senju samo privremeno boravili, ali je 
taj boravak izravno utjecao na njihov rad i stvaralaštvo. Sve te 
osobe, koje su se svojim znanstvenim, kulturnim, sportskim i drugim 
oblicima javnog djelovanja nešto više istaknule od svojih sugrađana, 
pridonijele napretku grada, ostvarili zapažena postignuća na 
nacionalnoj razini, autor je povezao svojevrsnim zajedničkim 
nazivnikom poznati Senjani. U tisućljetnoj povijesti grada Senja bilo 
je znatno više poznatih i zaslužnih osoba koje su nesebičnim javnim 
djelovanjem dale prinos svome gradu, međutim o njima se ponekad 
zna samo nešto malo a često ništa. Tako se, naprimjer, zna da su 
ugledni građani antičke Senije bili L. Valerius Agathopis i L. Aurelius 
Victor, jer obojici su gradsko vijeće i sugrađani iskazali počast 
postavljanjem spomenika na javnom mjestu u središtu grada. To se 


doznaje iz teksta natpisa ispisanih na bazama njihovih spomenika, 


7 


ali i zasluge i dobročinstva zbog kojih im je iskazana javna počast 
ondje nisu zapisani. Naime, u doba podizanja spomenika svima su 
bili dobro poznati razlozi iskazivanja počasti i zato nije bilo potrebe 
da ih se posebno navodi. A zato jer nisu bile zapisane, biografije 
ovih i drugih zaslužnih sugrađana ostale su nepoznate. Vrijeme je 
izbrisalo njihove tragove pa su unatoč zaslugama mnogi nekoć 
poznati Senjani kao bezimeni završili u ropotarnici povijesti. | zato da 
ne bi ostali zaboravljeni u sredini u kojoj su živjeli ili možda ostali 
nepoznati svojim sugrađanima, isto tako i da se njihove životne i 
radne biografije po prvi puta objave na jednom mjestu, držim hvale 
vrijednim autorov rad na izradi leksikona poznatih Senjana. 

Autor_ je podatke _ o poznatim  Senjanima preuzeo iz 
enciklopedija, biografskih leksikona, članaka objavljenih u Senjskim 
zbornicima, novinskih članaka i drugih dostupnih izvora koje na kraju 
navodi u popisu korištenih izvora_i literature. Podatke _ o 
suvremenicima dobio je od njihove rodbine ili od njih samih. Sve te 
podatke autor je sistematizirao i, koliko je to bilo moguće, 
ukomponirao u formu životopisa koji sadržava optimalnu količinu 
podataka o životu i radu spomenutih osoba. Životopisi su popraćeni 
popisom izvora i literature o svakom pojedincu, što leksikonu daje 
dozu veće objektivnosti, jer htjeli mi to ili ne, pri pisanju djela ovakve 
vrste ne može se izbjeći subjektivnost. To osobito vrijedi za 
određivanje kriterija po kojima će jedni biti uvršteni među poznate 
Senjane, a drugi ne. Budući da nije moguće pomiriti sve kriterije tako 
da svi budu zadovoljni, vjerojatno će biti nezadovoljnih autorovim 


izborom poznatih Senjana jer neki u leksikonu neće naći imena koji 

su prema njihovom mišljenju poznati Senjani, a drugi će naći one za 
koje drže da nisu poznati Senjani. To je jasno i autoru, koji u 
predgovoru priznaje da je ponekad pribjegavao i osobnoj prosudbi, 
ali pritom nije donosio vrednosne sudove o osobama o kojima je 
pisao. Držimo da je to njegovo autorsko pravo o kojemu ne treba 
raspravljati. Poznati Senjani predstavljeni su abecednim redom, kao 
što je to uobičajeno u djelima ovakve vrste, a sadržaj je popraćen s 
pedestak fotografija. 

Poznati Senjani vrijedan je biobibliografski leksikon koji sadrži 
životne i radne biografije osoba koje su ostavile traga u senjskoj 
sredini, gdje su rođeni i gdje su živjeli. Čestitajući autoru dr. sc. 
Mirku Ragužu na izradi leksikona, koji će naći svoju čitalačku 
senjsku pobliku, koristim priliku da preporučim njegovu tiskanu 
objavu. 


prof. dr. sc. Miroslav Glavičić 


SENJSKI LEKSIKON 


Pred nama je knjiga Senjski leksikon autora dr. sc. Mirka 
Raguža u kojoj je pregled životnih i radnih biografija poznatih 
Senjana bilo po rodu, zavičaju ili životnom radu, koji su svojim 
djelovanjem i mnogobrojnim postignućima proslavili grad Senj i 
pridonijeli izgradnji nacionalnog i kulturnog identiteta grada Senja ali 


i države Hrvatske. 


Senjani predstavljeni u ovoj knjizi svojim radom istakli su se 
na — znanstvenom, = kulturno-povijesnom, = društveno-političkom, 
gospodarskom i športskom polju i tako pridonijeli kulturnom napretku 
i promociji grada Senja. U knjizi se prema riječima autora na jednom 
mjestu nalaze pojedinci koji su svojim djelovanjem i suživotom u 
Senju pridonijeli višoj kvaliteti života, ali i utjecali na tijek događanja 
kroz minulo vrijeme. Također su zaslužni da se o Senju piše i govori 
kao jednom od najvećih kulturnih središta u Hrvatskom primorju, 
zbog čega su uvršetni u poznate Senjane. 

Autor _Senjskog leksikona je abecednim redom znalački 
predstavio oko 150 osoba iz prošlosti i sadašnjosti grada Senja, koje 
su svojim djelovanjem proslavili grad Senj bilo da su pisali o 
junaštvu Senjana ili o bogatoj povijesti, tradiciji i kulturi grada Senja 
te tako zaslužili da budu predstavljeni u ovoj knjizi kao poznati 
Senjani. Među njima se mogu naći znamenite ličnosti iz književnoga, 
crkvenog, znanstvenog, športskog kao i društveno-političkog, 
gospodarskog i kulturnog života, koji su se u svom znanstvenom, 
kulturnom i drugim oblicima djelovanja bavile i bave senjskom 
prošlosti, sadašnjosti i budućnosti. Oni su nam kao trajne vrijednosti 
ostavili u naslijeđe svoje stvaralaštvo i životna postignuća, dajući 
tako značajan prinos hrvatskom znanosti, knjiženosti, povijesti i 
kulturi. 

Osobitost ovoga Leksikona očituje se u tome da u njemu nisu 
predstavljene samo biografije osoba koje su ranije negdje objavljene 
a obilježile su dalju i bližu senjsku prošlost, već i biografije 


suvremenika, tj. pojedinaca iz sadašnjosti grada Senja, koji 

rođenjem, zavičajem ili radom također pripadaju gradu Senju, a 
svojim su djelovanjem u novije vrijeme ostavili traga u znanosti i 
kulturi te na razne načine proslavili i promovirali grad Senj i njegovu 
povijest i kulturu. Skupljajući biografsku građu za Leksikon autor je 
uložio veliki trud i shvatio da je sustavnost, preciznost, pouzdanost i 
jasnoća pisanja jamstvo za trajne vrijednosti knjige kao što je ovaj 
Leksikon, a kako navodi u Predgovoru knjige, biografske podatke o 
poznatim osobama iz senjske povijesti crpio je iz različitih izvora, 
kao što je arhivska građa te biografski leksikoni, enciklopedije, 
zbornici, novinske članci i sl. kao i iz razgovora s pojedincima i 
njihovim članovima uže i šire obitelji. Autor je bio svjestan težine i 
odgovornosti pisanja o poznatim Senjanima koji su svoja životna 
postignuća ugradili u napredak i prosperitet Grada i tako obilježili 
njegovu prošlost i sadašnjost. Posebice se trudio da ne izostavi niti 
jedno značajno ime odnosno životopis pojedinca koji je na bilo koji 
način pridonio društveno-političkom, gospodarskom i kulturnom 
napretku grada Senja. lako je autor koristio sve znanstvene 
instrumente, nije pretendirao na znanstvenu, niti enciklopedijsku 
vrijednost već je nastojao realno i cjeloviti predstaviti životopise i u 
njih ugraditi postignuća brojnih zaslužnih Senjana koji su tijekom 
povijesti sudjelovali u životu Grada i svojim djelovanjem na raznim 
znanstvenim poljima ostavili dubok trag u bogatoj povijesti grada 
Senja. Stoga zahvaljujući uloženom trudu autora ovaj Leksikon ima 
mnogo korisnih podataka i jedinica za leksikografe. Čitatelji ove 
knjige su upućeni na druge izvore putem fus nota i literature što 


dodatno vrednuje ovu knjigu i tako dokazuje da je ona izniman 

pothvat autora i značajno djelo koje pridonosi spoznaji širine i 
bogatstva spektra intelektualnog kruga grada Senja koji su ga 
proslavili tijekom njegove povijesti i tako pridonijeli njegovom 
kulturnom prosperitetu i kulturnom idenitetu. 

Toplo preporučujem čitateljima, posebice Senjanima ma gdje 
bili, ovu vrijednu knjigu-Leksikon autora dr. sc. Mirka Raguža u kojoj 
će pronaći brojne korisne i precizne podatke o ljudima koji su 
proslavili Senj i obilježili njegovu povijest i kulturu ali i hrvatsku 
zananost. 


prof. Blaženka Ljubović 

ACCURTI, JOSIP", svećenik i prirodoslovac, ( Senj, 11. 8. 1824.- 
San Giovanni di Guardiella kod Trsta, 11. 9. 1907.) 

Pučku školu završio u Senju, srednjoškolsko obrazovanje u 
Karlovcu i Veneciji. Već zarana pokazuje sklonost prema prirodnim 
znanostima u kojima će kasnije postići zapažene rezultate. Isto tako 
imao je velike sklonosti prema glazbi i općenito prema umjetnosti, 
posebice slikarstvu pa je u Veneciji pohađao Umjetničku akademiji. 
U Senju završava bogosloviju i postaje svećenik. Zapošljava se u 
senjskoj gimnaziji i predaje crtanje i kaligrafiju, a godinu dana 
kasnije kao suplent matematiku i prirodne znanosti. Uskoro odlazi u 
Rijeku i na riječkoj gimnaziji predaje matematiku i fiziku. Godine 
1856. postaje profesorom austrijske državne gimnazije u Kopru i 
predaje prirodne znanosti, a nakon toga prelazi na Trgovačku 
akademiji i tu ostaje sve do svoga umirovljenja 1886. U Kopru radi 
na istraživanju algi i tu postiže veliki uspjeh. Njegova herbarska 
zbirka o algama s crtežima se nalazi u Museo civico di Storia 
Naturale u Trstu. 

Lit.: C. Battelli: Ginseppe Accurti ( 1824.1907)- esempio di connubio 
tra insegnamento e ricerca scientifica, Annales Series historia 
naturalis (Kopar), 1999. 15. 


1, I. Šugar, 1983, 9-10. 

ANIĆ PERIŠIN, MILAN“, političar i pjesnik,( Krasno, 
4.7.1889-Krasno, 22.9. 1932.) 

Pučku školu završio u Krasnu, gimnaziju u Senju i Karlovcu. 
Pravo studirao u Zagrebu i Pragu gdje je i doktorirao godine 1913. 
Zauzimao je protuaustrijski stav pa je jedno vrijeme bio i u zatvoru. 
Poslije radi u Beogradu kao odvjetnik i političar Demokratske 
stranke. Od 1929. do 1931 bio je odbornik beogradske općine, a od 
1931. zastupnik kotara Senj-Perušić. Pjesme objavljuje u mnogim 
listovima i časopisima, a prvu svoju pjesmu ,Vječnost , objavio je u 
Prosvjeti, Zagreb 1913. 


2. Lički leksikon-www.Ličke novine.hr. 


ANIĆ, MILAN*, akademik, šumarski stručnjak _(  Plitvički 
Ljeskovac, 1906.- Zagreb, 1968.) 

Iz Plitvičkog Ljeskovca u trećoj godini života mladog Milana 
roditelji (rođeni Krasnari) dovode u Krasno gdje provodi djetinjstvo i 
završava pučko školovanje. Gimnaziju pohađa u Senju i Sušaku. Na 
Poljoprivredno-šumarskom fakultetu završava studij šumarstva 
1929. godine i tako je postao prvi Krasnar koji je završio studij 
šumarstva. Iste se godine zaposlio na Poljoprivredno-šumarskom 
fakultetu kao asistent u Zavodu za uzgajanje šuma i kao šumarski 
vježbenik fakultetskog dobra, gdje je ostao cijeli radni vijek. 
Doktorsku disertaciju pod nazivom Pitomi kesten u Zagrebačkoj gori 
obranio je 1939. Slijedeće 1940. godine habilitirao je na temelju rada 
Sociologija bilja i njena važnost za naše šumarstvo. Iste je godine 
postavljen za docenta iz dendrologije i biljnosocioloških osnova 
uzgoja šuma. Izvanredni profesor M. Anić je postao 1943., a 1949. 
redovni profesor iz šumarske fitocentologije i uzgajanja šuma. Te je 
godine postavljen za predstojnika Zavoda za uzgajanje šuma, na 
kojoj je dužnosti ostao 20 godina, sve do svoje smrti 1968. godine. 
Akademik Milan Anić bio je član mnogih šumarskih ustanova ili 
udruženja u zemlji i inozemstvu. Sudjelovao je u radu brojnih 
domaćih i inozemnih kongresa , skupova, savjeta a obavljao je i 
mnoge druge stručne i društvene dužnosti. U nastavničkom radu na 
dodiplomskom studiju predavao je Šumarsku  fitocenologiju, 
Uzagajanje šuma, Dendrologiju, i dr. Za života obnašao je različite 
dužnosti. Bio je predsjednik Šumarskog društva Hrvatske 1946. 
godine, urednik Šumarskog lista 1945.1949, dekan Poljoprivredno- 
šumarskoga fakulteta 1951- 1952. a prodekan 1952/53. godine. 


Obnašao je različite dužnosti na Fakultetu a 1949. postaje 

predstojnik zavoda za uzgajanje šuma. Napisao je preko 150 
znanstvenih i stručnih radova, a u Šumarskoj enciklopediji obradio je 
232 pojma. 

Djela: Pitomi kesten u Zagrebačkoj gori, Zagreb, 1940. 


3. Glavaš M. i Devčić M. 2005, 51-53., Šume i šumarstvo Sjevernog Velebita, Senj-Zagreb, 2005. 


ATANASIĆ, ALEKSANDAR", diplomirani ekonomist, novinar 
( Senj, 2.10 1949—Senj, ? 2012.) 


Osnovnu školu i gimnaziju završava u Senju, a Ekonomski 
fakultet u Rijeci. Prvo zaposlenje dobiva u Ugostiteljskoj 
organizaciji Velebit u Senju, a kasnije radi u Upravi Grada Senja. 
Još za studentskih dana surađuje u Novom listu. Za Acu se 
može sa sigurnošću kazati da je istinski i jedinstveni kroničar 
Senja i njegove okolice. Neumorno je objavljivao desetljećima 
sve što se događalo u Senju i temeljito informorao javnost o svim 
svakodnevnim = zbivanjima iz —gospodaraskog, = kulturnog, 
športskog i inog života u gradu pod Nehajem. Bio je aktivni igrač 
Nogometnog kluba ,Nehaj“ u Senju gotovo 20 godina, a kasnije i 
savezni nogometni sudac i u tome bio poznat po vrlo strogim 
kriterijima ocjenjivanja igrača kao i samog nogometa. Kao dobar 
poznavatelj športskih prilika u Senju aktivno je surađivao dugo 
godina i u Športskim novostima. Za svoje aktivnosti u društvu 
dobio je niz priznanja. Na mjestu voditelja Odsjeka društvenih 


djelatnosti u Senju zatekla ga je iznenadna smrt godine 2012. 

BABIĆ, BOŽO“, pomorski pisac, leksikograf ( Volarice, 24. 
12. 1840.- Sv. Juraj, 14. 12. 1912.) 

Pučku školu završava u Sv. Jurju, a pomorsku u Trstu. 
Godine 1858. stupa kao pomorski kadet u Hrvatsko.ugarskoj 
mornarici, 1865. predaje u riječkoj gimnaziji, 1866. ponovno radi 
u austrijskoj mornarici. Tu ostaje sve do 1874. godine. Te godine 
postaje ravnatelj Nautičke škole u Bakru. Predaje matematiku i 
nautičke predmete. Dosta je radio na promociji stručne literature 
na hrvatskom jeziku. Kratko vrijeme radio je u jednome 
odvjetničkome uredu u Zagrebu. Obilazeći hrvatsku obalu 
prikupljao je građu pomorskih i brodarskih nazivlja kako ih je čuo 
u narodu. Bio je uporni sakupljač hrvatskog pomorskog nazivlja 
pa je objavio pet knjiga pomorskoga leksikografskog sadržaja, 
koji su prvi hrvatski tiskani pomorski rječnici. U njima je donio 
svoj program za stvaranje i usustavljivanje pomorskoga nazivlja 
te postavio temelje tzv. bakarskoj redakciji pomorske 
terminologije. Objavio je nekoliko brošura u kojima je unosio 
jezično pomorsko blago iz rodnog primorskog kraja. 

Djela: Morski rječnik hrvacko-srpski, Trst, 1870. Mladi mornar ili 
Put brodom iz Senja u Trst, Kraljevica, 1875. Nazivi korita i 
jedrilica u hrvatskom, njemačkom i talijanskom jeziku, Kraljevica, 


1877. Pomorski rječnik ili Nazivlje za brodovlje po moru, Senj, 

1901. Sabrana djela. pomorski rječnici i drugi radovi, Rijeka, 
2005. 


4. E. Palanović, 1983, 286-287. 
-Napomena: Za Spomenicu Sv. Jurja, 2003. Dijana Stolac pripremila je tekst o Boži Babiću, str. 245- 


246. 


BABIĆ, FERDINAND*, svećenik i pisac ( Ravna Gora, 28. 5. 
1827-Ravna Gora, 26. kolovoza 1894.) 

Pučku školu završava u Vrbovskom 1838., a gimnaziju u 
Rijeci 1846, i bogosloviju u Senju 1850. Podđakonom je postao 23. 
lipnja, đakonom tri dana kasnije, a prezbiterom 21. srpnja iste 
godine. Iz Senja je poslan za kapelana u Bakar u kojerm je proveo 
nepune četiri godine. Nakon toga je kao tajnik biskupa Ožegovića 
dugo službovao u Senju gdje je čak postao i kaptolskim kanonikom. 
U tome razdoblju nekoliko je puta boravio u Italiji. Od 14. rujna 1868. 
župnikovao je u Ravnoj Gori. Tu je dočekao starost. Umirovljen je 
1893. Umro je 1894. u Ravnoj Gori. 

Babić je počeo pisati pjesme 1850. Te je godine objavio 15 
djela u Zagrebu, Zadru i Trstu. Uglavnom su to poetska djela 
prigodne vjerske tematike. Napisao je preko 4000 stihova. U 
Babićevim pjesmama pretežno su zastupljene vjerske, prigodne i 
rodoljibive povijesne teme. Napisao je dvije veće pjesme: Spomenik 
grada Bakra i Nikola Jurišić. Bio je sljedbenik ilirizma. U njegovim 
proznim djelima ima dosta realizma, što je i razumljivo jer je pisao u 
vrijeme kada je u Hrvatskoj A. Šenoa bio vodeća književna osoba. 
Umjetnički dometi nisu nimalo niži od drugih onodobnih pisaca. 

Objavljivao je i članke s kulturno-historijskim i pedagoškim temama. 
Značajan je i njegov prevodilački rad. Poznavao je latinski, grčki, 
taljanski i njemački jezik. Bio je suradnik _ mnogih časopisa: 
Zagrebački katolički list, Jadranski —Slavjan( Trst), Glasnik 
dalmatinski (Zadar), Danica ilirska (Zagreb), Neven (Zagreb) i dr. 
Djela: Sabrana djela, Rijeka, 1995., Spomenik grada Bakra, Rijeka, 
1991. 


5. Hrvatsko filološko društvo, Rijeka, 1995, 226-228. 


BABIĆ, KRUNOSLAV', sveučilišni profesor, zoolog ( 
Senj,12.4.1875. —Opatija, 4.3.1953.) 


slika: croinfo.net 


Pučku školu završava u Senju, gimnaziju Senju i Rijeci 
(1893) a prirodne znanosti (1899) na Filozofskom fakultetu u 
Zagrebu. Zbog kratkovidnosti nije služio vojsku. Govorio je hrvatski, 
njemački i talijanski, a čitao francuski, engleski, grčki i latinski. 
Dekretom kr. Zemaljske vlade, Odjel za nastavu i bogoštovlje 
imenovalo ga je 23. veljače 1900. ispitanim namjesnim učiteljem 


gimnazije u Varaždinu. Ubrzo je iste godine premješten u Veliku kr. 

Gimnaziju u Osijeku. Iduće, 1901. imenovan je srednjoškolskim 
učiteljem u Velikoj kr. Gimnaziji u Sušaku, a 1904. premješten je u 
kr. Veliku gimnaziju u Zemunu. Godine 1905. polaže ispit i dobiva 
naslov profesora. 

Godinu dana kasnije imenovan je čuvarom (kustosom) u 
Hrvatskom zemaljskom zoološkom muzeju u Zagrebu. Od 1927. 
postaje ravnatelj Zoološkog odjela Narodnog muzeja u Zagrebu. 

Na Filozofskom fakultetu u Zagrebu stječe doktorat 1899. pa je na 
Sveučilištu postao i predavač. Bio je i honorarni nastavnik na Višoj 
pedagoškoj školi u Zagrebu. Istodobno je bio trajno u službi u 
Hrvatskom narodnom zoološkom muzeju. 

Glavni znanstvenoistraživački interes bio mu je usmjeren na 
beskralježnjake celenterate, posebice hidrozoa, zatim na spužve i 
člankonošce. U glavnom međunarodnom časopisu dao je opsežan i 
temeljit monografijski prikaz kremenih spužava Jadrana. Umro je u 
Opatiji 4. ožujka 1953 u 79. godini života. 

U svojim znanstvenim istraživanjima najviše se bavio 
celenteratima, ehinodermatima i artropodima, posebice faunom 
mora. Proučavao je hidroidne polipe Jadranskog mora ( Rad JAZU, 
1898; — Glasnik — Hrvatskog — naravoslovnog — društva, —1903.; 
Zoologischer Anzeiger, Leipzig 1911, 1912, 1914; Glasnik Hrvatskog 
prirodoslovnog društva, 1921.), Planktoničke celenterate režnjake i 
rebraše ( Rad JAZU, 1913.), a više radova napisao je o spužvama 
Jadrana otkrivši nekoliko _ novih _ vrsta _( Glasnik Hrvatskog 
prirodoslovnog društva, 1921.; Zoologische Jahrbucher, Abtfur 


Systematik, Okologie und Geographie, der Tiere, Jena 1923.). Još je 

proučavao rakove izopode i dekapode te zvjezdače ( Zoologischer 
Anzeiger, 1912, 1913; Glasnik Hrvatskog prirodoslovnog društva, 
1922.), Morsku kornjaču sedmeroprugu želvu ( Priroda, 1920), 
Gorostasnu morsku psinu ( Zoologischer Anzeiger, 1939). Pisao je o 
našim lažipaucima, slatkovodnim spužvama, rakovima 
škrgonošcima i slijepim pećinskim desetonošcima te posebno 
zanimljivo o razvoju faunističkih istraživanja u Hrvatskoj ( Glasnik 
Hrvatskog prirodoslovnog društva, 1916, 1927/28.). 

Djela: Pogledi na biologičke i bionomičke odnose u Jadranskome 
moru, Zagreb, 1911., Životinjstvo za niže razrede srednjih i njima 
sličnih škola ( s Nikolom Finkom), Zagreb, 1926., Život Jadranskoga 
mora, Zagreb, 1928., Zoologija za više razrede srednjih škola, 1 i 2 ( 
s Nikolom Finkom), Zagreb, 1936., Životinjski svijet ( u Zemljopis 
Hrvatske,2), Zagreb, 1942. 482-502. 

Li: Miroslav Hirtz: Biografije zoologa, Glasnik Hrvatskog 
prirodoslovnog društva, 36 (1924), 132- 142., Krunoslav Babić, 
Priroda, 40 ( 1953) 4, 158- 159., Životopis i popis rakova. Sto godina 
znanstvenog i nastavnog rada iz zoologije na Sveučilištu u Zagrebu, 


Hrvatski narodni zoološki muzej od osnutka do danas, Zagreb, 1974. 


6. J. Balabanić, 1983, 293. 


29 


BABIĆ, NADA“, glumica ( Sv. Juraj, 5. 2. 1903- Zagreb, 26. 
1. 1951.) 


dl 


slika: blog. dnevnik. hr 


Pučku školu završava u Sv. Jurju, a daljnje školovanje 
nastavlja u Zagrebu. Pohađala je zagrebačku preparandiju i u to 
vrjeme — zabavljala je razred — svojim — temperamentom, 
improvizacijama i parodijama. Kada je 1920. otvorena Glumačka 
škola, napušta preparandiju i posvećuje se studiju glume. Bila je vrlo 
nadarena i ambiciozna pa tako odmah dobiva uloge u zagrebačkoj 
Drami. Imala je izvanredne psihofizičke osobine: njene krupne crne 
oči žarile su se intenzivnom toplinom, a bogatim prelivima tonova 
umjela je izražavati sve skale neposredne osjećajnosti. Samom 
svojom pojavom donosila je na pozornicu ,ono nešto“ što osvaja 
gledalište i sugerira mu maksimum iluzija. To je bilo bjelodano već 
od prvih njenih nastupa. Kao učenica Glumačke škole nastupala je u 
»Proscu“ A. P. Čehova i u komadu iz mladenačkog života 


,čGaudeamus“ L. Andrejeva, a napose se istakla u Dickensovom 

,Cvrčku na ognjištu“. Godine 1921. angažirana je kao članica drame 
Hrvatskog narodnog kazališta zajedno s prvom generacijom 
studenata škole, u kojoj su bili Dubravko Dujšin, Emil Karasek, Đuro 
Rošić, Ahmed Mutadbegović i Martin Matošević. 

Glumačku zrelost postiže ulogama Marije ( W. Shakespeare ,Na tri 
kralja, Mnogo vike nizašto), Isabele ( Calaleron de la Barca, 
Gospođa đavolica) i dr. Istakla se u ruskom klasičnom repertoaru, 
napose kao Katjuša Maslova u dramatizaciji Tolstojeva romana 
Uskrsnuće, 1936. Gostovala je u Sarajevu, Beogradu i Splitu. Bila je 
vrstan recitator kajkavske i čakavske lirike. Posljednji put je nastupila 


u svibnju 1941. kao Guba u Držićevu Plakiru. 


Lit.; Stjepan Parmačević: Babićeva i Bobićeva, Riječ, 7 ( 1925) 
124,3. Jubulej dviju dramskih predstava, Teatar, 2 ( 1929) 9, 5-7. 
Nikola Polić: Nada Babić, Naša sloga, 2 (1929) 245, 2. Zvonimir 
Zobundžija: Nada Babić, Danica, 2 ( 1932), 43, 1-2. Branko 
Gršković: Nada Babić, Spašava ,Zemaljski raj“, Večer, 14( 1933), 
3855, 4. Branko Gršković, Nada Babić kao Katja Maslova, Večer, 
17( 1936) 4595, 5. Nikolaj Fedorov: Kazališne sjene, Nedjeljna viest, 
2 ( 1942) 39, 3. 


71. Mrduljaš, 1983. 299. S. Batušić, Senjski zbornik, br. 1, 1965. 219-221. 

BAČIĆ, FRANJO, pravni pisac, sveučilišni profesor ( Senj, 12. 
1. 1923.- Zagreb, 8. 1. 2011.) 


slika: www. pravo. unizg.hr 


U Senju pohađa osnovnu školu i gimnaziju a Pravni fakultet 
završava u Zagrebu (1947), doktorirao ( 1954) na pravnom fakultetu 
u Beogradu na temu ,Početak izvršenja krivičnog djela i kažnjive 
pripremne radnje“. Radio kao sudski pripravnik u Kotarskom sudu u 
Rijeci( 1947-1949), kao stručni suradnik u Ministarstvu pravosuđa 
FNRJ u Beogradu do 1957., kada je i izabran za docenta. Godine 
1962. izabran je za izvanrednog, a 1966. redovitog profesora na 
Katedri za krivično pravo na Pravnom fakultetu u Skoplju. Godine 
1972. prelazi u istom zvanju na Katedru za krivično pravo na 
pravnom fakultetu u Zagrebu. Obavljao je dužnosti dekana, 
prodekana te prorektora, a u Zagrebu vršio je dužnost predstojnika 
Pravosudnog odjela i šefa Katedre za krivično pravo. Bio je član 
Komisije za izradu Krivičnog zakona SFRJ i Komisije za izradu 
Krivičnog zakona SR Hrvatske. Autor je nekoliko izdanja udžbenika 
o krivičnom pravu i jedan od sastavljača Komentara Krivičnog 
zakona SFRJ ( Beograd 1978). Suradnik je u mnogim časopisima i 
zbornicima: Narodni pravnik ( 1949, 1950), Pravni život (1953- 

1958), Godišnik na Pravniot fakultet vo Skopje (1957,1959, 1960, 
1962, 1963-1965, 1967, 1968, 1971, 1972), Naša zakonitost ( 
1959,1973-1981), Pregled ( 1959), Pravna misao ( 1960, 1961, 
1963, 1965, 1970), Jugoslovenska revija za krivično pravo i 
kriminologiju ( 1961, 1965, 1970, 1971, 1973), Arhiv za pravne i 
društvene nauke ( Beograd 1968), Zbornik Instituta za kriminološka i 
sociološka istraživanja (1975), Zbornik Pravnog fakulteta u Zagrebu 
( 1978), te u ediciji Materijali s prvog i drugog savjetovanja 
Hrvatskog udruženja za krivično pravo ( Zagreb 1979. i 1981.). 
Sudjelovao je na stručnim i znanstvenim savjetovanjima i skupovima 
u nas i u inozemstvu. Kao pedagog Bačić je bio poznat po visokim 
zahtjevima koje je postavljao pred svoje studente. 

Djela: Jugoslavensko krivično pravo, 1 i 2. Skopje, 1961., 1972, 
Jugoslavensko krivično pravo, Poseben del. Skopje, 1966, 1973., 
Krivično pravo, Opći dio, Zagreb, 1978, 1980.Krivično pravo. 
Poseban dio, I. Zagreb 1979, 1981. 

8. H. Sirotković, 1983, 321-322. 
BALEN, JOSIP", šumarski stručnjak i znanstvenik ( Krmpote, 18. 3. 
1890.- Tucuman-Argentina, 1963.) 

Pučku školu završava u Novom Vinodolskom, a gimnaziju 
u Senju 1909. godine gdje je i maturirao. Šumarske znanosti završio 
je na Visokoj šumarskoj i rudarskoj školi u Banskoj Šćavnici u 
Slovačkoj 1913. godine. Nakon završetka studija zapošljava se u 
šumarskom ravnateljstvu u Zagrebu, zatim mu je bila povjerena 
uprava Šumarije Rujevac-Umetić te šumarije Glina. Godine 1917. 
odbija službu u Kraljevskom ugarskom ministarstvu za poljodjelstvo, 
obrt i trgovinu u Budimpešti, zbog čega je po zakonu premješten za 
upravitelja Šumarije Krasno. Tu prvi put provodi oplodne sječe u 
jelovim prebornim sastojinama. Iz Krasna odlazi 1919. u Senj za 
upravitelja Nadzorništva za pošumljavanje krša. Za kratko vrijeme je 
pošumio preko 1000 ha površine. Istodobno se počeo intenzivno 
baviti znanstvenim radom i pripremati doktorski rad. Poduzimao je 
široke aktivnosti prosvjećivanja pučanstva na ideji pošumljavanja 
krša. Doktorsku disertaciju pod nazivom Bura i njezino značenje za 
pošumljavanje krša obranio je 1923. godine i time postao prvi doktor 
znanosti iz područja šumarstva na Gospodarsko-šumarskom 
fakultetu u Zagrebu. Kasnije od 1925. je radio u Beogradu i Zemunu 
kao profesor na njihovim fakultetima, ali i kao inspektor i šef Odsjeka 
za pošumljavanje u Hrvatskom primorju, Dalmaciji, Crnoj Gori i 
Makedoniji. U cilju studija šumarskog gospodarstva boravio je u 
Francuskoj, Njemačkoj, Švicarskoj, Italiji, Poljskoj, Češkoj, 
Rumunjskoj, Mađarskoj i Bugarskoj. Služio se svim slavenskim i 
europskim jezicima. Godine 1941. vraća se u Zagreb gdje je 
obavljao dužnost savjetnika u Ministarstvu za bogoštovlje i nastavu, 


a na zagrebačkom Šumarskom fakultetu postaje redovnim 

profesorom. 1. siječnja 1942. imenovan je Poglavnikovim županom, 
koju će dužnost obavljati uz redoviti posao sveučilišnog profesora. 
Zakonskom odredbom o državnoj vladi NDH od 9. listopada 1942. 
postaje ministar u Ministarstvu narodnog gospodarstva. Tu ostaje do 
11. listopada 1943. kada je imenovan ministrom šuma i rada. 

U svibnju 1945. povlači se preko Blajburga u Italiju i kasnije 
u Argentinu. Tamo postiže zapažene rezultate kao šumarski 
stručnjak i znanstvenik. U Čileu godine 1956. postaje direktor 
novoosnovanog šumarskog instituta i direktor škole koja je radila u 
okviru Instituta. Ponovno se vraća 1960. godine u Argentinu gdje 
osniva prvi samostalni Šumarski fakultet u Tucumanu. Tu i umire 
godine 1963. gdje je i pokopan uz sve počasti fakulteta. 
Djela: O klimatskim faktorima na kršu i njihovom odnosu prema 
vještačkom zašumljavanju, Zagreb 1928. O proredama, Zagreb, 
1929. Zakon o šumama, Zagreb, 1930. Naš goli krš, Zagreb, 1931. 
Josip Kozarac, Zagreb, 1936. Šumarski rasadnici, Zemun, 1938. 


Nauka o šumi, G. F. Morozova, Zemun 1940. 
9. S. Matić, 2001, 337-347. 

BALEN, ŠIME'", publicist i politički djelatnik ( Jablanac, 7. 
2. 1912.- Karlovac, 16. 3. 2004.). 


Slika: sr.wikipedia.org 


Osnovnu školu polazio u Jablancu i Karlovcu, gdje je započeo 
niže razrede gimnazije, a završio u Rijeci. Ispit zrelosti polaže na 
sušačkoj Trgovačkoj akademiji (1930) i upisuje iste godine 
Ekonomsko- komercijalnu visoku školu u Zagrebu. Sudjeluje u 
aktivnostima mladeži protiv šestosiječanjske diktature, nakon čega 
je uhićen ( 1932.) i osuđen u Ogulinu na godinu dana zatvora. Na 
ponovljenom procesu ( 25- 29. 1. 1933) Državni sud za zaštitu 
države u Beogradu osudio ga je na četiri godine tamnice (Sremska 
Mitrovica, Lepoglava, Maribor) kao hrvatskog nacionalnog 
revolucionara. U zatvoru prihvaća ideje marksizma i komunizma, 
studira na «crvenom sveučilištu» i postaje članom Komunističke 
partije ( 1935). Postaje korektor u nekim zagrebačkim novinskim 
poduzećima. Potkraj godine 1936. ponovno je uhićen i 1938. 
protjeran iz Zagreba. Te je godine postao urednik gospodarske 
rubrike u Hrvatskom dnevniku, a početkom okupacije 1941. u 
Novom listu. Godine 1936. po zadatku PK KPJ za Hrvatsku djeluje 

na selu u okviru lijevog krila HSS-a. Od druge polovine 1940. bio je 
član Ćelije intelektualaca u Zagrebu, a u proljeće 1941. postaje član 
Vojnog komiteta za Zagreb. U kolovozu odlazi na oslobođeni teritorij, 
najprije u Drvar, potom kao partijski instruktor u Brinje, a od kraja 
1941. do 1944 politički je komesar u nekoliko partizanskih jedinica. 
Bio je vijećnik AVNOJ-a a u ZAVNOH-u član inicijativnog odbora te 
rukovoditelj Propagandnog odjela ( 1943), a poslije vijećnik. 

Po svršetku rata član je Privremene narodne skupštine 
Jugoslavije(1945), delegacije u OUN (1946-1947) i na zasjedanju 
UNESCO-a ((1947), a od 1945-1947. je predstavnik za tisak u 
jugoslavenskom poslanstvu u Washingtonu. Nakon povratka iz SAD 
postaje direktor «Tanjuga». U vrijeme napada Informbiroa na KPJ 
(1948) prestao je biti član partije. Radio je i dalje kao publicist, a 
1962. postaje direktor Nakladnog zavoda «Znanje» u Zagrebu, gdje 
je i umirovljen (1966). 

Primio je više odlikovanja i priznanja. Nosilac je partizanske 
spomenice 1941. Od đačkih dana svojim književnim prilozima 
surađuje u raznim časopisima i publikacijama: Hrvatski borac ( 
1928), Hrvatski domobran (1928), Naša sloga (1929, 1930), 
Omladina (1929, 1930, 1930-1931), Hrvatsko pravo (1930), Jutarnji 
list (1931), —Koprive (1931), Obzor __(1931,1937), Zora 
(1931),Seljačka misao (1937,1939), Primorje (1938), Hrvatski 
dnevnik (1938- 1940), Hrvatski radnik (19339), Božićnica (1940), 
Slobodna misao ( Toronto,1940). Više njegovih reportaža objavljeno 
je u zborniku Kako živi narod ( Zagreb, 1938). Tada se potpisivao 


šifrom i pseudonimima Maledicus, R. Mršić i F. Šegotić. Poslije rata 

tu vrstu priloga objavljivao je u Književnim novinama ( 1948), 
Republici ( 1951, 1953, 1956, 1960, 1964), Matici ( 1957, 1958, 
1967), Književnoj tribini ( 1959), Kulturnom radniku (1959, 1962), 
Telegramu ( 1964, 1967, 1969), Kolu ( 1965, 1969,1970), Našim 
planinama (1976, 1978) i Zadarskoj reviji (1977), te u nekim 
dnevnim tjednim listovima. Političke priloge i tekstove o novijoj 
političkoj povijesti naše zemlje počeo je za tamnovanja objavljivati u 
Zidnim novinama i listu Narodni front slobode ( 1935,1936), a potom 
u Seljačkoj misli ( 1937), Političkom vjesniku (1940), Gerilcu (1941), 
Ličkom partizanu (1941), Narodnom borcu (1942), Riječi žene 
(1942), Vjesniku (1943, 1945, 1979), Matici _(1953,1954, 19595), 
Dometima ( 1982), te u više spomenica i zbornika. Za boravka u 
SAD surađivao je u listovima naših iseljenika:  Zajedničar 
(Pittsburgh), Narodni list ( New York) i dr. Pisao je o našim 
istaknutim iseljenicima i njihovim organizacijama ( Matica, 1954, 
1955, 1956 i Iseljenički kalendar, (1970.). Bavio se i uredničkim 
radom. Za boravka na robiji bio je s Otokarom Keršovanijem u 
uredništvu poluilegalnog lista Narodni front slobode ( Sremska 
Mitrovica 1935, 1936), s N. Rubčićem, M. Franekićem i S. 
Kulenovićem pokrenuo je i uređivao antifašistički list za selo 
Seljačka misao ( Zagreb, 1937, br. 1-20) i poslije zabrane, isti 
izdavači pokreću 1938. ediciju Seljačka knjižica i ilegalni list Izvještaj 
( 1939) te iste godine ponovo Seljačku misao. U travnju 1940. Balen 
postaje član redakcije Političkog vjesnika ( od 1941. Vjesnik radnog 
naroda). Ljeti iste godine radi u redakciji novopokrenutog lista 


Gerilac u Drvaru. Potom je uređivao list Štaba grupe NOPO za Liku 

Lički partizan ( 1941, od 1942. partizanski vjesnik). Godine 1943. 
ponovno je uređivao Vjesnik, a kao komesar 11. korpusa pokrenuo 
je i uređivao list Za domovinu ( 1944). Poslije rata bio je u uredništvu 
lista Ministarstva privrede Lokalna privreda (1949-1951). Pokrenuo 
je i uređivao časopis Matice iseljenika Hrvatska Matica ( 1951-1959), 
Matičin iseljenički kalendar ( 1955-1959) i ediciju Matičina knjižnica, 
a potom i list Zagrebačka panorama ( 1960-1962). Izdavao je i 
samostalne publikacije, među njima i brošure: Staniša Opsenica ( 
1944), Bitka kod Gračaca (Crna _ Lokva _ 1945), Istra _u 
narodnooslobodilačkoj borbi ( Split 1945), O američkim seljacima- 
farmerima ( Beograd 1948), Rodnoj grudi ( Zagreb 1951), S. M. 
Selakovićem i I. Vrančićem izdao je priručni leksikon ( Zagreb 1967). 
Memoarsko djelo Zapisi i zapamćenja izdao je samo djelomice. 
Objavio je više prijevoda djela američkih pisaca: E. Caldwell, 
Duhanski put ( Zagreb 1951), Gradić Estherville (Zagreb 1954, 
Subotnje popodne i druge novele ( Zagreb 1960), E. Hemingway, 
Kome zvono zvoni ( Zagreb 1952-1975%, 1979); W. Faulkner, Svjetlo 
u augustu (Zagreb 1953, 1964: Zagreb i Ljubljana 1977), Izabrana 
djela, 1-9 ( Zagreb 1977; F. Norris, Polip ( Zagreb 1955), Crnačka 
poezija ( Sarajevo 1956), Veliki Gatsby (Zagreb 1959) ; B. Franklin, 
Autobiografija ( Zagreb 1960). 

Djela: Robija, Zagreb, 1936 ( s N. Rubčićem, P. Gregorićem i 
dr.), Sovjetski savez, Zagreb, 1940, Lipovac, Zagreb, 1947., Pavelić, 
Zagreb, 1952, Jablanac (1179-1979), Zagreb,1979., Izgubljeni na 
Velebitu, Zagreb, 1980. 

Lit: Osuda Frlana i drugova, Jutarnji list, 22 ( 1933)7545, 5, Nada 
Sremec: Iz partizanskog dnevnika, Zagreb, 1945, 36, 105-107, 109., 
A. I.: Šime Balen, «Lipovac», Narodna armija, 3 (1947) 154, 4., 
Dane Lončar: Formiranje i rad NOO u kotaru Brinje 1941, Lika u 
NOBi 1941. (Zbornik), Beograd 1963, 315-316, 318-319., Slobodan 
Nešović: Prvo i drugo zasjedanje AVNOJa Zagreb 1963., Todor 
Radošević: Vojno rukovodstvo ustanka u Lici- Lika u NOB 1941, 
Beograd 1963, 580., ZAVNOH 1943/I i 1944/Il, Zagreb 1964 i 1970., 
Ivan Šibl: Ratni dnevnik, Zagreb, 1966, 354, 360., Mladen Iveković: 
Hrvatska lijeva inteligencija 1918-1945, 1 i 2, Zagreb, 1970., 
Mahmud Konjhodžić: Riječi istine, Zagreb, 1975, 34, 93, 95, 144., 
Josip Broz Tito: Sabrana djela, 7 Beograd, 1979, 82, 289., Jefto 
Šašić: Ravolucionar Martin Franekić,Novska, 1979, 14-15, 26, 29, 
31, 35-37, 39- 40., Vladimir Blašković: Publikacija o Jablancu, 
Republika 36(1980)9, 914-915., Mirko _Peršen: «Vjesnik» 1940- 
1975, Zagreb, 1980, 13, 17-18,69-71, 73., Stjepan Vukušić: 
«Jablanac» Šime Balena u obzoru humanističkih tekstova o 
Podgorju, Senjski zbornik, 8 ( 1980), 427-429., Ivan Jelić: 
Komunistička partija Hrvatske 1937-1945, 1,Zagreb, 1981, 178-180, 
2004, 274. 


10. T. Žalac, 1983, 387-389. 

BARIČEVIĆ, RUDOLF'", domobranski časnik i publicist ( 
Jablanac, 8. 4. 1914.- Zagreb. 10.11. 1999.) 
Z E Ka 


slika: www. cro-eu com 


Pučku školu završava u rodnom mjestu, klasičnu gimnaziju u 
Senju, Rijeci i Sušaku ( 1933.), studij prava _u Zagrebu. U vrijeme 
NDH časnik je 369. ojačane hrvatske pukovnije na istočnom bojištu 
punih 17 mjeseci. U travnju 1942. promaknut je u čin poručnika. Od 
konca rujna 1942. ratuje na staljingradskom bojištu, gdje 29. 10. 
1942. postavljen za pobočnika zapovjednika 1. bojne, praktično 
jedine preostale hrvatske bojne. Vodio je ratni dnevnik Pojačane 
hrvatske pješačke pukovnije 369, kao autentično svjedočanstvo o 
hrvatskim domobranima u staljingradskom paklu. (Originalni rukopis 
se nalazi u Hrvatskom državnom arhivu). U noći 22/23. 1. 1943. 
jednim od posljednjih zrakoplova što je poletio iz Staljingrada, 
evakuiran je zbog žutice u pozadinsku bolnicu, zatim vlakom do 
Lavova, odande u Stockerau, i napokon u domovinu. Članke o 
hrvatskim vojnicima na istočnom bojištu objavljuje u Hrvatskom 
narodu. Godine 1944. dolazi u Ministarstvo vanjskih poslova, 


imenovan je tajnikom u ministarstvu, te pri kraju rata konzulom u 

Rijeci. Iz Rijeke emigrira u Italiju 1945., odatle u Argentinu, a poslije 
u SAD ( Washington, New York). U Rimu i Buenos Airesu polazi 
postdiplomske studije čime stječe doktorat pravnih znanosti. 
Utemeljitelj je i član Hrvatskoga demokratskog odbora i Hrvatske 
akademije Amerike. O političkim, pravnim i gospodarskim pitanjima 
pisao je u emigrantskim publikacijama Hrvatska riječ i Hrvatsko 
slovo. Vratio se u domovinu sredinom 1991. i objavio knjigu Život u 
emigraciji ( 1993.). 

Za vrijeme Banovine Hrvatske bio je u financijskoj službi, a za 
vrijeme Drugoga svjetskog rata u diplomatsko-konzularnoj službi sa 
sjedištem u Rijeci. U emigraciji dosta je putovao po američkim i 
europskim zemljama. Poslije uspostave Republike Hrvatske vraća 
se u domovinu, u Zagreb, gdje je živio sve do svoje smrti 1999. 

Prva mu je pjesma objavljena 1929. u časopisu Luč, druga u 
časopisima Mladost i Omladina, te u novinama Zora. Književne 
kritike pisao je u novinama Novi list i Obzor. U emigraciji je 
surađivao književnim prilozima i političkim člancima u publikacijama 
Hrvatske seljačke stranke, te Hrvatskoj Reviji i Hrvatskoj Misli i 
mnogim drugim prilozima u Slobodnoj Riječi u Buenos Airesu. 
Zastupljen je prilogom o hrvatskom državnom pravu u The Slavonic 


Encyklopedia. 


11. N. Bićanić, 2002, 28. 

BENDELJA, BOŽO", strojarski inženjer, sveučilišni 

profesor ( Senj, 17. 11. 1913.- Sarajevo, 13. 10. 1981.) 

Pučku školu i gimnaziju završava u Senju, a Tehnički fakultet u 
Beogradu 1938. Inženjer je u Zrakoplovnoj bazi Rajlovac ( 1939- 
1941), glavni inženjer za plan u Glavnoj željezničkoj radionici u 
Sarajevu ( 1941-1949), glavni tehnolog u poduzećima «Krušik» u 
Valjevu ( 1949-1954) i «Marko Orešković» u Ličkom Osiku ( 1954- 
1955), tehnički direktor Tvornice strojeva i livnice_« Jelšingrad» u 
Banjoj Luci ( 1956-1957) te generalni direktor Tvornice vagona u 
Kraljevu ( 1957-1960). Od 1960. godine je izvanredni, a od 1963. 
redovni profesor Strojarskog fakulteta u Sarajevu. Na istom fakultetu 
je dekan ( 1965-1969), te prorektor Sveučilišta u Sarajevu ( 1969- 
1972). Svoje stručne i znanstvene radove objavljuje u publikacijama 
Vazduhoplovni glasnik (1940), Saobraćajni glasnik ( 1950) i 
Ekonomski institut Sarajevo (1978). Autor je, mentor i koautor pri 
izradi više znanstvenih tema Zajednice za znanstveni rad. Autor je 
Projekta specijalne vagonske dizalice ( Sarajevo, 1947; priznato 
novatorstvo), te Projekta instalacije za rastapanje silumina ( Valjevo, 
1951; priznato novatorstvo). Dao je idejni projekt za radionicu «P» u 
Ličkom Osiku, projekt za tvornicu = radijatora «Union-Invest» 
Sarajevo ( 1965), te bio recenzent i konzultant u više projekata 
tvornica, sveučilišnih i srednjoškolskih udžbenika. Objavio je više 
udžbenika te znanstvenih i stručnih radova namijenjenih inžinjerima i 


studentima Ill. stupnja nastave. Dobio je više priznanja, među njima i 

Orden rada trećega reda ( 1952), Orden rada sa zlatnim vijencem 
(1965), Orden rada sa crvenom zastavom ( 1970), Srebrnu plaketu 
«Boris Kidrič» za širenje tehničke kulture ( 1974). 

Djela: Mašinski alat i alatne mašine, Sarajevo, 1948, 1949, 
Industrija alatnih mašina u svijetu i pravci njezinog razvoja, 
Sarajevo, 1963., Automatizacija proizvodnje, Sarajevo, 1965., 
Proizvodna mjerna tehnika, Sarajevo, 1975., Zamjenjivost u 
mašinogradnji, Sarajevo, 1977., Osnove projektovanja i ispitivanja 
alatnih mašina, Sarajevo, 1978., Hidraulični pogoni alatnih mašina, 
Sarajevo, 1979. 


12. Z. Fraj, 1983, 636-637. V. Doleček, 1981-82, 519-522. 


BEGRY, FRANJO KSAVER'"*, pedagoški pisac ( Senj, 
1795. - ? 1871.) 

U Temišvaru je pohađao humaniora, u Zagrebu filozofiju, u 
Grazu jednu godinu teologiju, a u Beču je završio pedagogiju. Od 
1819. do 1821. bio je učitelj u Bjelovaru, zatim nadučitelj u Otočcu ( 
do 1822), u šajkaškom bataljunu u Titelu (do 1833), potom u 
Zemunu, odakle 1847. odlazi u Pančevo za krajiškoga školskog 
nadzornika te u Temišvar gdje je bio vrhovni nadzornik narodnih 
škola. U mirovinu odlazi 1850. ali je i dalje poučavao u Pečuhu i 
Otočcu. Begry je poznavao njemački, latinski i talijanski jezik. 
Uglavnom je pisao na njemačkom jeziku. Uredio je i izdao 
antologijske zbirke Sammlung von Denkspruchen, Erzahlungen und 
Lieder ( Pešta _ 1830), Die _ Bluhten _( Osijek 1833) i 


Jugenderz&hlungen (Osijek 1845). Napisao je nekoliko udžbenika 

donijevši u nekima razgovore i popise riječi s usporednim tekstovima 
na njemačkom i ,horvatsko-slavonskom jeziku“. Dopisivao se s 


Babukićem i Gajem u svezi raspačavanja i tiskanja svojih knjiga. 
13. E. Palanović, 1983, 598. 


BELAVIĆ, MIRKO“, profesor, planinar, (Rapain Klanac, 14. 
1. 1937.) 

Osnovnu školu pohađao u Rapain Klancu, ginaziju u Senju, a 
matematiku je diplomirao na Prirodno- matermatičkom fakultetu u 
Zagrebu godine 1961. Od 1961. do 1962. radi u Osnovnoj školi u 
Brinju a od 1962. sve do umirovljenja 2001. u gimnaziji i Srednjoj 
školi u Senju. Za predan i stručan rad godine 1999. stječe zvanje 
profesora mentora. Odlikovan je Poveljom Općine Senj 1985., 
Redom Danice Hrvatske s likom Antuna Radića 1996. i Nagradom 
Grada Senja za životno djelo 2002. godine. Vrlo aktivno djeluje u 
Klubu maturanata Senjske gimnazije i Planinarskom društvu 
,Zavižan“ Senj. Posebice je zapažena njegova aktivnost u 
Hrvatskom planinarskom društvu ,Zavižan“ čiji je član od davne 
1975. a njegov predsjednik od 1978. do 2000. godine. Članom 
Upravnog odbora je sve do 2007. Prije toga godine 2003. vodio je i 
osnovnu planinarsku školu. Veliki je znalac hrvatskih planina, putova 
i planinskioh markacija. Uređivao je i markirao staze po Sjevernom 
Velebitu, organizirao — pošumljavanje — Senjskoga bila, držao 
predavanje za planinare, sudjelovao u organiziranju = (1978) 
logorovanja na Štirovači, koje se redovito održavaju sve do danas. 


Vrlo aktivno je sudjelovao u sređivanju dokumentacije vlasništva 

planinarske kuće u Sijasetu, uređivanju skloništa u Krivome Putu, 
kao i na uređivanju i markiranju dužinskog puta Siča-Plančice-Alan 
primorskom padinom Velebita. Dao je i idejno rješenje i napisao 
tekst vodiča Senjske obilaznice koja u dužini od 50 kilometara 
povezuje područje Krivoga Puta i Senjskoga bila, koja je otvorena 
2008. 

Surađuje i piše u časopisu Hrvataskog planinarskog saveza 
(1985, 1990, 1991, 1994, 1996, 2000, 2004, 2006, 2007, 2008.) 
objavljujući mnoge članke o povijesti i radu Društva. Za planinarske 
zasluge odlikovan je Plaketom Društva 1980., Srebrnim znakom 
HPS-a 1990., Zlanim znakom HPS-a 2000., i Plaketom HPS-a 2008. 
godine. 

o.. Podatke osobno kazao M. Belavić 

BENZIJA, BRANKO“, pjesnik ( Starigrad, 1912.- Sv. Juraj, 
1985.) 

Osnovnu školu i gimnaziju završio u Senju. Studija 
matematike i fizike počeo u Ljubljani, nastavio u Zagrebu i tu 
diplomirao godine 1934. Gajio je veliku ljubav prema glazbi i 
književnosti, klasičnim jezicima i staroslavenskoj tj. glagoljaškoj 
baštini. Kao profesor najprije radi u Travniku, zatim u Strumici i 
Prizrenu, a tek od 1939. radi u Senjskoj gimnaziji. Hrvatsku vojsku 
služi u domobranskim postrojbama. Od 1944. je u Beču pri Crvenom 
križu. Nakon rata ostaje u Beču i radi kao profesor na gimnaziji u 
Weidhofen an der Thaya sve do odlaska u mirovinu 1975. godine. 
Izvan Domovine piše stihove, prevodi Rilkea, surađuje u glasilima 


Gradišćanskih Hrvata i proučava glagoljsku baštinu. 

Napisao je zbirku pjesama Kraj refula posvećenu Hrvatima u 
Gradišću. 
Nakon odlaska u mirovinu, vraća se u Sv. Juraj gdje nastavlja i dalje 
pisati poeziju. Tragično je preminuo 1985. godine i pokopan u 
mjesnom groblju Sv. Juraj. 
Djela: Kraj refula, Rijeka, 1994. 


14. S. Radičević, 2003, 247. 


BINIČKI, FRAN", svećenik i pisac ( Mušaluk, 11. 7. 1875.- 
Lički Osik, 1. 5. 1945.) 


slika: croatia.ch 


Pučku školu završava u Ličkom Osiku, a gimnaziju u 
Gospiću. Godine 1896. odlazi na studije u Senj gdje je zatekao 
mladost koja je poput njega bila ponesena hrvatskim pravaškim 
idejama. Studirajući u Senju Fran je zadržao svoj oporbeni stav i 
veliku tvrdoglavost zbog koje je često imao teškoća u komuniciranju 


s drugima. Nakon završetka bogoslovije u Senju, biskup ga je 

imenovao za nadstojnika senjskoga Ožegovićianuma i uskoro ga 
postavio za novljanskog kapelana a onda ga poslao da nastavi studij 
u isusovačkom Canisianumu u tirolskom Innsbrucku u Austriji. 
Godine 1902. doktorirao je i vratio se u Senj, gdje ga je biskup 
imenovao za sjemenišnoga duhovnika i za profesora crkvenog prava 
i povijesti, a zatim i za profesora staroga crkvenoga hrvatskoga 
jezika. Biničkom je Senj odgovarao zbog velikog angažiranja u 
Katoličkoj akciji i u Mahnićevu Katoličkom pokretu. Kao rezultat 
takve povezanosti Binički je u Senju dobio uređivanje časopisa 
Hrvatska straža. Uz iscrpljujuću publicističku aktivnost Binički je bio 
duhovnik senjskog sjemeništa, pa  dijecezanskoga  fiskusa, 
nadstojnika, i napokon podravnatelja senjskog sjemeništa. Iz Senja 
je 1906. godine kumovao prvom društvu katoličke sveučilišne 
mladeži utemeljenomu u Zagrebu, kojemu je dao ime Domagoj, te 
tako učinio da se ime toga staroga hrvatskiga vladara poznatog po 
oštrini i čvrstoći svoga hrvatstva proširi među hrvatskom 
akademskom mladeži kao simbol hrvatskoga katoličkoga pripadanja. 
Bio je to začetak poznatoga domagojskog pokreta u Hrvatkoj. Za 
svoj rad Binički je dobio odlikovanje Sv. Oca pape Pija X. udjelivši 
mu titulu ,prisjednika duhovnog stola i tutulu monsinjora. Umro je 1. 
svibnja 1935. 

Djela: Ante Starčević, Zagreb, 1900., Grgur Ninski, Senj, 1900., 
Zlatno veslo, Beč, 1907., Tvrtko, Sarajevo, 1908., Krštenje Hrvata, 
Senj, 1910., Predziđe kršćanstva, Zagreb, 1924., Ivan Hrvaćanin, 
Zagreb, 1926., Na ruševinama, Zagreb, 1940., Moja tamnovanja, 


Zag reb, 1941. N. Bičanić, 1995, 327-334. 

BLAŽIOLOVIĆ, JAKOV"* ( Blasiolis), svećenik, (Senj, 15. 
st.- Rim, 1513.) 

Senjski biskup i prevoditelj. Godine 1496. preveo je s 
talijanskoga na hrvatskostaroslavenski čuveni priručnik milanskoga 
franjevca Michela de Carcanna ,La confessione generale ( Spovid 
općena), jedina hrvatska inkunabula neliturgijskoga sadržaja. To je 
jedna od prvih knjiga tiskana u Hrvatskoj na hrvatskom jeziku i to na 
čakavskom dijalektu. Znatno je pridonio stvaranju hrvatske teološke 
terminologije. Od 1501. je senjski biskup, i od 1504. opat 


benediktinskog samostana Sv Jurja kod Senja. 
16. I. Dumbović, 2005, 353. 


BOBINAC, KRUNOSLAV*"", statističar ( Senj, 25. 4. 1871- 

Zagreb, 7. 11. 1908.). 

Osnovnu i srednju školu pohađao u Senju, studirao pravo u 
Zagrebu, a doktorat stekao godine 1893. Jedno vrijeme radi u sudu, 
a od 1894. u zagrebačkom Statističkom uredu. Od 1907. 
predsjednik je Zemaljskog povjerenstva za nazivlje općina i 
prebivališta. Surađuje u Mjesečniku pravničkog društva u Zagrebu ( 
1896, 1-10) i Viestniku Kr. Statističkog ureda u Zagrebu ( 1900,knj. 
2). Piše o poslovanju sudova u kaznenim predmetima i razvitku 
pošte te obrađuje statističke podatke o natalitetu, mortalitetu u 
časopisima sjeverne Hrvatske. Bio je i član Pravničkog društva u 


Zagrebu ( 1893) i Društva za pučku prosvjetu ( 1902). 

Lit: Dr. Krunoslav Bobinac, Pučka prosvjeta, 2( 1908) 12, 120., 
Krunoslav Bobinac, Mjesečnik pravničkog društva u Zagrebu, 34( 
1908) 12, 1102-1103. 


17. M. Despot, 1989, 54. 


BOGOVIĆ, MILE'*, biskup i crkveni povjesničar ( Cerovac kod 
Slunja, 7. 1. 1939.) 


slika: www. lika-online. com 


Mile Bogović rođen je u selu Cerovac, općina Slunj, 8. 
siječnja 1939. godine. Prva četiri razreda osnovne škole pohađao je 
u susjednom Nikšicu, kraj Slunja, slijedeća dva razreda u klasičnoj 
gimnaziji u Pazinu, a 7. i 8. razred u osmogodišnjoj školi u 
Slunju.Više razrede tadašnje gimnazije završio je u Srednjoj vjerskoj 
školi za spremanje svećenika u Pazinu gdje je i maturirao 1958. 
godine. Iste godine započinje studij teologije na Visokoj teološkoj 
školi u Pazinu ( 1958-1965.). Za svećenika je zaređen 28. lipnja 
1964. godine. U kolovozu iste godine imenovan je kapelanom u 


Senju i upraviteljem župe Krivi Put, gdje ostaje jednu školsku godinu 

kroz koju je položio petu godinu na Visokoj teološkoj školi u Pazinu 
stekavši tzv. apsolutorij. Nakon toga poglavari ga šalju na studij 
crkvene povijesti u Rim. Nastanjen je bio u Hrvatskom zavodu 
Sv.Jeronima, a crkvenu povijest slušao i završio na Fakultetu 
crkvene povijesti Papinskog sveučilišta Gregoriana. Doktorsku tezu 
Chiesa cattolica e gli ortodossi in Dalmazia durante la Repubblica 
veneta nei secoli XVII. e XVIII. obranio je na istom fakultetu 21. 
lipnja 1971. 

Vrativši se ljeti 1971. iz Rima u Rijeku preuzima 
dužnost tajnika nadbiskupa dr. Viktora Burića i profesora crkvene 
povijesti na Visokoj bogoslovnoj školi. Predavao je opću i nacionalnu 
crkvenu povijest, staroslavenski i metodologiju znanstvenoga rada, 
starokršćansku arheologiju, istočno bogoslovlje, povijest umjetnosti i 
misiologiju. Akademske godine 1973/74. boravi ponovno u Rimu 
gdje istražuje povijest Crkve u Hrvata. Po povratku 1974. imenovan 
je rektorom spomenute škole. Od 1981. do 1985. upravljao je župom 
Praputnjak, a od 1993. do 1996. bio je generalni vikar riječko- 
senjskoga nadbiskupa dr. Antona Tamaruta. Nastupao je na brojnim 
znanstvenim simpozijima, a često predaje na međunarodnim 
susretima o međunacionalnim i međuvjerskim odnosima na Balkanu. 
Prvi je urednik Riječkog teološkog časopisa. Godine 1997. imenovan 
je papinskim kapelanom s naslovom monsinjora, a 4. lipnja 1999. 
naslovnim biskupom Tamate i pomoćnim  riječko-senjskim sa 
sjedištem u Gospiću, posebnim zadatkom da ispita mogućnost 
osnivanja nove biskupije sa sjedištem u Gaspiću. Nakon svoga 


izvješća poslanog u Rim, Sveta stolica 25. svibnja 2000. proglašava 

utemeljenje Gospićko-senjske biskupije i ujedno ga imenuje prvim 
gospićko-senjskim biskupom. Nakon toga ubrzo postaje članom 
stalnog vijeća Hrvatske biskupske konferencije i predsjednik Vijeća 
HBK za laike. Inicijator je izgradnje Crkve hrvatskih mučenika na 
Udbini. 

Njegova znanstvena djelatnost može se podjeliti na tri 
područja: odnosi s pravoslavnom crkvom, hrvatski glagoljizam i 
povijest biskupija Senjske i Modruške ili Krbavske. 

Djela: Katolička crkva i pravoslavlje u Dalmaciji za vrjeme mletačke 
vladavine, Analecta Croatica Christiana vol. XIV., Kršćanska 
sadašnjost, Zagreb, 1982., XVI, 188. Glagoljica u Senju- povodom 
500. obljetnice senjskog glagoljsog misala i glagoljske tiskare u 
Senju. Jadranska tiskara, Senj, 1994. Hrvatsko glagoljsko tisućljeće, 


posebno izdanje i poseban broj časopisa Senjski zbornik, 25, 1998. 
18. B. Ljubović, 2004, 9-18. A. Lešić, 1989, 89. 


BRIXY, IVAN'?, pedagog ( Brinje, 28. 6. 1851-Zagreb, 5. 3. 
1929.) 


slika: www. cro-eu-com 

Gimnaziju je polazio u Senju, a Učiteljsku školu u Petrinji. Kao 
učitelj je radio u Ledenicama kod Novoga Vinodolskoga od 1870- 
1872. godine. Iza toga je upućen na posebne tečajeve ručnog rada 
u Švedsku gdje je osposobljen za prirodoslovnu grupu predmeta. 
Predaje ručni rad u građanskoj školi u Petrovaradinu ( 1872-1881) i 
dvorezbarskoj školi u Ogulinu (1881- 1893). U Ogulinu osniva 
urarsku školu sa statusom stručne škole za kućni obrt, urarstvo i 
strojarstvo. Izradio je njezin statut i nastavnu osnovu te bio njezin 
voditelj od 1887-1891. Od 1893. postaje glavni učitelj i profesor u 
muškoj Učiteljskoj školi u Zagrebu, gdje i ostaje sve do umirovljenja 
godine _ 1909. Predaje ručni rad, fiziku i kemiju s posebnim 
izvođenjem pokusa i praktičnim radovima učenika. Kao umirovljenik 
radio je od 1919 do 1923. godine u fizikalnom kabinetu Sveučilišta u 
Zagrebu. Njegovo ime je vezano u hrvatskom školstvu uz ručni rad 
pod nazivom «slojd» koji se do Prvoga svjetskog rata predavao kao 
obvezatan predmet u muškim učiteljskim školama. Napisao je 
priručnik za obuku ručnog rada sa shematskim pregledom načela 
obuke po sustavu Otona Salomona (Švedska), s uputama za 
izradbu modela, popisom oruđa i pregledom praktičnih vježbi. U 
Hrvatskom pedagoško-književnom zboru vodio je sekciju za 
prirodoznanstvo te gospodarstvo i ručni rad. Pripremao je uspješne 
izložbe učeničkih radova, dobio je izložbenu kolajnu na Milenijskoj 
izložbi u Budimpešti 1896. Među tiskanim radovima se ističu Brzojav 
bez žica, Vjerni drug 1910-11., Slčjd, Hrvatski učitelj, 1894, 6, 12. i 
Ručni rad u našim pučkim školama, Napredak, 1895, 20. Knjige su 


mu praktične i razumljive. 

Djela: Rukovod za obuku u slčjdu, Zagreb, 1895., Nacrti modela 
za slojd po petom švedskom izdanju za hrvatske škole, Zagreb, 
1896., Fizika i kemija za više pučke škole i slične zavode, Zagreb, 
1903. 

Lit.: M. Pejnović, Fizika i kemija za više pučke škole i slične 
zavode, Napredak, 44 (1903) 46, 731-732., Trojica zaslužnih 
nastavnika, Hrvatski učiteljski dom, 2 (1909) 21, 213- 214, A. 
Cuvaj: Građa za povijest školstva, 6-7, 1911., Umjetnina hrvatskoga 
nastavnika, Sriemske novine, 27( 1914)9 3., A. Tunkl, Umro profesor 
Ivan Brixy, Napredak, 69( 1929) 9/10, 394-395. 


19- T. Žalac, 1989, 325. 


BRLETIĆ, MATO“", učitelj crtanja i krasopisa ( Podatci o životu i 
školovanju nepoznati) 
Zna se da je radio kao učitelj u Otočcu oko 1858. do 1861, te 
u Senju oko 1864. gdje je kao nadučitelj pučke škole 1876/77. 
Poučavao je krasopis i risanje u senjskoj gimnaziji. Godine 1861. 
izradio je i izdao obojenu litografiju-vedutu Otočca. Na prvoj 
gospodarskoj izložbi u Zagrebu 1864. izložio je uz vlastite radove ( 
pogled na Senj, dvije morske životinje, djevojke u narodnoj nošnji) i 
radove svojih đaka. Objavio je udžbenik Predpisi za krasopis 
srpskim i pismeni u naših pučkih učionah (Senj 1869). 
Lit,: Otočac u drugoj Krajiškoj pukovniji.Nacrtan i bojadisan po Mati 
Brletiću. Naše gore list, 3(1863) 35, , 270. Katalog | gospodarske 
izložbe, Zagreb 1864, 245. Program kraljevske Više gimnazije u 

Senju, 1876/77. A. Cuvaj: Građa za povijest školstva kraljevina 
Hrvatske | Slavonije, 5. Zagreb, 1910. M. Schneider: Vedute XIX. 
stoljeća u grafici (katalog izložbe) Zagreb, 1968. 17, 106, 175. M. 
Schneider: Gradovi i krajevi na slikama i crtežima od 1800. do 1940. 
(katalog izložbe), Zagreb 1977, 17. 


20. M. Schneider, 1989, 336. 


BURIĆ, JOSIP?', svećenik, arhivist i povjesničar ( Kraljevica, 13. 

4. 1910- Rim, 4. 3. 1997.) 

Pučku školu završava u Kraljevici i prva tri razreda građanske 
škole, nakon toga prelazi u treći razred gimnazije u Požegi, 
nakratko, prelazi u Zagreb i polaže niže razrede gimnazije(1925). U 
Dječjem sjemeništu na Šalati ( 1929) završava više razrede 
gimnazije. Teologiju studira na Bogoslovnom fakultetu u Zagrebu ( 
1929-1933). Za svećenika je zaređen 1933. Kao kapelan službuje u 
Jelenju ( 1933-1935), biskupski je tajnik, ceremonijar i bilježnik 
Duhovnog stola ( 1935- 1945). Osim toga je od 1935. pa sve do 
zatvaranja Sjemeništa ( (1940) predavao crkvenu povijest na 
Bogoslovnom sjemeništu u Senju. Najviše je u to vrijeme boravio u 
Biskupskom arhivu, koji je sređivao i ispisivao sve što je značajnije 
za povijest biskupija Senjske i Modruške ili Krbavske. 

Ratne dane provodi u Senju. Pri koncu Drugoga svjetskog rata 
za dlaku je izbjegao sudbinu mnogih ondašnjih svećenika koji su 
stradali od strane partizanske vlasti, pa je otišao put Trsta, a iz Trsta 
preko Padove u Rim. U Rimu je u Hrvatskom zavodu sv. Jeronima 
preuzeo dužnost zavodskog knjižničara, arhivara, orguljaša, a 

ujedno je i pohađao fakultet crkvene povijesti na Gregorijani, gdje je 
godine 1948. doktorirao na temu Biskupije Senjska i Modruška za 
vrijeme biskupa Ivana Antuna Benzonija ( 1740- 1745). 

Burić napušta Zavod 1955. i odlazi u briksensku biskupiju 
(Brixen) za kapelana u župi Taisten. Iz zdravstvenih razloga odlazi u 
Piemont i sve do 1961. je kapelan njemačkih sestara «Naše 
Gospe». Potom je godinu dana kod salvatorijanaca u Chieriju ( kod 
Torina), zatim 1962. na poziv mons. Fabijana Veraje dolazi u 
Grottaferrau kraj Rima. Tu ostaje sve do kraja svoga života. Umro je 
4. ožujka 1997. u Rimu i pokopan na rimskom groblju Campo 
Verano u grobnici Hrvatskog zavoda sv. Jeronima. 

Surađivao je u mnogim časopisima i biltenima. Glavni dio 
svoga radnog vremena provodio je u rimskom arhivu, najviše u 
Vatikanu i u Propagandnom povijesnom arhivu, pa je iza njega 
ostalo veliki broj svezaka, proučivši bolje od ijednog Hrvata do tada 
vatikanski arhiv i sve što je zapisano o hrvatskim krajevima i 
njegovoj rodnoj biskupiji. Objavio je relativno malo, a i to je malo 
poznato, jer je dosta toga objavljivao pod raznim šiframa i 
pseudonimima. 

Djela: Iz prošlosti Kraljevice, Opatija, 1990., Hrvatska crkvena 
pjesmarica, Rim, 1949., Hrvatske božićne pjesme, Rim, 1949., 


Hrvatska pjesmarica, Rim, 1951. 


21. M. Bogović, 1999, 137-141. 

BUTKOVIĆ, MILE — PODGORAC*, pjesnik ( Panos kraj 
Jablanca 26. IV. 1947.-) 

Pučku školu i gimnaziju završio u Senju pa nakon toga se 
zapošljava kao financijsko-knjigovodstveni službenik. Živi u Senju i u 
mirovini je. Sada se nalazi na mjestu tajnika Matice hrvatske Senj. 
Pisanjem stihova počeo je još u vrijeme đačkih dana. Prvu pjesmu 
objavio je tek u 26.- oj godini dok je svoju prvu zbirku Utočišta 
objavio 1987. godine. Povremeno piše i objavljuje pjesme u 
ponajviše u Usponima te Senjskom književnom ognjištu. Pisao je 
nekoliko recenzija književnicima iz Senjskog književnog kruga. U 
njegovim pjesmama se ističe profinjena osjećajnost i darovito 
zapažanje svijeta oko sebe, kako kaže Ante Dabo u osvrtu na 
njegovu zbirku pjesama San i zrcaljenje, objavljene 2007. u izdanju 
Senjskog književnog ognjišta i Matice hrvatske Senj. Tiskao je i 
zbirke i rukoveti pjesama Prstenovi neba 1993., Sloboda krila 1994., 
Žeđ školjke 1997. i Kap vječnosti 2003. Uz to piše i prozu u 
književnoj periodici i novinama. 

Književnik Ante Dabo kaže da je Mile Butković-Podgorac ponajprije i 
ponajviše pjesnik ljubavi, potom zavičaja, refleksije, nasluta, 
bljeskovite misli, isječka slike i trenutka, suptilan je i podosta tugaljiv 
lirik bogomdanih nadahnuća, iskrenoga doživljaja, proživljavanja i 


suosjećanja . Treba se uvjeriti u to i čitati spomenuto. 


22. M. Butković-Podgorac, 2007, 99-103. 

CARDINALIBUS DE PENSAURO, IVAN de**, senjski biskup ( 
Pesaro, Italija sredina XIV. st. Senj, 2. 4. 1392.) 

Senjski je biskup u drugoj polovini XIV. st. Doktorat prava 
stekao je vjerojatno u Padovi. U spisima zagrebačkog Kaptola 
spominje se prvi put od 1377. kao kanonik lektor kada je dobio 
posjed Jalševec. Bio je također generalni vikar zagrebačkog biskupa 
Demetrija. U borbi oko prijestolja nakon smrti Ludovika Anžuvinca 
1382 stao je na stranu udove kraljice Jelisavete i njezine kćeri 
Marije. Kako je novi zagrebački biskup Pavao Horvat bio jedan od 
vođa protivne stranke, sva je prilika da ga je skinuo s lektorske časti, 
jer je Ivan 1384. kupio u Gornjem gradu kuću vjerojatno da izbjegne 
dalje progone. Te godine spominje se kao kolektor papinske 
desetine u Zagrebačkoj biskupiji. Na nagovor svojih zaštitnika, 
imenovan je 17. 7. 1386. senjskim biskupom, a kralj Žigmund 
imenovao ga je svojim namjesnikom za Hrvatsku i Dalmaciju ( rujan, 
1389.travanj, 1392.). Kao kraljevski namjesnik u Zadru je od 28. 8. 
1388. do 25. 8. 1389. sudio u sporu između Zadrana i Šibenčana 
oko četiriju otočića. Spor je riješen Zadranima u prilog. Godine 1389. 
kažnjen je globom od 100 zlatnika što nije došao u splitski sinod. 
Njegov sinovac i nasljednik na senjskoj biskupskoj stolici Leonardo 
podigao mu je grobnicu u senjskoj katedrali u zidu između sakristije i 


svetišta. 

Lit: D. Farlati: Illiricum sacrum, 4. Venetiis 1769, 122-123. M. 
Sladović: Povesti biskupijah senjske i modruške ili krbavske, Trst, 
1856. 168. I. Krst. Tkalčić: Povjestni spomenici Zagrebačke biskupije 
XII. i XIII. stoljeća, 2, Zagreb 1874, 306. Isti: Povjestni spomenici 
slob. kralj. grada Zagreba, 1, Zagreb, 1889, 291, 306. C. Eubel: 
Hierarchia chatholica medii aevi, 1, Monasterii 1913, 451. Lj. 
Ivančan: Ivan V. de Cardinalibus de Pensauro , Službeni vjesnik 
Biskupije senjske i modruške ili krbavske, 14( 1929) 1, 29- 31. Isti: 
Podaci o zagrebačkim kanonicima od 1193. do 1924. ( rkap. u 
arhivu JAZU , 114. S. Antoljak: Zadarski knez Pavao Zrinski, Radovi 
Instituta JAZU u Zadru, 20 (1973) , 115. J. Stipišić i M. Šamšalović: 
Diplomatički zbornik, 16, Zagreb, 1976. 


23. M. Bogović, 1983, 586. 


CARDINALIBUS DE PENSAURO, LEONARDO de“, 
senjski biskup i diplomat (Pesaro, Italija, sredina XIV. st. Senj, 1401/ 
02.) 

U Padovi je završio pravo i stekao naslov ,decretorum 
doctor“. Poput strica Ivana uputio se u Hrvatsku i Ugarsku. Prvi put 
spominje se 1390. kao zagrebački kanonik i arhiđakon te generalni 
vikar ostrogonskog nadbiskupa među sucima koji su sudili 
budimskog župnika. Naslijedio je strica u senjskoj biskupiji, što je 
potvrdio papa Bonifacije IX 29. 6. 1392. Umro je u Senju potkraj 
1401. ili početkom 1402. Pokopan je u grobnici koju je dao sagraditi 
u katedrali svome prethodniku. Cardinalibus je bio ugledna osoba u 


državnom i crkvenom životu Hrvatske i Ugarske pa je zbog toga 
59 


mnogo izbivao iz Biskupije. Godine 1399. piše mu Bonifacije IX. da 
podijeli gorički arhiđakonat Petru Gallusu, a 1401. da zajedno s 
ostrogonskim — nadbiskupom — primi —_ zakletvu — vjernosti — od 
novoimenovana vackog biskupa Nikole. Na njegovu molbu kralj 
Žigmund podjeljuje 25. X. 1392. senjskom kaptolu pečat. Ivan 
Frankopan Krčki, ban Hrvatske i Dalmacije šalje ga u travnju 1393. u 
Veneciju da traži tri oružane galije za borbu protiv Zadrana, koji se 
nisu htjeli pokoriti banu kojega je postavio kralj Žigmund, a 1397. 
povjerena mu je istraga o krivici Zadrana za smrt kraljice Jelisavete 
i za njihov rad na uvođenju nove vlasti. 

Lit: D. Farlati: llliricum sacrum, 4. Venetiis 1769, 123-124. E. 
Sladović: Povesti biskupijah senjske i modruške ili krbavske, Trst, 
1856. 97-98, 169. I. Krst. Tkalčić: Povjestni spomenici slobodnog 
kraljevskog grada Zagreba, I. Zagreb, 1889. V. Klaič: Krčki knezovi 
Frankopani, I. Zagreb, 1901. 186. C. Eubel: Hierarchia catholica 
medii aevi, I. Monasterii 1913, 451. Lj. Ivančan: Leonardo de 
Cardinalibus de Pansauro, Službeni vjesnik Biskupije senjske i 
modruške ili krbavske, 14 (1929) I, 31-32. Isti: Podaci o zagrebačkim 
kanonicima od 1193. do 1924. ( rkp.u arhivi JAZU, 121-122.) V. 
Klaić: Povijest Hrvata, 2.Zagreb 1972, 304-324. J. Stipišić: 
Diplomatički zbornik, 17. Zagreb 1981. 


24. M. Bogović, 1983, 586. 

CHUDOBA, DINKO?*, novinar ( Senj, 19. 12. 1893.- 
Zagreb, 17. 12. 1959.) 

Pučku školu završio u Senju 1903., gimnaziju u Zagrebu 1912., 
farmaciju studirao u Beču, Pragu i Zagrebu, gdje je 1917. 
diplomirao. Do 1938. radio je po ljekarnama, potom je član redakcije 
Novosti ( 1938-1941) i tajnik Narodnog lista ( 1955-1959). Član je 
Hrvatskog novinarskog društva od 1914., poslije Društva novinara 
Hrvatske. Pokrenuo je i uređivao humorističke listove Šišmiš ( 1915- 
1917), i Pilule ( 1921-1924) te uređivao Malu kazališnu biblioteku. 
Pisao je crtice iz suvremenog života, ugođajne i šaljive pjesme, 
putopise, humoreske i vodvilje, te članke iz kulture za publikacije: 
Pobratim ( 1911/12), Koprive ( 1912, 1914, 1937), Šišmiš ( 1915- 
1917), Danica (1934, 1937), Svijet ( 1937), Mali Istranin (1940) i dr. 
Služio se pseudonimima i šiframa Ines, Dinko T. Vragoba, Vragoba 
Senjanin. Surađivao je na Radio- Zagrebu. Vodvilj zagrebački 
tramvaj izveden je u Zagrebu 1923, a ,trialog“ Razgovor ugodni 
1933. Skupljao je narodne šale i priče iz senjskog kraja, koje je 
djelomice tiskao Pavao Tijan u Zborniku za narodni život i običaje 
Južnih Slavena (1939, 1940). Autor je tekstova za dvadesetak 
dječjih slikovnica. Sabrao je pjevačke scene za male pozornice i 
kabarete ( Veseli šansoni, 1935) te zbirku spomenarskih sastavaka 
(Tratinčice, 1932). Napisao je popularne priručnike o receptiranju i 
osnovama medicinske terminologije. Autor je Muzičkog priručnika s 
rječnikom i tumačenjem glazbenih izraza i znakova. U rukopisu je 


ostavio Rječnik stranih riječi. 

Djela: U prvom nagnuću, Zagreb, 1915, Marginalije, Zagreb, 1919, 
Zagrebački tramvaj, Zagreb, 1921, Osnovna pouka o receptiranju, 
Zagreb, 1932, Osnovna medicinska terminologija, Zagreb, 1937, 
Horoskop za proricanje budućnosti, Berlin 1945, Muzički priručnik, 


Zagreb, 1946, Muzički rječnik, Zagreb, 1958. 
25. D. D. Detoni, 1989, 654-655 


CIHLAR, MILUTIN NEHAJEV**, književnik, ( Senj, 25. 11. 
1880.- Zagreb, 7. 4. 1931.) 


slika: www. klub. susacana hr 


Pučku školu završava u Senju, gimnaziju pohađa do šestog 
razreda u Senju, a zadnja dva razreda u Zagrebu, gdje je i 
maturirao. Kraljevsku realnu gimnaziju u Senju je morao napustiti 
zbog sukoba s rigidnom školskom stegom. Nakon velike mature 
Nehajev odlazi studirati kemiju u Beč pa je tamo godine 1903. 
doktorirao filozofiju. Pisao je književne i kazališne kritike, eseje, 
studije, novele, drame i romane. Radeći u Zadru na hrvatskoj 
gimnaziji pokreće časopis ,Lovor“. Kasnije odlazi u Zagreb gdje 


postaje suradnikom uglednog časopisa ,Obzor“. Dvije godine kasnije 

odlazi u Trst i uređuje tršćanski list Balkan. U Križevcima radi kao 
asistent u Agrikulturno-kemijskom zavodu i nakon trogodišnjeg 
boravka u Križevcima vraća se u Zagreb gdje se potpuno posvećuje 
književnom i novinarskom radu sve do kraja života. 

U mladosti je pisao pjesme, a pisao je i drame ( Život, 
Spasitelj, Klupa na mjesečini). Drame Prijelom i Svjećica izvedene 
su 1898. godine u Hrvatskom narodnom kazalištu. Objavio je tri 
romana: Bijeg (1909), Vuci (1928) i Rakovica (1932). Prikazao je 
više domaćih pisaca 19. st. ( Vraz, Šenoa, Đalski, Kranjčević, 
Leskovar i dr.) Pisao je oglede o istaknutim predstavnicima novije 


svjetske književnosti ( Ibsen, Strindberg). 


26. Nikolić, Sonja i N. Tinajstić, 2006, 271-292. D. Babić, 1989, 169. 


CIHLAR, VATROSLAV SLAVKO", novinar i književnik, ( Senj, 
3. 8.1896- Rijeka, 2.1.1967.) 


slika: www. klub-susacana. hr 


Mlađi je brat književnika Milutina Nehajeva. Pučku školu 


završava u Senju, nautičku pohađa u Bakru, a završava u Kotoru 

1913. Književne radove objavljuje u đačkom listu ,Novi život“ i time 
postaje napredni srednjoškolski politički djelatnik. U svakoj prilici 
pruža otpor onodobnom režimu. S vremenom postaje istaknuti javni 
djelatnik u području publicistike, objavljujući radove prije Prvoga 
svjetskog rata a i u razdoblju između dva rata. Osnivač je i urednik 
Nakladnog zavoda Jugoslavije i suradnik listova Avanti i Obzor. Piše 
feljtone, eseje i povijesti Hrvatskog primorja. Objavio je preko stotinu 
književnih radova. Poslije prvoga svjetskog rata odlazi u Beč i 
nastavlja studij sociologije i kulturne povijesti. Služio se s nekoliko 
europskih jezika. Poslije Drugoga svjetskog rata dolazi u Rijeku i 
1947. godine postaje direktorom Pomorskog muzeja u Rijeci. 
Stanovao je u Opatiji. Članom Društva hrvatskih književnika postao 
je godine 1963. Prikupio je obimnu građu iz pomorske prošlosti 
primorskih i otočnih luka i gradova Hrvatskog primorja, a isto tako 
prikupio je i veliki arhivski materijal za povijest riječkog kazališta. 
Umro je u 72. godini života u Rijeci. 


Djela: Hrvatsko pitanje i amputacija, Zagreb, 1928. 


27. B. Krmpotić, 1973, 403-414 

C 


ĆOLIĆ, JURAJ VUK? ( Chiolich de Lovensberg, Georgius 
Wolfgangus), povjesničar, biskup senjski i modruški, ( Senj, 28. 5. 
1699.-Rim, 3. 1. 1764.). 

Za svećenika se zaređuje 1723., a u doktora teologije 
promoviran je 1727. godine u Grazu. Kao generalni vikar radi od 
1725. do 1746. godine u Senjsko-modruškoj biskupiji. Nakon smrti 
biskupa Pohmajevića i Benzonija kapitularni je vikar, a uz to jedno 
vrjeme i brinjski Župnik. Preporukom senjskoga i modruškog 
kaptola, te gradskog magistrata u Senju, carica Marija Terezija 
imenovala ga je 1746. godine senjskim i modruškim biskupom, što je 
papa Benedikt XIV. iste godine potvrdio. Carica mu je dodijelila 
ugarski barunat ( 1753). Bio je carsko-kraljevski tajni savjetnik i 
sudionik u radu hrvatskih i ugarskih sabora. Nakom smrti 
zagrebačkog biskupa J. Branjuga, uzalud je nastojao postati 
njegovim nasljednikom. Kao biskup, Ćolić se brinuo za izobrazbu i 
stegu klera te je za svoje biskupije da na račun ,Cassae 
parochorum“ u Požunu, mogu slati nekoliko klerika na studije u 
Graz. Osobno je zaslužan za uređenje senjske katedrale: podignuo 
je tri mramorna oltara, novu mramornu krstionicu, dao oslikati 
katedralni strop te darežljivošću Klare Vukdragović, sestre pjesnika 
M. A. Kuhačevića, nabavio mramornu propovjedaonicu. 

Napisao je nekoliko djela o prošlosti Senjske i Modručke 


biskupije. Njegove rukopise objavio je J. G. Schwandtner u djelu 

Catalogus —episcoporum Segniensium; Catalogus _episcoporum 
Corbaviensium seu Modrussiensium, Inscriptioes, quae Segnniae, 
Ottocii et in opido S. Georgii crnuntur. Neke spise uvrstio je Sladović 
u djelo Povesti biskupijah. Ćolićevi suvremenici iznose vrlo oprečna 
mišljenja o njemu. Jedni ga hvale, a drugi kude. Stvarajući smutnju 
među senjskim patricijama bio je optužen u Beču. Stoga je morao 


napustiti Senj i nije se više vraćao u nj do svoje smrti. 


28. M. Bogović, 1993, 155-156. 


ĆOLIĆ, KARLO NIKOLA, profesor, vojni inženjer ( Brinje, 
1784-Senj, 1850.) 

Inženjersku vojnu akademiju završio u Beču. Sudjelovao u 
ratovima protiv Francuza 1809,a 1810. profesor je povijesti i 
zemljopisa u kadetskoj školi u  Olomouncu. Sudjeluje u 
Napoleonovoj vojni na Rusiju 1812. Na Berezini Napoleon ga 
odlikuje križem i promiče u zapovjednika bataljuna. Oko dvadeset 
godina ostao je majorom u austrijskoj službi, jer bečki Dvor nije rado 
promicao časnike koji su služili u Napoleonovoj Grande Armee. 
Generalom je imenovan tek kada je dovršio planove i najvećim 
dijelom sagradio novu cestu Gospić-Karlobag, konačno završenu 
1845 (kao crtač na projektu radio je i Mićo Latas, narednik u 
građevnom uredu, potonji Omer-paša). Nakon umirovljenja 1834. 
nastanio se u Senju, gdje je 1841-49. bio gradski sudac. Bavio se 


višom matematikom i graditeljstvom. Izradio je nacrte za prvi lančani 

most preko Dunava između Budima i Pešte te napisao, u ono 
vrijeme vrlo cijenjeno, djelo o sustavu utvrda. 

Djela: Neues  Befestigungs.System, oder _ das  Gleichgewicht 
zwischen Angreifer und Vertheidiger, Wien 1828. 

Lit: C. Wurzbach: Biographisches Lexikon des Keisernums 
Oesterreich, 2 Wien 1857,334, I. Tkalec: Uspomene iz Hrvatske, 
Zagreb, 1945, 35, 306-307. 


29. A. Lešić, 156-57. 


ĆOLIĆ. MAKSIMILIJAN“ ( Chiolich de Lowensberg), profesor 
teologije i govornik, (Senj, 5. 6. 1749.- Zagreb, 15. 9. 1808.) 

Nećak je senjskoga biskupa J. V. Ćolića. Gimnaziju je 
pohađao u Rijeci, u Grazu studirao filozofiju, a u Rimu od 1765. 
teologiju, koju je završio doktoratom. Prešavši iz senjske biskupije u 
zagrebačku, bio je od 1773. do 1776. župnik Sv. Martina u 
Božjakovini. Godine 1776. izabran je na temelju javnog natječajnog 
ispita za profesora Teološkog fakulteta pri novoustrojenoj Kraljevskoj 
akademiji znanosti u Zagrebu, gdje mu je bila povjerena katedra 
moralne i pastoralne teologije te crkvenoga govorništva. Tu je 
katedru zadržao i nakon što je Teološki fakultet odredbom Josipa II. 
izdvojen _ iz Akademije te 1784. premješten u Zagrebačko 
sjemenište, a 1787. zajedno s ovim u Centralno sjemenište u Peštu. 
Ondje je Ćolić 1787. bio dekan Teološkog fakulteta, a 1789. rektor 
Sveučilišta. Po povratku u domovinu, imenovan je 1790. 
zagrebačkim kanonikom, a 1798. vaškanskim arhiđakonom. 


Suvremenici ga spominji kao glasovitog hrvatskog i latinskog 

govornika. Njegova je zbirka propovijedi na hrvatskom jeziku ostala 
u rukopisu i danas je poznata samo po naslovu Blagorečnik. 
Nekoliko mu je prigodnih latinskih govora objavljeno: Oratio habita in 
introductione scholarum in theatro academico pridie Non. Novemris 
1776 ( Zagreb, 1776); Oratio funebris habita. pis manibus Stephani 
e comitibus Niczky( Pešta, 1777.); Oratio funebris dum piis manibus 
Mariae _Theresiae, Ramanorum imperatricis., Regia Zagrabibiensis 
academia XI. kal. Febr. MDCCLX/XXI. i dr. 

Njegov sinopsis općega moralnog bogoslovlja izdan u 
Zagrebu 1785. zacijelo je plod reformirana školstva s novom 
nastavnom metodom koja mjesto — diktiranja zahtijeva uporabu 
priručnika izradbom priručnika za svoje slušače i njegovanim 
retoričkim umijećem. Ćolić se očitovao privrženikom prosvjetiteljske 
misli, a time i pripadnikom zagrebačkoga kruga jozefinističke 
inteligencije. 

Djela: Synopsis univesae_moralis theologiae_in systema 
redactae, Zagrabiae, Typis loan Thomae nob. De Rattnern (1785) 

Lit; P. J. Šafarik: Geschichte der illyrischen und kroatischen 
Literatur, 2 Prag 1865, 289, 365; J. Szinnyei: Magyar irok elwte es 
munkai, 2 Budapest 1894, 46-47.; R. Strohal: Svećenici hrvatski 
književnici u 18. i početkom 19. vijeka ovkraj Velebita, katolički list, 
61 (1910) 45, 358.; V. Klaić: Kraljevska akademija znanosti u 
Zagrebu (1776) , Hrvatsko kolo, 7 ( 1912), 25; Lj. Ivančan: Podatci o 
zagrebačkim kanoniicima od 1193. do 1924. ( rkp.) u kaptolskom 
arhivu, Zagreb, br. 1008, 905-907.; Spomenica u povodu proslave 


300. obljetnice Sveučilišta u Zagrebu, I, Zagreb, 1969.; J. Kolanović: 

Jedna sporna epizoda iz života Maksimilijana Vrhovca, Croatica 
Cristiana periodica, 5, (1981), 19. 


30 E. Palanović, 1993, 156-157. 


ĆOPIĆ, VLADIMIR" publicist i političar ( Senj, 8. 3. 1891.- 
Rusija, 19. 4. 1939.) 


slika: spartacus-educational com 


Gimnaziju završava u Senju (1910), studij prava u Zagrebu, ali 
ga prekida zbog rata 1914. godine. Još kao gimnazijalac i student 
djeluje među hrvatskom pravaškom mladeži. Odlazi u rat i u travnju 
1915. pada u rusko zarobljeništvo na Karpatima. U srpskoj 
dobrovoljačkoj diviziji (1916) odbija polaganje zakletve srpskome 
kralju pa zbog toga ga vraćaju ponovo u zarobljeništvo. U 
oktobarskoj revoluciji djeluje kao agitator i novinar. Od travnja 1918. 
postaje član RKP (b) i njezine Jugoslavenske komunističke grupe, u 


kojoj je sekretar a potom i njen predsjednik. Jedan je od osnivača 

KP (b) Srba, Hrvata i Slovenaca i član njezinog Centralnog izvršnog 
komiteta. U zemlju se vraća u studenome 1918. i sudjeluje na 
Kongresu ujedinjenja (1919) kao član Centralnog partijskog vijeća. 
Obavlja dužnost tehničkog organizacijskog sekretara. Od svibnja 
1919. do travnja 1920. više ga puta zatvaraju. Za člana Centralnog 
partijskog vijeća KPJ ponovno je izabran na Vukovarskom 
kongresu. Na izborima za Ustavotvornu skupštinu (1920) izabran je 
za komunističkog poslanika u modruško-riječkom izbornom krugu. 
Zalagao se za radničku i seljačku državu te sovjetsku republiku. 
Osuđen je na dvije godine robije nakon atentata na regenta 
Aleksandra. Na trećoj zemaljskoj konferenciji KPJ (1924) izabran je 
za člana Centralnog izvršnog odbora, a od rujna _1923. bio je na 
mjestu sekretara Oblasnog sekretarijata NRPJ i KPJ za Hrvatsku i 
Slavoniju. Član je delegacije KPJ na V. kongresu KI u Moskvi. Zbog 
komunističke djelatnosti Sudbeni stol u Zagrebu ga kažnjava u 
svibnju 1925. godine na tri i pol godine robije.. Bježi s robije u Rusiju 
i tamo je nakratko referent u Organizacijskom odjelu IK KI, pohađa 
osmomjesečni tečaj na Međunarodnoj lenjinskoj školi. Djeluje u 
raznim zemljama (Češkoj, Austriji, Rusiji). Godine 1936. isključen je 
iz rukovodstva KPJ s obrazloženjem da se suprotstavljao 
generalnom sekretaru Gorkiću. Odlazi u Španjolsku i tamo se bori 
za obranu republike u sastavu internacionalnih brigada. Vraća se u 
Moskvu 1938., hapse ga i osuđuju na smrt u travnju 1939. godine. 

Odlukom Vojnog kolegija Vrhovnog suda SSSRa rehabilitiran 
je 1958. godine. 

Surađivao je u mnogim listovima (Svemirnaja revolucija, Istina, 
Nova istina, Borba, Proleter, Dimitrovac) i prevodio s ruskog na 
hrvatski jezik (V.I. Lenjin: Imperijalizam kao najnovija etapa 
kapitalizma, Zagreb, 1920. A. Bogdanov: Početnica političke 
ekonomije u pitanjima i odgovorima, Zagreb, 1924. U jesen, 1938, s 
Titom je radio na prijevodu Historije SKP(b). U Španjolskoj napisao 


je dnevnik o XV. internacionalnoj brigadi. 


31. M. Sobolevski, 1993, 159-160. 


ĆULUMOVIĆ, PAVAO, internist ( Sv. Juraj, 3. 8. 1868.- 
Zagreb, 12. 11. 1963.) 


slika: www. enciklopedija. hr 


U Rijeci završava klasičnu gimnaziju ( 1887) i medicinu u 
Grazu 1893. Kratko je asistirao u Zagrebu, a u Osijeku (1893-95) se 
ističe poznavanjem kliničke medicine i dijagnostike. Prvi je u 
Hrvatskoj dijagnosticirao akromegaliju. Njegova rasprava o toj 
bolesti iz 1894. najstarija je hrvatska znanstvena publikacija iz 


područja endokrinologije. U siječnju 1895. postavljen je za ravnatelja 

i primarija županijske bolnice u Ogulinu, a u siječnju 1909. 
premješten je u županijsku bolnicu u Bjelovar. U Ogulinu je 1898. 
prvi u Hrvatskoj prepoznao pelagru i upozorio na njezino značenje u 
našoj narodnoj patologiji. Od rujna 1909. do umirovljenja 1934. bio 
je ravnatelj bolnice milosrdne braće u Zagrebu, vodeći posebice njen 
interni odjel. Uveo je sustavnu laboratorijsku dijagnostiku u našu 
bolničku praksu. Isticao se i kao pedagog. Prije osnutka 
Medicinskog fakulteta u Zagrebu održavao je tečajeve iz interne 
medicine za liječnike. Bio je član odbora za otvaranje medicinskog 
fakulteta, član zdravstvenog vijeća, Državnog sanitetskog savjeta te 
predsjednik Zbora liječnika Hrvatske, Slavonije i Međimurja. Godine 
1955. Izabran je za počasnog člana toga Zbora u kojemu je nakon 
njegove smrti ustanovljena Diploma ,Pavao Ćulumović“ za 
ostvarenja u znanstvenoj medicini. 

Djela: Akromegalija, Liječničko izvješće bolnice u Osijeku za 
god. 1894, Osijek, 1895. i u: Liečnički viestnik, 18 ( 1896) I, 8-14; 2, 
36-40,; Pellagra, ibid, 21 (1899) 10, 324-327; 11, 373-377; 12, 419- 
426, Simptomatologija, dijagnoza i interna terapija želučanog i 
udodentalnog čira, ibid, 33, (1911) 6, 199-206; 7, 258-265; 8, 280- 
286, Endokarditis, Ibid, 59 ( 1937) 7, 292-296. 

Li: M. Berghofer: Poviest zdravstvene službe u Bjelovaru, 
Zbornik stručnih radova Medicinskog centra ,dr. Emilija Holik“ u 
Bjelovaru, Bjelovar 1970, 51, V. Boić: Liječnici i glazba u Hrvatskoj, 
Liječnički vjesnik, 96 (1973) 2, 82. 


32. D. Grmek, 1993, 170. 

D 


DAMIN, NARCIS*, prirodoslovac ( Senj, 27. 10. 1845.- 
Bakar, 26. 8. 1905.) 


slika: www. sea. entomologija. hr 


Pučku školu i gimnaziju polazio u Senju, studirao u Zagrebu, 
obrazujući se za srednjoškolskog profesora. Od 1868. predaje u 
Rijeci i Gospiću, a od 1876. do kraja života u nautičkoj školi u Bakru. 
Djeluje u mnogim društvima u Bakru i tako promiče kulturni život i 
prosvjetu. Bavi se botanikom i zoologijom, a od 1888. posvetio se 
arahnologiji. Proučavao je pauke u lstri i sjevernom Hrvatskom 
primorju te opisao nekoliko novih vrsta, od kojih se jedna nazvala 
njegovim imenom Attus Damini. Pratio je i opisivao način i duljinu 
života, a sastavio je opširan popis naših pauka. U Zoološkom odjelu 
Hrvatskog prirodoslovnoga muzeja u Zagrebu čuva se njegova 
zbirka pauka i nedovršen rukopis monografije o paucima s 


originalnim crtežima. 


13 


Djela: O pauku: Uloborus walkenaeri , Glasnik Hrvatskoga 
naravoslovnoga družtva, 6(1891) 220-223., Attus Damini Chyzer, 
Glasnik Hrvatskoga naravoslovnoga družtva, 6( 1891), 292-298., 
Ueber parthenogenesis bei Spinnen, Verhandlungen der K. Kk. 
zoologisch botanischen Gesellschaft ( Wien), 1894, 204-206., 
latrodectus 13-guttatus (Rossi), Rad JAZU, 1896, 126, 110-133., 
Pauci Dalmacije, Hrvatske, Slavonije i Istre, rad JAZU, 1900, 143, 
10-53., Kako  tku  Tarantule —zapredak, Glas Hrvatskoga 
naravoslovnoga družtva, 11( 1900) 60-61. 

Li: A. Langhoffer: Narcis Damin, Glasnik Hrvatskoga 
naravoslovnoga družtva, 18 (1906) 78-80., Izvještaj Kr. nautičke 
škole u Bakru, 1905-06, 47-48., A. Cuvaj: Građa za povijest školstva 


kraljevina Hrvatske i Salvonije, 10, Zagreb. 


33. J. Balabanić, 1993, 198. 


DANIČIĆ, IVAN*, skupljač povijesne građe ( Senj, ?- Senj, 24. 
4. 1800.) 

Sin Matije II. Godine 1764. skupio je dokumente i druge izvore 
za povijest Senja u rukopisnom djelu ,Privilegia, immunitates ac 
statuta, a divis Hungariae regibus Segniensi civitati concessa (rkp. 
br. 30 u bivšem Gradskom arhivu u Senju; uništen u požaru s 
ostalim arhivalijama za II. svjetskog rata). Dio dokumenata iz toga 
rukopisa objavio je M. Magdić ((Vjesnik Kr. hrvatsko-slavonsko- 
dalmatimskog zemaljskog arkiva, 1899), a također i Daničićevu 
geneološku studiju iz 1777, priloženu spomenutom rukopisu, 

Explicatio arborus geneologiae familiae Danicich ( Starine, 1880), 
koju je sastavljač posljednji muški član obitelji, posvetio svojoj kćeri 
Franjici. 

Lit,: M. Magdić: Prilozi za poviest starih plemićkih obitelji senjskih. 
Starine, 1880, 12, 228-229. 


34. T. Radauš, 1993, 217. 


DEMELLI, MATIJA* , trgovački poduzetnik ( ?, na početku 
XVIII. st..?, nakon 1790.) 

Dana 3. X. 1723. izabran je za predstavnika pučana u 
senjskom Malom vijeću, 29. 9. 1726. bio je među pučanima koji su 
nazočili zasjedanju Velikog vijeća (General Viche). Kralj Karlo VI. 
podijelio mu je poveljom izdanom u Beču 3. 11. 1727. plemstvo 
grada Senja. Oko 1750. zajedno s trgovcem i brodovlasnikom M. 
Susanijem posjedovao je jedrenjake za prijevoz soli. Na početku 
1759. zatražio je od bečkog Dvora privilegij za podizanje 
manufakture jedara u Senju. Nakon izgradnje Jozefinske ceste 
Demelli je kao privatni poduzetnik zahtijevao na konferenciji u 
Karlovcu 1779. da se iz krajiških šuma omogući slobodna nabava 
drva za gradnju brodova. Godine 1790. zajedno s Josipom Čolićem 
bio je zastupnik Senja u Saboru u Požunu. Tom su prigodom u 
zajedničkoj raspravi Littorale Hungaricum prikazali — nepovoljan 
gospodarski položaj Senja u Vojnoj krajini te su u posebnom spisu 
također izložili prednosti Senja u odnosu na Rijeku ( Bakar i 
Kraljevica) i predložili da ta luka preraste u snažno trgovačko- 
upravno središte, emporij, za potrebe hrvatsko-ugarske trgovine. 

Dio biografskih podataka o Demelliju iz 1759. sačuvan je u 
ispravama pohranjenim u Finanz-und Hofkammerarchivu u Beču. 
Djela: A Littorale Hungaricum ( suautor J. Ćolić), ( S.l.) 1790. 
Lit,: F. Vaniček: Specialgeschichte der Militargrenze, 2. Wien 1875. 
656. M. Magdić: Prilozi za poviest plemićkih obitelji senjskih, Starine, 
1880. 12, 225. Isti: Crtice iz kronike grada Senja od god. 1719- 
1744. Narodne novine, 52 (1886) 7 X. 4,; 9 X, 5. E. Laszowski: 
Hrvatsko plemstvo, Vitezović. 1(1903-04) 7 103. I. Karaman: Prilog 
za poviest Senja i Karlobaga u drugoj polovici XVIII. stoljeća. 
Historijski zbornik, 19-20 (1966-67), 120-121. 
35 N. Lonza, 1993, 283. 

DEVČIĆ. BLAŽ*, kipar ( Krasno 3. 3. 1916.- Senj, 26. 1. 
1987.) 


Pučku školu završava u Krasnu, nakon toga odlazi kao 
oštroumni dječak u Dječačko sjemenište u Zagrebu. Talentiran za 
kiparstvo upućuju ga poznatom hrvatskom kiparu Ivanu Meštroviću 
na daljnje usavršavanje. Gimnaziju završava do šestog razreda. 
Godine 1932. odlazi iz Zagreba i tako nastaje njegova životna 
kalvarija seleći se od mjesta do mjesta, ne nalazeći gotovo nigdje 
mira i zadovoljstva. Dolazi u Beograd i tamo radi na usavršavanju 
portreta, potom se opet vraća u Zagreb i nastavlja učiti na izradi 
skulptura. Ne zadržava se dugo u Zagrebu, odlazi u Novi Sad, 
potom u Čazmu, pa Banju Luku, Bjelovar i konačno u svoje Krasno. 
Obolijeva i fizički i psihički. Za vrijeme NDH prihvaća ustaški pokret 
pa 1943. radi u Čazmi kao kotarski službenik, a nakon toga je 

76 


zamjenik Kotarskog predsjednika u Dugom Selu. Pomagao je 
jednako ustašama i partizanima, ali su ga ipak partizani mučili i 
tjelesno kažnjavali što mu je znatno pridonijelo da fizički i psihički 
oboli. Blaž se 1949. godine upisuje na Akademiju likovnih umjetnosti 
u Zagrebu- odjel kiparstvo kod prof. Vanje Radauša. Akademiju nije 
do kraja završio zbog teške psihičke bolesti. Često je posjećivao 
psihijatriju jer mu je utvrđena dijagnoza shizofrenia simplex. Jedno 
vrijeme boravio je na Ugljenu kao bolesnik i tamo je radio na svojim 
umjetničkim djelima. Godine 1959. vraća se u Krasno, povlači se u 
svoj umjetnički život, samuje i radi na mnogim djelima koja izazivaju 
kod mnogih divljenje. Njegova djela našla su u mnogim sakralnim 
objektima i njegove skulpture ukrašavaju mnoge privatne zbirke 


umjetnina. Umro je u Senju, a pokopan u Krasnu. 
36. K. Rukavina, 2007, 225-234. 


DEVČIĆ, IVAN*",svećenik i filozof ( Krasno, 1.1. 1948.) 


slika: hr. wikipedija org 


Osnovnu školu završava u Krasnu 1963. a srednjoškolsko 


obrazovanje stječe od 1963-1967. u Rijeci i Pazinu, studij teologije i 


IZA 


filozofije u Rijeci i Gregoriani u Rimu, gdje i diplomira 1974. Doktor 
znanosti iz područja filozofije postaje 1980. Intenzivno se bavi 
znanstvenim radom, piše, objavljuje i uređuje mnoge članke u 
mnogim časopisima i publikacijama iz područja filozofije. Od 1995. je 
godine kao naslovni, a od 1997. kao sveučilišni docent na katedri za 
filozofiju predavao gotovo sve filozofske predmete. U srpnju 2000. 
promoviran _ je u zvanje = izvanrednog profesora filozofije. U 
znanstvenom radu ponajviše se bavio istraživanjem i 
produbljivanjem — Berdjajevljeve filozofije. Tako je objavio 
»Personalizam Nikolaja. Berdjajeva“, ,Subjektivizam i individualizam 
Nikolaja Berdjajeva“, , Etička misao Nikolaja Berdjajeva“ i 
»Društvena misao Nikolaja Berdjajeva“. Još se bavio i istraživanjem 
ruske filozofske i religijske misli. U tu svrhu objavio je i 
»Personalizam na ruski način. Shvaćanje osobe u ruskoj filozofiji“. 
Proučavajući fundamentalna pitanja etike i društvene etike rezultirali 
su radovi: ,Konstituiranje i osnivanje moralnih sudova. Uz problem 
odnosa između ontološkog i deontološkog reda“, ,Društvena pravda, 
solidarnost i ljubav od enciklike Rerum novarum do Centesimus 
annus“, ,Društvena djelovanja Crkve i države“, ,Etika društvenih 
medija“. Radi na Visokoj školi u Rijeci pa je zbog svoga svećeničkog 
i znanstvenog ugleda godine 2000. imenovan riječkim nadbiskupom 
i metropolitom. 

Djela: Obzori nade. Tragom kršćanskog humanizma, Rijeka, 
1995., Pred Bogom bližim i dalekim. Filozofija o religiji, Zagreb, 


1998., Osmi dan stvaranja- filozofija stvaralaštva Nikolaja A. 

Berdjajeva, Zagreb, 1999., Bog i filozofija, Zagreb, 2003, Širenja 
obzora nade, Riojeka, 2005. 


37. T. Devčić, 2007, 173-177. 


DEVČIĆ, VIRGIL* , odvjetnik i publicist, ( Senj, 10. 11. 1858- 
Zagreb, 28. 10.1902.) 

Gimnaziju završava u Senju, studira pravo u Grazu i Zagrebu 
gdje je od 1883. odvjetnički perovođa, a od 1889. i odvjetnik. 
Pristaša je stranke prava i promicatelj hrvatske narodne svijesti u 
Primorju. Pisao je u Obzoru putopisne crtice ( 1876, 261; 1878, 127- 
130). Autor je eseja o slikaru J. Čermaku ( Obzor, 1877, 221-222.) i 
Hugoovu spjevu L. ane (Sloboda , Sušak, 1880, 133). 

Lit.; Virgil Devčić (nekrolog) Hrvatska 17 ( 1902) br. 249. 


38. Redakcija Hrvatskog biografskog leksikona, 1993, 348. 


DOMINIS, MARKO ANTUN de*%( Markantum, Marko Antonije), 
pisac i učenjak, ( Rab, 1560.-Rim, 8. 9. 1624.) 

Sin je pravnika i pjesnika Jeronima i majke iz venecijanske 
obitelji Velluntelli. Temeljnu naobrazbu dobiva u Rabu, a nakon toga 
odlazi u isusovački Hrvatski kolegij u Loretu, gdje uči gramatiku i 
retoriku. Poslije odlazi u Veronu gdje uči filozofiju a istodobno u 
nižim razredima predaje literaturu. Od 1587.do_ 1591. studira 
teologiju u Padovi, gdje je ujedno lektor matematike i prirodopisa. 
Nakon završetka studija 1592. odlazi u Bresciu, gdje predaje 

retoriku, logiku i filozofiju. Bio je učenjak svjetskih razmjera. Potkraj 
godine _ 1595. odlazi u Rim i godinu dana kasnije istupa iz 
Isusovačkog reda u nadi da postane senjski biskup. Uz potporu 
Mlečana i austrijskog cara Rudolfa II. postaje senjskim biskupom 
1597., ali papirnatu potvrdu dobiva tek 1600. Dominis je prije svega 
biskupsku službu svatio više kao diplomatsku, a manje kao 
pastoralnu. Zalagao se u rješavanju uskočkog pitanja, tako da 
postanu poljodjelci, trgovci i ribari, a po potrebi i branitelji domovine. 
Stoga je često putovao na relaciji Rim, Beč, Graz i Prag. Tražio je 
rješenja do kojih je teško dolazio bez materijalne državne potpore. 
Nije uspio u toj svojoj aktivnosti. Zaprijetii su mi čak i smrću , 
posebice nakon Rabatine pogibije uskočkih vođa 1601. godine. 
Stoga napušta Senj i odlazi u Rim, kada u međuvremenu zatiče 
svoje imenovanje za splitskog nadbiskupa. Kao nadbiskup ubrzo 
dolazi u sukob sa svojim kaptolom. Bavio se pitanjem vlasti pape i 
Rimske kurije u Crkvi. Tako dolazi u otvoreni sukob __s Rimom i 
nakon toga odlazi u London gdje stupa u vezu sa anglikanskom 
Crkvom. Svoju kritiku Papinstva iznio je u kaptalnom djelu: De 
Republica ecclesiastica. Ipak, nije želio biti heretik pa traži povratak 
u katoličku Crkvu. Oprošteno mu je, ali ne zadugo. Kad je njegov 
zaštitnik Grgur XV. umro 1623. nije više uživao naklonost vlasti i 
ubrzo ga zatvaraju u Anđeosku tvrđavu, nakon čega uskoro i umire 
1624. godine. Bio je osuđen kao heretik. 

Djela: De radiis visus et lucis in vitris perspectivis et iride Tractatus. 
Per Joannem Bartolum in lucem editus. Venetiis, Apud Thomam 


Beglionum, 1611. Suae profectionis consilium exponit. Londini, Apud 

J. Billlum, 1616. De republica ecclesiastica libri X, 1-4. Londini, Ex 
officina_Nortoniana, apud J. Billium, 1617; 5-6. Francofurti ad 
Moenum, sumptibus Rulandiorum, Typis Joan. Friderici Weiss, 
1620; 7, 9. Hanoviae, Sumptibus haeredum Levini Hulsii, 1622. 
Papatus Romanus. Liber de origine, progressu atque extinctone 
ipsius. Londini, Ex officina_Nortoniana, apsud J. Billium. 1617. 
Predica fatta la prima Domenica dell Aventoquest NNO 1617 in 
Londra nella cappella detta delli Merciari Londra, Appresso Giovanni 
Billio, 1617. Scogli del christiano naufragio, quali va scoprendo la 
santa chiesa di Christo alli suoi diletti figliuoli. S. I. 1618. Sui reditus 
ex Anglia consillium exponit. Dilingae 1623; Romae, Ex Typographia 
rev. Camerae Apostolicae, 1623. Euripus seu De fluxu et refluxu 
maris. Sententia. Romae, Apud Andream Phacum, 1624. De pace 
religionis Marci _Antonii de _ Dominis Spalatensis archipescopi. 
Epistola ad venerabilen virum Josephum Hallum archipresbyterum 


Wigorniensem. Vesantione Sequanorum 1666. 


39. Senjski zbornik,br. 37, 2010., 45-57. Hrvatski biografski leksikon, br. 3. Zagreb, 1993. 494-497. 


DRAGIČEVIĆ, IVAN“, bankar ( Starigrad kod Senja, 11. 7. 
1898.-Buenos Aires, 20. 2. 1992.) 

Pučku školu i niže razrede gimnazije završava u Senju, a zatim 
trgovačku školu-akademiju u Karlovcu. U početku radi kao činovnik 
kod senjskog veletrgovca Franje Olivierija, iza čije smrti preuzima 
dužnost ravnatelja Senjske štedionice, koja postaje stožerom 
pravaške ideje u Senju. U vremenu od 1918. pa sve do 1941. vrlo je 

aktivan u kulturnom, športskom i političkom životu Senja. Od godine 
1928. pripadnik je pravaškog pokreta. Uhićen je zbog sudjelovanja u 
Velebitskom ustanku 1932. Proglašenjem NDH sudjeluje u 
organizaciji ustaškog stožera u Vinodolu i Podgorju. Od 1941. do 
1945. direktor je podržavljene Srpske banke u Zagrebu. U 
emigraciju odlazi godine 1945., najprije u Italiju a zatim u Argentinu. 
Sudjeluje u radu emigrantskih organizacija, a i predsjednik je 
Hrvatskog pjevačkog zbora Jadran u Buenos Airesu. Od 1973. član 
je Nadzornog odbora Hrvatskog doma, podružnica u San Justu. 
Imao je sreću da je dočekao 1990., ali zbog starosti nije mogao 


vidjeti slobodnu Domovinu. 
40. N. Bićanić, 2002, 33. ( Senjski zbornik, br. 21. 1994, 246.) 


DRAŽENOVIĆ, JOSIP“', pravnik i pisac ( Stajnica, 30.11. 
1863.- Zagreb, 1. 5. 
1942.) 


slika: www.likaworld.net 

Pučku školu završio u rodnom mjestu, gimnaziju u Senju, a 
studij prava u Zagrebu 1886. godine. Roditelji mu zarana odlaze iz 
Stajnice u Senj. Po završetku prava službuje u Hrvatskom primorju i 
Lici. Radio je kao sudac u Senju, Bakru, Perušiću, Karlovcu, Novom 
Vinodolskom, Gospiću. Predsjednik je Sudbenog stola u Gospiću 
(1900.-1918). Prvi put javlja se u književnosti pod pseudonimom 
Ivša i Dinčić-Senjčad ljuta u bakarskom listu ,Vragolan“. Crtice i 
putopisne zapise te pripovijetke objavljuje u sušačkoj ,Slobodi“, 
»Vijencu“, —,Hrvatskoj vili“,  ,Balkanu“, ,lskri“, —,Suvremeniku“, 
»Hrvatskom kolu“, ,Književnim novinama“, ,Domu i svijetu“. Uz 
Frana Mažuranića je najplodniji hrvatski crtičar u razdoblju realizma. 
Jedan je od teoretičara hrvatskog realizma koji je u najvećem dijelu 
svojih pripovijesti — ostao — najdosljedniji = slikar hrvatskog 
malograđanstva. Draženovićev realizam nosi lokalne boje senjske i 
ličke sredine iz koje je prikazao obilje različitih tipova i njihovih 
intimnih tragedija. Najčešće su to ljudi slabe volje , vrlo duboko 
introvertni, skloni meditiranju i fatalistički uronjeni u svoju prošlost 
koju nose kao neki tragični biljeg i prokletstvo kroz čitav život. 
Poznat je po kratkim književnim formama-crticama i kraćim 
pripovijetkama. Bio je cijenjeni književnik svoga vremena. Uz 
Mažuranića bio je zagovornik crtice kao samostalnog književnog 
djela. 

Djela: Crtice iz hrvatskoga života, Zagreb, 1884., Iskrice, Senj, 1887; 
Crtice iz primorskoga malograđanskoga života, Senj, 1893; Povijest 
jednoga vjenčanja, Zagreb, 1901; Djela. I-III, Zagreb, 1947/48; Nova 
era, Zagreb, 1950; Izabrana djela, PSHK, knj. 56, Zagreb, 1963. 

Lit;. I. Frangeš, Jospi Draženović u: Pripovijesti, članci, PSHK, knj. 
56, Zagreb, 1963; M. Šicel, Književni dometi Josipa Draženovića, 
»Dostignuća“, br. 2 Gospić, 1964; G. Vidan, Bivstvo realizma kod 
Josipa Draženovića u zborniku — Hrvatska književnost prema 


europskim knjiženostima, Zagreb, 1970. 


41 www. lički leksikon-ličke novine.hr/ M. Šicel, 1993, 600-601. 


F 


FRANČIŠKOVIĆ, JOSIP“, svećenik i profesor ( Praputnjak, 8. 10. 
1874.-Praputnjak, 1958.) 

Pučku školu završio u Praputnjaku, gimnaziju i bogosloviju u 
Senju. Za svećenika je zaređen 1898. Nakon kraćeg kapelovanja u 
Senju, poslan je 1902. u Beč na više nauke, gdje je boravio kao 
pitomac ,Augistineuma“. Tu je promoviran 1906. za dokora teologije. 
Vrativši se u Senj obavljao je mnoge dužnosti u biskupiji. Godine 
1910. postaje profesorom moralke i pastoralke na Bogoslovnom 
učilištu u Senju. 1914. imenovan je senjskim kanonikom, a iduće 
godine i rektorom Bogoslovnog sjemeništa u Senju. Godine 1932. 
imenovan je bakarskim kanonikom i arhiđakonom modruškog 
kaptola. Gdine 1941. postavljen je za generalnog vikara kastavskog 
dekanata i dijelova modruške biskupije koji su privremeno bili 


priključeni Italiji. Nakon rata nastanio se u Rijeci gdje je postao 

rektor _ katedralne crkve Sv. Vida. Kada je u Rijeci otvoreno 
bogoslovsko sjemenište predaje ondje staroslavenski jezik. 

Od 1925. do 1934. objavljivao je radove iz crkvene povijesti u 

»Bogoslovskoj smotri“. U istom časopisu objavljuje i kraće upute iz 
pastoralne teologije. U sušačkoj ,lstini* objavljena mu je 1936. 
povijest rodne župe Praputnjak. Svojim povijesnim radovima dao je 
vrijedne priloge crkvenoj povijesti Senja i Praputnjaka. 
Djela: Stolna crkva u Senju sa zvonikom iz 1000. godine. 
Bogoslovska smotra XV. (1927), 4, 417-432. Gdje je bila opatija Sv. 
Jurja?, Bogoslovska smotra, XV.( 1927), 4, 489-492. Crkva Sv. 
Franje u Senju, Bogoslovska smotra XIX. (1931)4, 411-423. Posveta 
stolne crkve u Senju, Bogoslovska smotra XIX. ( 1932),3,339-345. 
Bedeković i Ratkaj, biskupi u Senju, Bogoslovska smotra XX. 
(1932), 1, 83-87. Natpis na portalu stolne crkve u Senju, 
Bogoslovska smotra XX. (1932), 2, 273-274. Zaboravljene senjske 
bratovštine, Bogoslovska smotra XX. (1932),2, 259-264. Senjski 
biskupi iz XVIII. stoljeća, Bogoslovska smotra XXII. (1934) 2, 153- 
163. 


42. M. Bogović, 1999, 155-156. 


85 

GLAVAŠ, MILAN“, inženjer, sveučilišni profesor. ( Krasno, 
3. 11. 1945) 


s -- 
#2 


slika: www. sumari. hr 


Osnovnu školu završio u Krasnu, srednju šumarsku u 
Delnicama 1965, a na Šumarskom fakultetu u Zagrebu diplomirao je 
1971. godine. Magistrirao je 1980. a za docenta je izabran 1990., za 
izvanrednog profesora _ 1992, dok je redovnim sveučilišnim 
profesorom postao 1997. godine. Temeljna mu je nastavna 
djelatnost šumarska fitopatologija i zaštita šuma. Sudjelovao je u 
kreiranju novih koncepcija modernog studija na Šumarskom 
fakultetu u Zagrebu za dodiplomsku nastavu. Inicirao je i izradio 
nastavni program poslije diplomskog studija iz područja zaštite šuma 
gdje je predavao ključne predmete. 

Na znanstvenom polju istraživao je problematiku zaštite 
šuma čitav radni vijek. Objavio je više od stotinu znanstvenih i 


stručnih radova, dva sveučilišna udžbenika, dvije skripte i druge 

elaborate, mišljenja i prikaze u zemlji i inozemstvu. Sudjelovao je u 
mnogim organizacijama znanstvenih skupova, predavao i u njima 
surađivao. Za svoj rad dobio je niz priznanja. 

Djela: Fitopatološka istraživaanja uzročnika sušena hrasta lužnjaka, 
Zagreb, 1989., Osnove šumarske fitopatologije, Zagreb, 1996., 


Gljivične bolesti šumskoga drveća, Zagreb, 1999. 


43. T. Devčić, 2007, 238-239. 


GLAVIČIĆ, ANTE““, arheolog, muzealac, konzervator ( Senj, 
19. 1. 1931- Senj, 24. 4. 2003.) 


slika: www. senj.hr 


Gimnaziju završio u Senju 1950. a studij arheologije i povijesti na 
Filozofskom fakultetu u Zagrebu 1961. Od 1956. do 1958. bio je 
kustos i ravnatelj Narodnog muzeja u Pazinu, a od 1960. u Senju 
ravnatelj i kustos Gradskog muzeja u osnivanju... Godine 1978. 
muzejski je savjetnik. Od 1962. glavni je tajnik Senjskog muzejskog 


društva. Organizirao je i vodio obnovu palače Vukasović ( 1962- 

1965) i tvrđave Nehaj (1964-1974), u kojima se potom otvaraju 
muzejske zbirke te Muzej dobiva kompletno zavičajno značenje. Od 
1961. organizator je i voditelj arheoloških, etnografskih i povijesnih 
istraživanja po Velebitu te prikupljanja muzejske građe. Pokretač je i 
urednik časopisa Senjski zbornik ( 1965), senjskih prigodnih 
karnevalskih novina Metla i škavacera ( 1965-75), humorističnog 
časopisa Smišna senjska kronika (1972) te časopisa Rašeljka 
(1973). Organizirao je izdavanje pretiska i kritičkih izdanja senjskih 
glagoljskih knjiga Spovid općena (1980.) i Korizmenjak (1981). Autor 
je vodiča po Senju i okolici na hrvatskom i njemačkom jeziku (Senj 
1962, 1974) te Stručnog vodiča po tvrđavi «Nehaj» i muzejskoj 
postavi (Senj 1990). Stručne radove iz arheologije, etnografije i 
povijesti Senja i šire okolice objavljuje u Riječkoj reviji ( 1962), 
Vijestima muzealaca i konzervatora Hrvatske ( 1963, 1965, 1969, 
1971) i Senjskom zborniku ( 1965- 2003). 

U novijoj povijesti Grada Senja nije bilo tako snažne intelektualne 
osobe s naglašenim pozitivnim nacionalnim nabojem kao što je bio 
prof. Ante Glavičić. Svaki kamen, svaka ulica ili građevina bila mu je 
za života u središtu proučavanja, promatranja i iznalaženja rješenja 
kako _ih promijeniti, uljepšati i učiniti dostupnim suvremenim 
naraštajima. Nije mu uvijek polazilo za rukom da ostvari svoje 
namjere., ali u svom stručnom i znanstvenom radu uspijevao je i 
onda kada su mnogi od nas njegovih suradnika malo vjerovali. Tomu 
svjedoče njegovi znanstveni radovi, rezultati i sve ono što je za 
života uradio. A uradio je mnogo. Stalno razapet između onoga što 


jest i što bi trebalo uraditi za Senj uspijeva na mnogim kulturnim 

projektima kao što su: Nehaj kula, , obnova palače Vukasović, 
Senjski zbornik i dr. 

Glavičić je kao stručnjak i znanstvenik svoju kulturnu misiju živio i 
realizirao ovdje, u gradu koji je neizmjerno volio i cijenio, gradu o 
kome je snivao boljim, kulturnijim i ljepšim izgledom, da se ima što 
pokazati drugome sa strane. On je baš ovdje u Senju u vrlo teškim 
uvjetima ostvarivao svoj znanstveni status i time postao poznati 
Senjanin, za razliku od mnogih drugih poznatih Senjana koji su svoje 
životno djelo ostvarili negdje drugdje. A to je velika razlika i u tome je 
baš sva veličina A. Glavičića kao čovjeka i stručnjaka poznatog 


diljem Hrvatske. 


44.Senjski zbornik, br. 40. 2013, 6-7- / M. Raguž, 2013, 51-58. 


GLAVIČIĆ, MIROSLAV“, arheolog i sveučilišni profesor _( Senj, 9. 
veljače 1964. ) 


slika: www.senj.hr 


U Senju je završio osnovnu školu i prva dva razreda srednje 
škole. Maturirao je u Zagrebu. Na Filozofskom fakultetu u Zadru 
godine 1982. upisao je studij arheologije i latinskog jezika i rimske 


književnosti, kojega nastavlja slijedeće godine nakon odsluženja 

vojnog roka. Diplomirao je u lipnju 1989. s temom ,Arheološka 
topografija i pregled prapovijesti na prostoru Velebita“. Od 15. srpnja 
1989. godine do 30. kolovoza 1992. radio je na mjestu kustosa u 
Gradskom muzeju u Senju. Od 1992. radi kao znanstveni novak na 
znanstvenom projektu ,Istraživanje antičkog graditeljstva i umjetnosti 
na istočnom Jadranu. Iste godine zaposlen je na Odsjeku za 
arheologiju Filozofskog fakulteta u Zadru. Na Filozofskom fakultetu u 
Zagrebu, obranio je 26. siječnja 1995. magistarsku radnju pod 
naslovom ,Antička Senia-spomenici i topografija“. Godine 1995. 
izabran je za suradnika u nastavi u zvanju asistenta na Katedri za 
klasičnu arheologiju Odsjeka za arheologiju Filozofskog fakulteta u 
Zadru, gdje predaje predmete Latinski jezik I, Latinski jezik Il, 
Latinska epigrafika i numizmatika. Na Filozofskom fakultetu u Zadru 
obranio je 21. ožujka 2002. disertaciju pod naslovom ,Gradski 
dužnosnici na natpisima obalnog područja rimske provincije 
Dalmacije“ i stekao akademski stupanj doktora znanosti, polje 
arheologija. Viši asistent i docent postaje 2002. godine, a 2008. 
izvanredni profesor dok je redovni profesor postao 2013. godine. 
Iste godine , 2013. imenovan je za šefa katedre za antičku 
arheologiju u dvogodišnjem razdoblju. Voditelj je znanstvenog 
projekta Antička naselja u Liburniji ( 2007-2013). Sudjeluje u više 
znanstvenih istraživanja čiji je rezultat objavljivanja više znanstvenih 
i stručnih radova, a kao predavač sudjeluje na mnogim domaćim i 
međunarodnim znanstvenim skupovima. 

Od godine 1989. je tehnički, a od 2003. glavni urednik znanstvenog 


časopisa Senjski zbornik. Sudjelovao je u pripremi znanstvenog 
90 


časopisa Radovi Filozofskog fakulteta u Zadru, Razdio povijesne 
znanosti. Bio je tajnik i glavni urednik znanstvenog časopisa 
Archeologija Adriatica Odsjeka za arheologiju Sveučilišta u Zadru. 


Odlikovan je spomenicim Domovinskog rata. 
Djela: Kultovi antičke Senije, Zadar, 2013. 


45. www.unizd.hr 


GRUBER, DANE*“*, sveučilišni profesor, povjesničar ( Senj, 
17. 6. 1856- Zagreb, 21. 3. 1927.) 


slika: www. enciklopedija.hr 


Pučku školu i gimnaziju završio u Senju 1874, zemljopis i 
povijest diplomirao 1878, te 1879. doktorirao na Filozofskom 
fakultetu u Zagrebu. Godine 1875-1879. asistent je arheološkog 
odsjeka zagrebačkog Zemaljskog muzeja, zatim gimnazijski profesor 
u Bjelovaru 1879-81, Zagrebu 1881-82, Požegi 1882-95 i ponovno u 
Zagrebu 1895-1910. Za privatnog docenta hrvatske povijesti u doba 
narodne dinastije habilitirao se 1902. na Filozofskom fakultetu u 

Zagrebu. Godine 1909. podijeljen mu je naslov izvanrednog 
sveučilišnog profesora i on 1910. prelazi na Fakultet. Godine 1916. 
je umirovljen, 1919. imenovan honorarnim docentom hrvatske 
povijesti, 1920. reaktiviran kao srednjoškolski nastavnik i 1921. 
imenovan srednjoškolskim ravnateljem, ali dalje predaje na 
Fakultetu. Težište njegova istraživanja bilo je na anžuvinskom 
razdoblju hrvatske povijesti: Borba Ludovika |. s Mlečanima za 
Dalmaciju 1348-1358.( Rad JAZU, 1903. 152), Dalmacija za 
Ludovika I. 1358- 1382 ( Ibid., 1906, 166;1907,168 i 170.). Bavio se i 
nepotpuno riješenim pitanjima iz hrvatske povijesti do XII. st., 
poviješću Dukljansko-barske i Dubrovačke nadbiskupije do pol. XIII. 
st.( Vjestnik Kr. hrvatsko-slavonsko- dalmatinskoga zemaljskog 
arkiva, 1912-13) te razdobljem protuturskih borba. Rezultate je 
objavljivao u časopisima i zbornicima Vienac ( 1878, 1882- 
83,1894,1896-98,1900-02), narodni koledar ( 1879), Izvješća o Kr. 
velikoj gimnaziji u Požegi ( 1882-83, 1885-88), Nastavni vjesnik ( 
1893-96, 1898, 1900-01, 1905,  1907-11,1913-14, 1919-26), 
Prosvjeta (1901,1903-08),Vjestnik Kr. hrvatsko-slavonsko- 
dalmatinskog zemaljskog arkiva (1901,1903,1905,1908,-09,1911, 
1917-18, 1925),Ljetopis JAZU ( 1905, 20), Suvremenik ( 1906, 
1908-09, 1918-19), Bulićev zbornik ( Zagreb- Split 1924), Zbornik 
kralja Tomislava ( Zagreb 1925). Ocjene i prikaze te povijesne 
članke objavljivao je u nizu novina i revija: Agramer Tagblatt, 
Bratimstvo ( Beograd), Glas Crnogoraca (Cetinje), Glas Matice 
hrvatske, Hrvatska, Hrvatski dnevnik, Hrvatski dom, Hrvatski učitelj, 


Hrvatsko kolo, Jutarnji list, Narodne novine, Narodnost, Naše 

jedinstvo, Obćinski glasnik, Obzor, Omladina, Pobratim, Slobodna 
tribuna, Smotra dalmatinska, Sriemski Hrvat, Sudslavische Revue, 
Trgovinski glasnik ( Beograd). Od njegovih radova, uz Povijest Istre, 
u kojoj je dao cjelovit prikaz njezine povijesti s dopunom o 
hrvatskom narodnom preporodu iz pera V. Spinčića, valja spomenuti 
manje sinteze Hrvatska za vrijeme narodnih vladara od doseljenja 
do 1102., zatim Hrvatska u vrijeme Anžuvinaca od godine 1301. do 
1381., te_ Pregled povijesti Bosne i Pregled povijesti Istre što ih je 
napisao za ediciju Znameniti i zaslužni Hrvati ( Zagreb 1925). Bio je 
izvanredni član JAZU, član DHK i MH. 

Djela: Borba Hrvata sa Turcima od pada Sigeta do mira 
žitvadorožkoga 1566-1606. Zagreb,1879. Nelipić, knez cetinski i 
kninski, Zagreb 1886., Vojevanje Ljudevita I. U Dalmaciji sa 
hrvatskimi velmožami i sa Mletčani od početka njegova vladanja pa 
do osmogodišnjega primirja sa Mletčani ( 1342-1348).Požega, 
1888., Povijest Istre ( suautor V. Spinčić) Zagreb, 1924 ( pretisak 
1987). 

Lit: 1. Steklasa: Odgovor na kritiku moje knjige »Zemljopis i 
statistika austro-ugarske monarhije za srednja učilišta» u II. Svesku 
Nastavnog vjesnika , Hrvatski učitelj, 17( 1893) 3, 45-47; 4, 57-61)., 
Isti: Odgovor g. dr. Dani Gruberu, Ibid. 12, 187-189., d.: Sud dra T. 
Maretića o klasičnoj nastavi, Narodne novine, 61 (1895) 265,2.), Iz 
starije hrvatske povijesti, napisao dr. Dane Gruber, Obzor, 42 (1901) 
93,4.), Iz starije hrvatske povijesti, napisao dr. Dane Gruber, Vienac, 
33 ( 1901) 18, 357-358.), M. Prelog: Dr. Dane Gruber, Dalmacija za 


Ludovika I. ( 1358-1382) I. dio ( 1358- 1367), Suvremeni, 3( 1908) 1, 

55-56., Hrvatsko kolo, — (Von einem suedslavischen Politiker), 
Agramer tagblatt, 25( 1910) 22 , 1., (J) Modestin: prof. D. Gruber, 
Komentar «Smrti Smail-age Čengića» od Ivana Mažuranića, 
Zagreb, 1923, Nastavni vjesnik 31(1922-23), 342-346., ( Osvrti na 
povijest Istre): N. Žic, Slobodna tribuna, 4 ((1924) 570, 5-6., (F. 
Bučar), Vijenac,3( 1925) 7/8, 239., S. llijić, Hrvatski list, 6 (1925) 18, 
2., M.V., Nova škola,2 ( 1925) II /8, 125-126., M. Mirković, 
Jugoslavenska njiva, 9 ( 1925) II/3, 98-100., K. M. , Glasnik 
Muzejskega društva za Slovenijo (Ljubljana), 7-8 ( 1926-27) “A, 61- 
62., V. Klaić: Dr. Dane Gruber, Ljetopis JAZU, 1926, 39, 50., Da li je 
papa razrješio zakoniti brak bosanskoga kralja ? Život, 7( 1926) 4, 
251-252., (Nekrolozi): Novosti, 21 (1927)82, 6., Riječ, 23 (1927) 68, 
8., Slobodna tribuna, 7( 1927) 705, 4., J. Nagy, Izvještaj Matice 
hrvatske za godinu 1926. Zagreb, 1927, 3-7., Isti, Suvremenik, 20( 
1927) 4, 189-190., N.Zega, Etnolog ( Ljubljana), 2 (1928), 89., 
Spomenica u povodu proslave 300-godišnjice Sveučilišta u Zagrebu, 
2, Zagreb, 1969., R. Mihaljčić: Gruber Dane, Enciklopedija srpske 
istoriografije, Beograd 1997, 336. 


46. M. Švob, 2002, 251. 


GRUNHUT, GAVRO“", nakladnik, tiskar i publicist ( Senj, 24. 
3. 1849.- Beč, 3. 3. 1906.) 


Pučku školu završio u Senju, u Karlovcu slagarski obrt, a 


prvo zaposlenje u Zagrebu u tiskari Lj. Gaja, potom radi u Beču u 

listu Novi pozor, pa onda u Sisku gdje izlazi Zatočnik. Od 1870. opet 
je u Zagrebu, slagar lista Sloga. Sudjelovao je u štrajku tipografskih 
radnika 1872. zbog čega je osuđen zatvorskom kaznom. Jedan je 
od utemeljitelja i tajnik zagrebačkog Obrtničkog radničkog društva. 
Godine 1873. prelazi u Kraljevicu kao poslovođa tiskare, ali već 
1874. odlazi u svoj Senj gdje radi kao slagar. 1875. godine sudjeluje 
u pokretanju časopisa Radiša. Nakon nesporazuma s vlasnikom 
tiskare seli se u Zagreb i radi kao korektor. Poslije nekog vremena 
prelazi u Rijeku, otkupljuje tamošnju knjižaru i postaje dioničar 
Primorske tiskare koja se na njegov prijedlog seli na Sušak. Grinhut 
postaje njenim upraviteljem i utemeljuje biblioteku Poučna knjižnica. 
Prihvaća ideje stranke prava 1878., pokreće list Sloboda i uređuje 
ga. Surađuje u rubrici Glas iz Primorja do 1880. Njegova je zasluga 
da se pravaška ideja jača i širi diljem Hrvatske. Zbog Starčevićevih 
članaka u Slobodi optužen je kao ,sukrivac zločinstva uvrede 
Veličanstva“, ali ga porota 1880. proglašava nevinim. Pokreće 
pravaški beletristički list Hrvatska vila ( 1882-85) i satiričke listove 
Bič ( 1883-85) te Novi Bič (1885-86). U tim listovima te u Katoličkoj 
Dalmaciji, Slobodi, Obzoru u razdoblju od 1873-1894. piše pretežno 
pravaške političke članke i o pitanjima književne kritike i hrvatskog 
kulturnog napretka. Preselivši se u Zagreb otvara knjižaru, pokreće 
univerzalnu biblioteku u kojoj je izišlo više knjiga Kumičića, 
Harambašića, Rorauera, Kokotovića, Turgenjeva i dr. Godine 1888. 
napušta Zagreb te u Beču otvara ,poslovnicu za izdavanje 


umjetničkih slika i knjiga“, a nakon njene propasti otvara kavanu. 

Uvelike je pridonio napretku hrvatskog tiskarstva te kulturnog i 
književnog života. 

Djela: Spomenica na _ 4. rujna 1880, Sušak 1880, 
5,7,9,13,79,83,86,87, A. Harambašić: Svaštice, Kvarner, 1 (1884)2, 
13.14. Đ. Deželić: Senjanin Gavro, Dragoljub (kalendar), 44(1907),7- 
34. D. Kučenjak: Spomen knjiga I. zagrebačkog radničkog društva 
1873-1923, Zagreb 1925, 42, 46, 47. V. Cecić: Historija organizacije 
i političkih borba grafičkih radnika Hrvatske 1870-1955. Zagreb 
1955,70. J. Horvat: Povijest novinarstva Hrvatske 1771-1939., 
Zagreb 1962, 265-269. M. Despot: Od Biča do satire, Kaj 6( 1973) 3, 
52-69. V. Oštrić: Nema na svietu ljepšega nego li druževni život. 
Ibid, 20-52. M. Gross: Povijest pravaške ideologije, Zagreb 1973, 
208-222. V. Oštrić: O počecima radničkog pokreta u Senju 1874- 
1914, Senjski zbornik, 7 ( 1976-79), 11-12. D. Pavličević: Narodni 
pokret 1883. u Hrvatskoj, Zagreb, 1980, 12, 19, 203, 269, 272, 277- 
219, 333. 


47. M. Kaminski, 2002, 271. 


GRŽANIĆ, IVICA“*, glazbenik, tenor ( Senj, 2. 4. 1950) 

Osnovnu školu i gimnaziju završava u Senju, pedagošku 
akademiju smjer matematika i fizika u Zagrebu, a potom matematiku 
na Prirodoslovnom matematičkom fakultetu u Zagrebu godine 1989. 
Pjevanje je učio kod profesora Zlatka Šira i profesora Nonija Žuneca 
do 1991. Od godine 1991-1992. učio je kod prof. Ljiljane Malnar 
Talajić, a zatim se usavršio u Verdijevom studiju u Parmi kod Maye 
Sunare, u Mozarteumu u Salzburgu kod Katje Borisave, na Muzičkoj 
akademiji u Beogradu kod Biserke Cvejić, kod Anite Cooper u Nici i 
u Wagnerovom studiju u Vuppertalu kod Helle Seitz-Ritt. Smatra se 
učenikom Stojana Stojanova Gančeva s kojim kontinuirano radi i 
danas.  Solist Opere HNK u Zagrebu je postao 1996. Tu je 
realizirao brojne uloge, a izvan HNK Gržanić je nastupao u ulogama 
svoga repertoara u Operi makedonskog narodnog teatra u Skoplju, 
u Operi SNG Ljubljani, Operi HNK Osijek i u Operi HNK Ivana pl. 
Zajca u Rijeci. 

48. www. hnk. hr 
GRŽANIĆ, JOSIP“, pravaš i hrvatski političar, ( Senj, 19. 3. 
1844-Gospić, 29. 10. 1907.) 

Gržanić je vodeća ličnost —pravaša_ u Hrvatskom 
primorju.Temeljno obrazovanje stječe u Senju, dvije godine pohađao 
je biskupsko sjemenište u Senju. Napustivši sjemenište i Senj 
upisuje se na akademiju u Zagrebu. Po završetku studija prava radi 
kao službenik u ravnateljstvu financija, potom se vraća u Senj i 
zapošljava se kao veliki bilježnik u gradskoj upravi. Ne slaže se sa 
gradonačelnikom. Na tom mjestu ostaje do 1882. kada prelazi u 


Senjsku štedionicu, zastupa gradske gospodarske i brodarske 

interese. U razdoblju od 1871. do 1880. u Senju dolazi do podjele 
pučanstva u dvije grupe: jednu, koji je na čelu s Gržanićem pristali 
uz pravašku liniju Ante Starčevića oslanjajući se na Katoličku crkvu, i 
drugi, koji su se nadali jačanju neke hrvatsko-srpske sveze s 
Beogradom kao Pijemontom južnoslavenskih naroda. Ta druga 
skupina okuplja se oko novoosnovane tiskare H. Lustera u kojoj se 
tiska Radiša i Vragoder, dok se pravaši vežu uz Primorsku tiskaru u 
Kraljevici, koja tiska list Primorac. Na svaku nepravilnost oštro 
reagira pisanom i govornom riječju. Vodio je Stranku prava u Senju i 
među prvima u zemlji Senjani su se pod njegovim vodstvom isticali u 
protumađarskim političkim aktivnostima. Biraju ga u za zastupnika 
kotara Ivanić u Hrvatski sabor. Tamo se žestoko bori za hrvatske 
interese. Poznat je po ,nogiranju“ Khuena u Hrvatskom saboru zbog 
potajnog prebacivanja djela _ arhivskih _ spisa iz Zagreba u 
Budimpeštu. Po tome činu je ušao u povijest Hrvata. Nakon toga 
vratio se u Senj i do kraja života zauzimao se za dobrobit svoga 
grada. Malo je političara kao on o kojem se malo zna, iako je bio 
jedan od pravaških vođa u Hrvatskom primorju. Silno se zalagao da 
Senj postane luka sa svojim brodovima na paru te sudjelovanjem u 
osnivanju dvaju brodarskih društava. Aktivno je radio u Senjskoj 
štedionici i na kraju bio je jedan od najpoštenijih hrvatskih političara 
odan hrvatstvu i Hrvatskoj pa je stoga ponajviše uvršten među 


poznate Senjane. 


49. M. Kolar, 1995, 267-292. 

HRELJANOVIĆ, GUIDO*", intendant ( Verona- 
Crikvenica, 20. 11. 1935.) 

Hreljanovići su stara senjska plemićka porodica, uskočkih 
potomaka. Guido je sin Vuka ( 1815-1877), koji je službovao kao 
časnik u austrijskim garnizonima u Italiji. Završivši studij prava u 
Zagrebu bio je vojni sudac kod hrvatskog domobranstva i dostignuo 
položaj pukovnika auditora. Nakon umirovljenja bavio se politikom i 
1912. izabran je za narodnog zastupnika grada Senja u Hrvatskom 
saboru, a ujedno je bio 4. član hrvatske delegacije na zajedničkom 
saboru u Budimpešti. Tu je branio hrvatske interese protiv 
mađarskih pretenzija; u ožujku 1917. održao je govor na 
neosnovane optužbe zastupnika Sznrecsanyia zbog tobožnje 
velikosrpske propagande hrvatskih delegata ( Jutarnji list, 1917.). 

Godine _ 1918. postavljen je za intendanta hrvatskog 
kazališta u Zagrebu, jer se držalo da je posredstvom svoga brata 
Ive bio upućen u kazališne prilike , a imao je i glazbenu naobrazbu 
te uživao glas sposobnog administratora. Tom postavljenju bilo je 
dosta prigovora i kritika. Dužnost intendanta obavljao je od 3. 1. 
1918. do 17. 2. 1920; dakle u prijelaznoj fazi nakon sloma 
Austrougarske Monarhije i stvaranja države SHS. U kazalištu 
ograničio se na vođenje administrativno-organizacijskih poslova; 
vodstvo drame prepustio je J. Bachu, a opere _ S. Albiniju. 


Organizirao je gostovanje opere u Trstu od 8. lipnja do 13. srpnja 

1918. i tu je zagrebačka opera prvi put izvela Zajčeva Nikolu Šubića 
Zrinskog i Smetaninu Prodanu nevjestu. O velikom uspjehu pisao je 
između ostalih i tršćanski II Lavoratore. Za njegove uprave u drami 
zastupa se domaći repertoar, a u operi je prvi put izvedeno djelo F. 
Lhotke Minka, također premijere Boris Godunov M. P. Musorskog i 
Louise G. Charpentiera. Tada je scenografskom djelatnošću u 
kazalištu počeo __i slikar Lj. Babić a kao redatelj i dramaturg B. 
Gavella. U Zagrebu stanovao je na Gornjem gradu gdje se u društvu 
Kvakača okupljala gornjogradska inteligencija i održavala priredbe i 
veselice. Na kajkavskom je pisao pjesme, parodije te uglazbio i 
tiskao slijedeća djelca: Kvakačke šaljive pjesme. II. Svatko voli 
promjenu. Izvorni kvakački kouplet. Rieči i glazba od M Gudokvaka. 
Zagreb, 1885. Pjevački megdan na Počkajgradu oliti Moć vesele 
sudbine proti nabuhloj nadutosti. Kvakačka opera. Rieči napisali J. 
Kvaković (tj. Julije Šenoa) i M. Gudokvak ( tj. G. Hreljanović). 
Uglazbio M. Gudokvak. Podsused, 1886. Cavalleria rusticana, 
parodija u 1 činu libreto napisao Gudokvak, uglazbio Felice Negreni 
( tj. Srećko Albini) orkestrirao Nikoletto de Fallieri (tj. Nikola Faller), 
Zagreb, 1904. Ladislav Krajač Senjanin. Slika života privrednika 
Hrvatskoga primorja. Izdano o njegovoj sedamdesetoj godišnjici 27. 
VI. 1927., Sušak, 1927. Oko 1930. odlazi iz Zagreba, najprije boravi 
u Senju, ali iz zdravstvenih razloga preselio se u Crikvenicu. Tu je 
prevodio _ Heinea, pisao pjesme, skladao ramance te se s 


nostalgijom sjećao Zagreba i prati sve što se događa u kazalištu. 


50. V. Humski, 1999. 242-243. 

HRELJANOVIĆ, IVO?', operni pjevač i intendant ( Verona, 
1864.- Zagreb, 23. 4. 1908.) 

Ivo je brat intendanta Guida. Nakon završene srednje škole u 
Zagrebu bio je činovnik državne blagajne. Učio je pjevanje u školi 
Hrvatskoga glazbenog zavoda kod I. Zajca, koji ga je za sezonu 
1884/85. angažirao kao člana zagrebačke opere. Pjevao je niz 
glavnih baritonskih uloga, među kojima Zajčeva Zrinjskog, Verdijeva 
Rigoletta, Gounodova Valentina u Faustu, a nastupao je i kao 
koncertni pjevač. Kao osobit i darovit pošao je na konzervatorij u 
Beč. Po završetku nastupao je po njemačkim pozornicama , te u 
Švicarskoj gdje je došao na glas kao interpret Wagnerova 
repertoara. Iz Zagreba dolazi u Senj gdje otvara knjižaru uz koju je 
razvio nakladničku djelatnost stekavši zasluge izdavanjem rječnika, 
posebice englesko-hrvatskoga od Lochmera, koji je bio koristan i za 
Hrvate — iseljenike. Nakon ostavke intendanta S. Miletića Kraljevsko- 
zemaljska vlada postavila je Hreljanovića njegovim nasljednikom. 
Dužnost je preuzeo 1898. Za njegove uprave izvedena su na 
zagrebačkoj opernoj pozornici uz značajne inozemne kompozitore, 
prvi put djela V. Berse, F. S. Vilhara i S. Albinija. Kada je Khuen 
ukinuo operu 1902. Hreljanović se ponovno vraća u Senj i nastavlja 
voditi svoju knjižaru. Ubrzo obolijeva i umire u 44. godini života u 


Zagrebu. 


51. V. Humski, 1999. 243-244. 

IVANČEVIĆ , VICE*, ing. šumarstva ( Korčula, 
9.3. 1937.) 


slika: www. sumari.hr 


Osnovnu školu završio u Korčuli a gimnaziju u Splitu. 
Šumarstvo je diplomirao na Šumarskom fakultetu Sveučilišta u 
Zagrebu, gdje je magistrirao i doktorirao 1996. godine obranivši 
disertaciju pod naslovom , Šume i šumarstvo dijela hrvatskog 
primorskog krša tijekom 19. i 20. stolejća“. Čitavi radni vijek proveo 
je u Senju. Počeo je raditi u Zajedničkim službama Šumskog 
gospodarstva u Senju 1964.godine, a potom kao referent za uzgoj i 
zaštitu šuma. Od 1980. aktivno radi na pošumljavanju krša. Od 
1985. nalazi se na mjestu direktora organizacije za gospodarenje 
šumama krša u Senju, a od 1992. do 2002. rukovodi odjelom za 
ekologiju i zaštitu šuma Uprave šuma Senj. Obnašao je različite 
funkcije, na projektiranju cesta, uređivanju, uzgoju krša, direktor je 
OOUR za gospodarenje šuma, tehnički rukovoditelj za uzgoj i zaštitu 
šuma, upravitelj odjela za ekologiju i drugo. Neumorni je stručni 


djelatnik u Upravi šuma i glavni nositelj brojnih stručnih i znanstvenih 

aktivnosti u području šumarstva. Izvanredni je član Akademije 
šumarskih znanosti. Do sada je objavio preko 120 stručnih i 


znanstvenih radova iz područja šumarstva. 


52. wwww. sumari.hr 


J 


JAKOVČIĆ, PERO** ( Petar), notar i prevoditelj ( Senj, XV. 
st.- Zagreb, ?, 1496.) 

Jedan je od pokretača senjske glagoljske tiskare. Isprave je pisao 
glagoljicom. Potpisivao se kao senjski kanonik i javni bilježnik u 
glagoljskoj ispravi kojom redovnici samostana sv. Matije u Brinju 3. 
2. 1489. daju u zakup neku zemlju. Arhiđakonom je postao 6. 5. 
1495. Kao prevoditelj spominje se sa Bedričićem 1508. u kolofonu 
Korizmenjaka. Jakovčićev Korizmenjak ušao je u korpus vrela 
povijesnoga Rječnika JAZU ( Zagreb, 1880-1976) i repertoar 
usmene književnosti. Senjsko muzejsko društvo izdalo je pretisak 


1981. koji su uredili Anica Nazor i B. Fučić. 
53. A. Nazor, 2005, 268-269. 


JEŽIĆ, IVAN KRSTITELJ", senjsko-modruški biskup, ( Novi 
Vinodolski, 7. 11. 1746.-Novi Vinodolski, 6. 5. 1833.) 

Ivan Ježić gimnaziju završio je u Rijeci, a ujak mu je omogućio 

studije na sveučilištu u Grazu, gdje je 1771. promoviran za doktora 


filozofije i teologije. Za svećenika je zaređen u Beču 1769. Prva 

svećenička služba mu je bila kapelan u Ličkom Novom. Nakon toga 
je premješten u Novi Vinodolski gdje je 1773. postao župnikom i 
kanonikom, a 1782. postaje modruški arhiđakon. Nakon ujakove 
smrti pomaže u upravi starom biskupu Piccardiju koje mu je 18. 1. 
1788. dodijeljen za pomoćnog biskupa s pravom nasljedstva. Kad je 
Piccardi umro 13. 9. 1789. Ježić postaje rezidencijalnim biskupom. 
Kao biskup senjsko modruški ili krbavski imao je najduži staž. Cijelu 
biskupiju obišao je pet puta o čemu je ostavio vrijedne zapise koji se 
nalaze u Buskupskom arhivu u Senju i u Tajnom vatikanskom 
arhivu. Posebna mu je briga bila izobrazba klera. Otvoreno se 
zauzimao za pravo glagoljanja u liturgiji. Zagovarao je hrvatski jezik 
u liturgiji i 1824. objavljuje ,Epistole i Evanđelja“ tzv. Šćavet ili 
Slavet, zapravo misal na hrvatskom jeziku. Neumorno je radio na 
izobrazbi novih svećenika i u tu svrhu 1806. godine otvara 
bogoslovsko sjemenište i filozofsko-teološko učilište. To je bio 
povijesni događaj za Senj i okolicu. Mnogo se zauzimao u 
pronalaženju stručnog kadra za senjsku gimnaziju. Kada je 
Francuska okupirala hrvatske krajeve Ježić se dobro snalazio i u tim 
novim okolnostima. Mnogo je pisao pa se tako dosta njegovih 
zapisa, dopisa nalazi u Zagrebu, Beču Budimpešti i Rimu. Pokopan 
je u Novom Vinodolskom 1833. 

Djela: Relazione e raccolta delle composizioni fatte in occasione 
giubilio di sacerdizio, celebratio...nella cattedrale chiesa di Segna, 
1819., Rijeka. 


54 M. Bogović, 1999, 158-160. 

JURČENKO, VLADIMIR**, učitelj i pjesnik ( Karlovac, 7. 10. 
1930.- Sv. Juraj, 21. 12. 2007.) 

Rodio se u Karlovcu, djetinjstvo proveo u Virju, a učiteljsku 
školu završio u Križevcima. Prvo radno mjesto dobiva u Hrženicama 
kraj Ludbrega, zatim u Puli u industrijskoj školi, potom  Dušikravi, 
Alanu i Sv. Jurju (1957). Tu ostaje do kraja života. Zarana je zavolio 
prirodu, životinjski svijet i Velebit. Sa svojim učenicima je osnovao 
malu učeničku zadrugu u kojoj su gajili perad, kuniće, fazane i pčele. 
Uz to ne zapostavlja svoje velike strasti: pisanje, slikanje i 
proučavanje životinja. A kada je objavio svoju prvu priču «Čija si 
djevojčica» u dječjem časopisu «Radost» i kada mu se našla u 
čitankama za drugi razred, ozbiljnije se prihvatio pisanja. Poznat je i 
po tome što je bio dugogodišnji upravitelj, a potom i direktor 
Osnovne škole V. Novaka u Sv. Jurju, a nakon toga i u Osnovnoj 
školi S.S. Kranjčevića u Senju. Objavio je više zbirki pjesama i priča. 
Surađivao je u mnogim časopisima i publikacijama : Radost, Usponi, 

Pokazivao je sklonost i prema slikanju. Istodobno je težio i za 
figurativnim izrazom- u kiparstvu. Kao učitelj i društveni djelatnik 
dobio je Orden rada sa srebrnim vijencem, Orden rada sa zlatnim 
vijencem, Medalju rada, Republičku nagradu «lvan Filipović» i još 
neke druge. 

Djela: Srce darovano planini, Školske novine, Zagreb, 1977., 
Divlje proljeće, Senjsko muzejsko društvo, Senj, 1980., Dobro jutro 
vuci, Izdavački centar, Rijeka, 1983., Dan između tebe i mene, 
Senjsko književno ognjište, Senj, 1991., Prisno uz kamen, Senjsko 
književno ognjište, Senj, 1996. 

Lit: Zlata Derossi, V. Jurčenko: Divlje proljeće, Senjski zbornik, 
IX, Senj, 1981., 483-488., Z. Derossi, V. Jurčenko: Srce darovano 
planini, Senjski zbornik, VIII., 1880. 437-441. 


55. M. Raguž, 2008, 157-159. 


JURIŠIĆ, NIKOLA**, vojskovođa i diplomat ( Senj, 1490.- 
Koszeg,1545.) 


Like bježeći pred Turcima, ili su možda iz Zadra i njegove okolice. 
Između 1522. i 1526. spominje se kao vojnik po hrvatskim utvrdama 
u borbama protiv Turaka služeći nadvojvodi Ferdinandu kada je 
stekao čast viteza. Postao je vrhovnim kapetanom i zapovjednikom 
habzburške vojske u Hrvatskoj. Kao Ferdinandov savjetnik i 
izaslanik sudjelovao je 1. siječnja 1527. u pregovorima oko njegova 
izbora za hrvatskoga kralja na saboru u Cetinu. Po naredbi kralja 
Ferdinanda I. 1527. organizirao je obranu Bihaća. Kao kapetan 


Rijeke 1528-30. radio je na preseljenju uskoka iz Hrvatskog primorja 

u Žumberak. S grofom Josipom Lambertom i Benediktom 
Kuripešićem bio je u habzburškom izaslanstvu u Istambulu na 
pregovorima sa Sulejmanom II. o prekidu turske pomoći Ivanu 
Zapolji. Godine 1532. imenovan je kapetanom grada Koszega u 
Ugarskoj. Prilikom opsade turske vojske pod zapovjedništvom 
Sulejmana II. grada  —Koszega — malobrojni — branitelji pod 
zapovjedništvom Nikole Jurišića uspijevaju obraniti grad. Nakon toga 
poraza turske vojske opada njihova sila i povlače se prema 
Beogradu. Zbog te pobjede Jurišiću je dodijeljena nagrada 
vlastelinstva Koszega, 8000 forinti i barunski naslov. | dalje uživa 
veliki ugled pa radi na posredovanju između uskoka oko doseljenja 
na Žumberak. Godine 1537. imenovan je vrhovnim kapetanom 


Slavonije i Donje Austrije, a od 1540. je zemaljski kapetan Kranjske. 


56. D. Mujadžević, 2005, 632. 


K 


KAUDERS, ALFONS*", profesor i šumarski stručnjak ( 
Zagreb, 1878-?, 1966) 

Pučku školu završio u Zagrebu, a gimnaziju u Zagrebu i 
Karlovcu. Kraljevsku —šumarsku akademiju završava  1902.,a 
Mudroslovni fakultet, prirodne znanosti 1905. godine. Po završetku 
studija zapošljava se kao pomoćni učitelj na gimnaziji a zatim kao 


asistent na Kraljevskoj šumarskoj akademiji. Poslije radi u Đakovu i 

Delnicama, a potom i u Crikvenici (1908-1919) kao kotarski šumar. 
Premješten je u Ogulin ( 1920-1922) za županijskog šumarskog 
nadzornika, a kasnije (1922-1925) za direktora Kraljevske direkcije 
šuma na Sušaku. Od 1925. do 1934. radi i djeluje kao upravitelj-šef 
senjskog inspektorata. Nakon odlaska iz Senja nalazi se kao 
rukovoditelj šumarskog odsjeka Savske banovine i inspektora i 
savjetnika u resornim ministarstvima sve do umirovljenja godine 
1941. 

Pridonio je mnogo na pošumljavanju i osnutku 11 velikih 
rasadnika, izradi projekata, osobno za saniranje bujica, uređenju 
okoliša i parkova primorskih mjesta. Od ukupnog pošumljavanja i 
popunjavanja senjskog Nadzorništva-inspektorata odnosi se 38 
posto na njegov prinos. U svom plodnom radu napisao je 26 stručnih 
radova, rasprava i prikaza te nekoliko knjiga kao što su: školski 
udžbenik za šumarske škole, Šumarska bibliografija u dvije knjige i 
Prilozi za povijest pošumljavanja krša u Hrvatskoj. Bio je suradnik 
JAZU i prvog izdanja Šumarske enciklopedije. Sveučilišno vijeće na 
prijedlog Šumarskog fakulteta 1960. dodijelilo mu je tutulu počasnog 


doktora- honoris causa. 
57. V. Ivančević, 2008, 0. 


KLEMENČIĆ, BOŽIDAR", liječnik, ( Senj,30. 12. 1807.- 
Senj, 28. 8. 1877.) 

Pučku školu i gimnaziju polazio u Senju, a medicinu 

studirao u Beču, gdje je oko 1834. obranio doktorsku disertaciju pod 


naslovom ,Dissertatio inauguralis medica de aspidio filicus maris“. 

Nakon toga radi u Senju gdje je izabran za fizika. O njegovu 
lječničkom radu u Senju ne znamo ništa, osim da je još godine 
1858. bio gradski liječnik. U vrijeme burne 1848. Klemenčić je 
zapovjednik hrvatske narodne garde u Senju. Više je poznata 
njegova uloga u kulturnom i društvenom životu Senja. S biskupom 
M. Ožegovićem i Vranizanijem aktivan je u osnivanju senjske 
narodne čitaonice, gradske glazbe a zatim amaterskog kazališta. U 
matici vjenčanih zabilježeno je da se Natalis Klemenčić, gradski 
fizik, 6. studenoga 1836. vjenčao _ s osamnaestgodišnjom 
plemenitom gospođicom Agnezom Vranicani, pošto je prethodno 
dobio dozvolu vrhovnoga vojnog zapovjedništva. Vjenčanje je 
obavljeno u domu zaručnice kćeri plemenitoga gospodina Ivana _i 
njegove žene Terezije Vranicani. Oko godine 1855. Senjom je 
harala kolera, pa je veliki broj Senjana umro od te opake bolesti. 
Među njima je bila i supruga Božidara Klemenčića. Tri godine 
kasnije nakon njezine smrti oženio se Klemenčić ponovno 29. 
studenoga 1858. godine. Vjenčao se s dvadesetgodišnjom 
Katarinom Tonković iz Senja, dobivši opet dozvolu vojnih vlasti. 
Vjenčanje je obavio biskup Ožegović. Klemenčić se i ovaj put naziva 
gradskim fizikom ( physicus civitatis Segniensis), a zabilježeno je 
također da je on zakoniti sin Pavla Klemenčića i njegove žene Klare 
rođene Lokmer. Umro je 28. kolovoza 1877. i pokopan je u 


Gradskom groblju SV. Vida u Senju pozadi kuće gradskog grobara. 


58. L. Glesinger, 1967-68, 222-254. 

KNEŽIĆ, JOSIP KAJETAN*, inženjer i graditelj cesta ( 
Petrinja, 15. 2. 1786.- Senj, 15. 9. 1848.) 

Kao neobično nadareni mladić, svršivši osnovnu školu u 
Petrinji, Josip Kajetan je 1801. s petnaest godina života postavljen 
za pomoćnog učitelja na geometrijskoj školi u Petrinji, pomažući 
svome ocu. Ubrzo odlazi u Beč, i kao kadet vraća se u Petrinju i 
kasnije kao podčasnik nalazi se u 48. pješačkoj regimenti kod 
podmaršala Filipa Vukasovića, gdje je imao priliku upoznati gradnju 
planinskih putova i cesta. Ubrzo dobiva čin kapetana, a od cara 
Franje I. pohvale za odlično vršenje dužnosti. Počinje graditi ceste u 
zaleđu Dalmacije i Like i sve to obavlja s velikom savjesti i 
odgovorno. 

Godine 1883. preuzima upravu gradnje nove Jozefinske 
ceste od Karlovca do Senja. Planinski dio ceste od Senja do mosta 
na Tounjčici u duljini od 75 km izgrađen je godine 1833-1843, a 
preostalih 39 km do Karlovca godine 1843-1845. Vješto položenom 
trasom prešao je Knežić Veliku kapelu i Vratnik ne prekoračivši 
nigdje maksimalni nagib od 5, 5 %. Knežić je na cesti gradio kamene 
mostove, potporne zidove, a naročito u Senjskoj dragi gdje je 
znatnim mostovima dva puta prešao bujicu. Najznačajnije mu je 
djelo nadogradnja starog Struppijva mosta preko Tounjčice gornjim 
redom stupova i svodova, kao istaknuti spomenik Knežićeve 
mostograđevne  vještive. Opsežnim  građevnim radovima na 
planinskom sektoru ceste rukovodio je Knežić sa Sv. Mihovila pod 
Vratnikom, a iznad nje u stancu kamenu pripremio je svoj vlastiti 


grob. Na mjestu izvora bistre planinske vode podigao je u 

klasicističkom stilu umjetnu fontanu, tzv. Cesarsko vrilo. Za svoj rad 
dobio je brojna priznanja i pohvale. Posljednje godine svoga života 
Knežić je proveo u Senju radeći na rekonstrukciji starog vodovoda 
grada Senja kao i Zettelove česme na Cilnici, te na predgradnji 
senjske luke i pristaništa. Premoren i izmučen dugoogodišnjim 
radom po Velebitu i Lici umro je u Senju 15. rujna 1848. godine. 
Knežić je nesumnjivo najistaknutiji predstavnik nekadašnjih 
graničarskim časnika, temeljite tehničke i matematičko-geomertrijske 
spreme, bezmjerne pouzdanosti i savjesnosti u radu, te majstorske 
vještine u tehničkom crtanju i kartografiji. Velebne cestogradnje 
preko kamenih vrleti Velebita, od kojih je nova Jozefinska cesta bila 
od presudnog značaja za procvat Senja, bile su najljepši spomenik 
životnog djela Josipa Kajetana Knežića, počasnog građanina toga 
drevnog grada, jednog od naših najgenijalnijih tehničkih umova 
kome je napredak grada pod Nehajem toliko na srcu ležao, da je 


kao vječno počivalište odabrao grudu pod samim Vratnikom. 


59 S. Nossan, 1970, 192-204. ( Ovo je skraćena verzija teksta S. Nossan: Josip Kajetan Knežić, Senjski 


zbornik br.4. 1970, 192-204.) 

KNIFIĆ SCHAPS, HELENA", diplomirana _inženjerka 
arhitekture (Senj, 22. 5. 1952.) 


slika: liderpress. hr 


Helena je kći Ante i Ruže rođene Markušić. Osnovnu školu ( 
1967) i gimnaziju (1971) završila u Senju, a Arhitektonski fakultet 
Sveučilišta ( 1977) u Zagrebu. Nakon završetka studija zapošljava 
se u projektnom birou AGI-46 u Zagrebu godine 1977. U 
profesionalnom radu se _ bavi _ arhitektonskim projektiranjem 
(stanovanje, poslovni objekti i kompleksi, trgovački, ugostiteljsko- 
hotelski, vjerski, sportski i javni prostori, unutrašnja uređenja, 
spomenička arhitektura), javnim i istraživačkim radom, te stručnom i 
znanstvenom publicistikom. Članica je i predsjednica ocjenjivačkih 
sudova, a na domaćim i međunarodnim stručnim i znanstvenim 
skupovima — sudjeluje kao organizatorica, = predavateljica i 
moderatorica. Osim u Hrvatskoj projektira i realizira projekte u 
Njemačkoj, Nizozemskoj, Rumunjskoj i Jugoslaviji ( danas Srbija). 
Bavi se i autorskim pravima arhitekata. Predsjednica je Razreda 
arhitekata Hrvatske komore arhitekata i inženjera u graditeljstvu ( 
RA HKAIG) u dva mandata ( 2005-2009), te članica tima koji 2007. 
uvodi RA HKAIG u stalno članstvo Vijeća arhitekata Europe (ACE). 


Kao predsjednica RA _HKAIG, s  Arhitektonskim fakultetom 

Sveučilišta u Zagrebu 2008. pokreće program studentske stručne 
prakse, u toj formi jedinstven u Europi. Čelnica je tima koji 2009. 
osniva Hrvatsku komoru arhitekata i njena prva predsjednica. 
Članica je Savjeta za prostorno uređenje RH (2008-2012), 
Europskog foruma za arhitektonske politike ( od 2011), Upravnog 
vijeća Hrvatskog zavoda za prostorni razvoj ( od 2013), te članica 
radnih tijela i skupina na razini države (Arhitektonske politike, 
Strategija prostornog razvoja RH). Predsjednica je udruge 
EUROPAN Hrvatska (od 2014). Surađuje u brojnim stručnim i 
znanstvenim časopisima i publikacijama ( Graditelj 1998, 1999,) 
Senjski zbornik ( 1980, 2001, 2002, 2003, 2005, 2013), Monografija- 
Krasno (2007), Crotian Real Estate Newsletter ( 2007, 2009, 2010, 
2013), Eupalinos (2006), Glasilo Hrvatske komore arhitekata i 
inženjera u graditeljstvu (2004, 2007, 2008), Hrvatski graditeljski 
forum (2014), Čovjek i prostor (1999, 2003, 2007)) i time pridonosi 
afirmaciji struke kojom se aktivno bavi. 

Djela: Velebit arhitektonski, Pučka gradnja u dijelovima 
Sjevernog i Srednjeg Velebita, Zagreb, 2013, Arhitektonske politike 
Republike Hrvatske 2012-2020., Apolitika, Nacionalne smjernice na 
vrsnoću građenja, Zagreb, 2013.,( sa suradnicima), Kriterij za 
planiranje turističkih predjela obalnog područja mora, Zagreb, 2009 ( 
sa suradnicima), Kriteriji i smjernice za planiranje golfskih igrališta, 
Zagreb, 2010 ( sa suradnicima), Smjernice i kriteriji za arhitektonsku 
vrsnoću građenja, Zagreb, 2011 ( sa suradnicima), Perspektive 
prostornog razvoja Republike Hrvatske, Zagreb, 2011 (sa 


suradnicima), 

Literatura: Fedor Kritovac: Javno predstavljanje projektantskog 
rada, Graditelj, br. 8, Zagreb 1998, 32-34; Nikola Filipović: Novi dom 
zadovoljne obitelji, Čovjek i prostor, br. 5-6, Zagreb, 1998, 32-33, 
Uredništvo: Helena Knifić Schaps, Velebitski arhitektonski, Hrvatski 
planinar, br. 10, Zagreb, 2013, 461, Srećko Božičević: Veelebit 
arhitektonski, Pučka gradnja u dijelovima Sjevernog i Srednjeg 
Velebita, Lički planinar, br. 1, 2014, Baške Oštarije, 35-39. 


60. H. Knifić Schaps: 25+ ( radovi i uradci 1979-2011) Zagreb, 2011. 


KOS, PETAR", kipar i slikar ( Varaždin, 9. 4. 1917- Senj, 
16. 7. 2007.) 


Pučku školu završio u Varaždinu, Obrtnu školu u Zagrebu 
1937, diplomirao 1941. u F. Kršinića na ALU, na kojoj je 1946. 
polazio specijalku A. Augustinčića. Od 1947. do umirovljenja 1980. 
nastavnik je u Gimnaziji i Osnovnoj školi u Senju. Radio malu 
plastiku (Majka i dijete, oko 1950, bronca, Muzej moderne i 
suvremene umjetnosti u Rijeci; Kupačica, 1972. bronca, Gradski 


muzej Varaždin; Asocijacija, 1993, gips) te javne spomenike u 

Jablancu ( palim borcima, 1960-ih) i Senju ( poprsje u Parku 
senjskih književnika, 1958-70;, Pokoljenje, 1981). Slika portrete 
intenzivnih boja te vedute i pejzaže bliske postimpresionizmu ( 
Senjska ulica,1970, ulje, Gradski muzej Senj). Izlagao samostalno u 
Senju ( 1950, 1976, s Đurđom rFilipović-Tomašević i Hasanom 
Osmanagićem 1984) i Bribiru ( 2005) te skupno na izložbama 
ULUH/HDLU od 1952. i na izložbama zagorskih i međimurskih 
umjetnika ( Varaždin, 1955-60, 1963, 1972, 1977-80). 

Još kao učitelj i nastavnik bilježio je svoja sjećanja, zapisivao i 
čuvao u tajnosti sve do kraja svoga života. Ipak, uspio je uz pomoć 
svojih prijatelja u poodmakloj životnoj dobi objaviti dvije priče kako 
sam kaže u predgovoru jedne od njih da mladima bude ohrabrenje i 
« da im bude poticaj kako bi našli snage i optimizma i samopuzdanja 
nastojeći cijeniti prave životne vrijednosti». Bio je dobar učitelj. Umro 
je iznenada u 90. godini života, 16. srpnja 2007. 

Djela: Oslobođena zemlja, III. dio Senj, 2001., Sjećanja, Senj, 2005. 
Lit: M. Galić: Živjeti s umjetnošću- Petar Kos, Usponi, 1987., 3, 95- 


96., 50 godina HDLU Rijeka ( katalog izložbe) Rijeka, 1997. 
61. Petar Kos-Gloria Divila. hr. 


KOVAČEVIĆ, MIROSLAV“, učitelj i pjesnik ( Osijek, 16. 8. 
1945- Donja Zelina, 23. 1. 1975.) 

Kao dijete dolazi u Senj i tu završava osnovnu i srednju školu, a 
Pedagošku akademiju studirao u Gospiću i Rijeci. Kao učitelj radi u 
Liskovcu , Laktecu i Nespešu. Surađuje u mnogim časopisima za 
djecu, a dječju poeziju je prevodio sa slovenskog, makedonskog, 

talijanskog, njemačkog češkog i albanskog jezika. Mnogo pjesama 
ostalo je neobjavljeno po mnogim dječjim listovima, bilježnicama i 
raznim časopisima. Surađuje u mnogim dječjim programima radio 
postaja diljem Hrvatske. Umro je iznenada 23. siječnja 1975. ne 
napunivši trideset godina života. 

Djela: Zlatni đerdan, Rijeka, 1971., Kad su miševi mačke prosili, 
Senj, 1974., Bio jedan jednom ( Senj, 1975., Senjski puntapet, Split, 


1977. 
62. M. Kovačević, 1977, 55-56. 


KOVAČEVIĆ, TOMISLAV", poštanski službenik i pjesnik ( 
Osijek, 16. 8. 1945.). 


slika: dhk. hr 


Djetinjstvo i mladenačko doba proživljava u Senju, gdje 
završava osnovnu i srednju školu, a Jugoslavistiku i komparativnu 
književnost studirao ( nije završio) u Zagrebu i Munsteru. Srednju 
PTT školu završio u Zagrebu( 1972), da bi nakon toga kao poštanski 
šalterski službenik radio u Zagrebu ( 1971-1972), Rovinju( 1972- 

1973) i Crikvenici ( 1973-2003). Živi u Crikvenici, u mirovini, ali i 
dalje piše i objavljuje pjesme. 

Dobitnik je priznanja Hrvatskog kulturnog sabora, Kutina 1983. i 
Vukovar 1987., prve nagrade za rukopis knjige, RKND Rijeka, 1986. 
te druge i treće nagrade Susreta riječi, Poznanovec, 1994. i 
Bedekovčina, 1999. i 2000. Član je Društva hrvatskih književnika, 
Matice hrvatske, Hrvatskog književnog kruga i Hrvatskog društva 
skladatelja. 

Surađuje u zbornicima i časopisima: Usponi, Senj ( 1985-2004), 
Susret riječi, Bedekovčina ( 1994-2005), Vila Velebita, Zagreb ( 
2000-2002), Tragovi, Zagreb (1998-2002), Marulić, Zagreb ( 1997- 
2002), Svjetlost ognjišta, Senj ( 1992-2002), Nova Istra, Pula (1998- 
2002), Književna Rijeka, Rijeka ( 1997-2005). 

Djela: Žedni ribe, Rijeka, 1986., Zadah riječi, Senj, 1992., Druga 
vatra u istoj ruži, Zagreb, 1994., Grijači snijega, Rijeka, 2005., 
Nervozno more, Rijeka, 1997., Perlanje pjenušca, Rijeka, 2003. i 


Kretnja ruke, Crikvenica, 1997. 
63. T. Kovačević, 1992-93, 27. 


KRAJAČ, LADISLAV", saborski = zastupnik i 
veletrgovac ( Senj, 1857-?, 1928) 

Ladislav Krajač bio je senjski veletrgovac, saborski zastupnik 
1883., gradonačelnik Senja od 1886. do 1893., te počasni grčki 
generalni konzul u Primorju i počasni konzul Kraljevine Italije sve do 


prvog svjetskoga _ rata. Bio je osnivač  ,Prvog hrvatskog 

parabrodarskog društva“ u Senju i predsjednik ,Jadranske 
plovidbe“.O njegovu školovanju nisam pronašao podataka. Nakon 
razvojačenja Vojne krajine 1871. i njezina sjedinjenja s banskom 
Hrvatskom 1881. kao pravaš izabran je za narodnog zastupnika 
kotara Brlog. Bio je također zastupnik Hrvatskog sabora na 
zajedničkom saboru u Budimpešti i tu visoku dužnost obavljao je 
punih 17 godina. Obnašao je i dužnost predsjednika Trgovačke i 
Obrtničke komore u Senju od 1887. godine, a njegovom zaslugom 
izgrađena je Tvornica duhana u kojoj je našao posao veliki broj 
djelatnika. Za svoj rad odlikovan je brojnim odlikovanjima i 


priznanjima. 


64. Senjski zbornik, br. 38, 2011, 49-50. 


KRAJAČ, IVAN*, pravnik i političar ( Senj, 15.11.1877. -7) 


slika: www.hps.hr 


Ivan Krajač je po majci rođenoj Klemenčić, koja je 
podrijetlom iz stare hrvatske plemićke obitelji Vranyczany- 


Dobrinović, u srodstvu je s mnogim hrvatskim velikaškim obiteljima. 

Osnovnu školu i nižu gimnaziju završava u Senju, a više razrede 
gimnazije u Zagrebu 1896., a pravo u Zagrebu i Beču, na 
zagrebačkom sveučilištu i doktorat pravnih znanosti 1902. godine. 
Nakon jednogodišnje prakse u financijskom ravnateljstvu Zemaljske 
vlade u Zagrebu položio je odvjetnički ispit. Zapošljava se u 
Karlovcu. Godine 1906. otvara u Jastrebarskom vlastitu odvjetničku 
kancelariju. Po političkim uvjerenjima pripadao je naprednjacima 
zalažući se za političke stavove jedinstva Hrvata sa Slovencima i 
Srbima. Godine 1925. postaje ministar trgovine i industrije i na tom 
mjestu ostaje dvije godine. Za to vrijeme nije mogao ostvariti svoje 
ideje zbog velikosrpske hegemonije i nadmoći u unutarnjoj i vanjskoj 
politici. Iza toga, s proglašenjem diktature Krajač postaje nepoćudan 
za onodobne vlasti. Vraća se u Jastrebarsko i nastavlja raditi kao 
odvjetnik. Angažira se u planinarstvu. Član je Hrvatskog 
planinarskog društva od 1908. i šesti njegov predsjednik ( 1921- 
1925). 

Zapamćen je kao energični reformator hrvatskog planinarstva, 
pokretač brojnih akcija, izgradnje kuća i veliki propagator 
suvremenog alpinizma. Nastojao je dati što više kulturnih sadržaja u 
svemu tome. Počinje pisati u Planinarskom vjesniku još davne 
1912. i nastavlja u u Hrvataskom planinaru i tako redom nastojeći 
reformirati hrvatasko planinarstvo. U nakladničkoj djelatnosti HPD 
1920. tiskao je četiri mala vodiča pod nazivom Planinarski putovi. 
Napisao je i vodič Po Hrvatskom Primorju i susjednim planinama 
Gorskog kotara i Velike kapele i još mnogo toga. Njegovom 


zaslugom je Ante Premužić trasirao put duž Velebita. Danas se to 

zove Premužićeva staza, a mogla je dobiti i naziv Krajačeva staza. 
Govorio je njemački, francuski i talijanski. Odlikovan je Ordenom Sv. 
Save I. reda s lentom i francuskim komanderskim redom Ordena 
legije časti III. stupnja. 

Od 1945. u povlačenju prema Blajburgu gubi mu se svaki trag. 
Bio je istaknuti domoljub i borac za probitak Hrvatske na području 
gospodarstva i kulture. 

Objavio je dvije brošure: Gospodarsko približavanje Monarhije i 
Njemačke te položaj Hrvatske i_Prelazno gospodarstvo Hrvatske, 
njegova organizacija i zadaće. Obje brošure tiskane su u vlastitoj 


nakladi. 


65 Krajač Ivan, Wikipedija, org. Znameniti i zaslužni Hrvati 925-1925, Zagreb, str. 143-144.Hrvatsko slovo, 


13. 7. 2007, 26-27. 


KRAJAČ, VUK*, pomorski publicist i 
konzervator ( 1894.-1962.) 

Vuka Krajača Senjani su zvali još i Gango. O njegovu 
školovanju nemamo podataka. Nakon II. svjetskoga rata vraća se u 
Senj i aktivno sudjeluje u obnovi porušenog grada. Kao senjski 
konzervator spasio je mnoge povijesne spomenike od propadanja, 
napisao brojne rasprave o kulturnoj i ekonomskoj važnosti Senja i 
njegove izgradnje. Krajač je rješavao brojne konzervatorske 
probleme čitav život. Bio je vrlo obrazovan, govorio je i pisao 
njemački, francuski i talijanski, a služio se i engleskim jezikom. 
Znalački je tumačio i govorio o senjskoj prošlosti svima koji su se 

zanimali za Senj. Krajač je bio jedan od osnivača Senjskog 
muzejskog društva i njegov prvi predsjednik sve do svoje smrti. 
Velike zasluge pripisuju mu se u obnovi palače Vukasović. Jednako 
tako zalagao se podizanje Mauzoleja senjskim uskocima, za koji je 
nacrte izradio Ivan Meštrović. On je bio i glavni inicijator_za 
podizanje spomen-bista u parku književnika na Artu: S. S. 
Kranjčeviću, Vjenceslavu Novaku, Milutinu Cihlaru Nehajevu. Bio je 
poliglota i veliki domoljub, ponosan na prošlost i sugurnu budućnost 


rodnoga mu grada. 


66. Senjski zbornik, br. 36. 2009, 10-11. 


KRANJČEVIĆ, SILVIJE STRAHIMIR“", pjesnik, (Senj, 17. II. 
1865.- Sarajevo, 29. 10. 1908.) 


slika: hr. wikipedija.org 


Ovo je veliki senjski i hrvatski pjesnik, svesrdan, živahan, 
nemiran i nesretan pjesnik, čije se pjesme uvijek rado čitaju, 
analiziraju i proučavaju. Bio je veliki domoljub, patnik i zaljubljenik u 
Senj, more, buru i kamen rodne mu grude Hrvatske. 

Rodio se 17. veljače 1865. u Senju. Pučku školu i gimnaziju 
završava u Senju, gdje je stekao solidnu naobrazbu, iako njegove 
ocjene ne idu u prilog tvrdnji da je bio prosječan đak. U pučkoj školi i 
gimnaziji je Kranjčević imao učitelje i odgajatelje za onodobne prilike 
s vrlo visokom naobrazbom, a u Senju je u to doba djelovala i visoka 
teološka škola, jedina ustanova te vrste u ovome dijelu Hrvatskog 
primorja. U sedmome razredu gimnazije na prvome polugodištu je 
imao ocjenu iz hrvatskog ( ilirskog) jezika veoma dobar, a na kraju 
godine posve dovoljan. U osmom razredu ocjena iz istog predmeta 
bila je na prvom i drugom polugodištu izvrstan. Prkosan i buntovan 
od malena, isticao se svojim ponašanjem. U školi su ga često 
prekoravali i zbog toga je znao snositi posljedice. U sedmom 
razredu gimnazije na prvom polugodištu imao je ocjenu iz 
ćudorednog ponašanja pohvalno, a u drugom polugodištu 
»pezprikorno“. Slijedeće godine, u osmom razredu je ocjena na 
polugodištu iz ćudorednog ponašanja bila pohvalna, a na kraju 
školske godine ,prikorno radi nepokornosti i osornosti“. To ga je 
stajalo nepravodobnog završetka gimnazije. Naime, 1883. završio je 
osmi razred bez mature zbog sukoba sa školskim vlastima. Odstupio 
je od već započetog ispita zrelosti koga polaže godinu dana kasnije 
uz pomoć dr. F. Račkoga i biskupa Strossmayera. 

Otac ga šalje na daljnje školovanje u Rim, u nadi da će mu sin 
postati svećenik. Međutim, tamo je kratko boravio, s izgovorom da 
mu je dosta nauka. Nije volio stegu, a po prirodi je bio živahan, ali 
prkosan. Napušta Collegium Germanico- Hungaricum i u zavodu sv. 


Jeronima u Rimu susreće Strossmayera koji mu pomaže da se 

preko Zadra vrati u Zagreb. Tu u Zagrebu želi postići svoje prvo 
zanimanje. Uz pomoć prijatelja i biskupa Strossmayera stječe, 
nakon uspješno položenog stručnog ispita, na zagrebačkoj 
preparandiji kvalifikacije za učiteljsko zvanje ,na građanskih školah“. 
Osposobljen je predavati hrvatski jezik, njemački, povijest i 
zemljopis. Posao ne dobiva u Hrvatskoj već u hladnoj i tuđinskoj 
Kallayevoj Bosni. Najprije u Mostaru, pa u Livnu, potom u Bijeljinu 
pa opet Livno i konačno Sarajevo postade mu stalno boravište. U 
svojim pjesmama jadikuje, protestira, prkosi i moli. Intimno vjeruje ne 
odričući se ni u jednom trenutku Boga, što je konačno i dokazao na 
samrtnom postelji, primivši odrješenje od sarajevskog svećenika. 
Objavio je četiri zbirke pjesama i to: Bugarkinje, Izabrane pjesme, 
Trzaji i Pjesme. 

Djela: Bugarkinje, Senj, 1885; Izabrane pjesme, Zagreb, 1898; 
Trzaji, Tuzla, 1902; Prvi grijeh, Zagreb, 1907; Pjesme, Zagreb, 1908; 
Pjesnička proza, Zagreb, 1912; Djela, I. Zagreb, 1933; II-IV. Zagreb, 
1934; sabrana djela, I-II, Zagreb, 1956; Ill, Zagreb, 1967; Izabrana 
djela, PSHK, knj. 60, Zagreb, 1964; Iza spuštenih trepavica, Zagreb, 
1989; Izabrana djela, SHK,Zagreb, 1996; Izabrane pjesme, Zagreb, 
1996. 

lit; M. Šrepel: Bugarkinje. Spjevao Silvije Strahimir Kranjčević, 
»Vijenac“, XVII, 33, Zagreb, 15.VIll. 1885; A.G. Matoš: U sjeni 
velikog imena, ,Suvremenik“, br. 12, Zagreb, 1908; V. Dvorniković: 
Kranjčević, u: Studije za psihologiju pesimizma, Zagreb, 1923; M. 
Krleža: O Kranjčevićevoj lirici, ,Hrvatska revija“ br 3, Zagreb, 1931.; 


T. Ujević: Trnokop u Silvijevoj bašti, ,Pregled“, br. 119, Sarajevo, 

1933; I. Kecmanović: Silvije Strahimir Kranjčević, Sarajevo, 1958; I. 
Frangeš: Rani Kranjčević: , u: Studije i eseji, Zagreb, 1967; I. Krtalić: 
Kranjčević, Zagreb, 1979; D. Jelčić: Kranjčević, Zagreb, 1984; I. 
Frangeš: Silvije Strahimir Kranjčević, predgovor, u : Izabrana djela, 
SHK, Zagreb, 1996. 


67. Kranjčević, Rasprštana iskra, Zagreb, 1958. 107.M. Raguž, 2008, 115-123. 


KRIŠKOVIĆ, VINKO“, profesor, povjesničar i političar ( Senj, 
16. 5. 1861- Zurich, 6. 11. 1952) 


slika: hr. wikipedija.org 


Potječe iz ugledne i bogate trgovačke obitelji. Osnovnu školu i 
gimnaziju završava u Senju, a pravo upisuje Zagrebu. Odlazi na 
studije u Beč, gdje usavršava svoje enciklopedijsko znanje. Postao 
je stručnjak u području kazališnog života i glazbe. Studirao je 15.ak 
godina i tako putujući Europom upoznao je i naučio engleski i 
španjolski jezik. Djelovao je na četiri područja: upravno, nastavničko, 
književno i političko. Godine 1892. vraća se u rodni Senj i tu jedno 
vrijeme radi kao blagajnik Okružne blagajne za potporu bolesnika. 

Počinje se baviti politikom pa 6. rujna 1893. postaje gradski 
zastupnik. Od tada počinje njegova politička borba za bolji i 
pravedniji život. Mnoge svoje radove objavljivao je pod 
pseudonimom Junius. Zalagao se za slobodu tiska, prava porote, 
sudačku neovisnost, ministarsku odgovornost, slobodu i čistoću 
parlamentarnih izbora. Doktorirao je na zagrebačkom Sveučilištu 
godine 1895. Zapošljava se u personalnom odjelu Predsjedništva 
Zemaljske vlade. Potom odlazi na specijalizaciju u Beč i Berlin, a 
nakon toga godine 1900. preuzima katedru upravnog prava na 
Pravnom fakultetu u Zagrebu. Posebice se bavio upravnim 
znanostima, hrvatskim upravnim pravom i hrvatsko-ugarskim 
upravnim pravom. O tome je i pisao pa je objavio knjigu Hrvatsko 
pravo kućnih zadruga godine 1925. Bavio se i o zemljišnim 
zajednicama i o tome pisao. 

Krišković je izabran za zastupnika u Gospiću 1910. i 1913., a 
1917. je imenovan za podbana, tj. predstojnika Odjela za unutarnje 
poslove za Hrvatsku. U to vrijeme inicirao je i osnivanje Medicinskog 
fakulteta u Zagrebu 1917. Nakon službe podbana vraća se na 
Pravni fakultet u Zagrebu i tamo ostaje sve do svoga umirovljenja 
godine 1927. Pred umirovljenje dosta živi povučeno pa se najviše 
bavi prevođenjem engleskih pisaca i rimskih klasika. Preveo je 24 
Shakespearove drame i napisao o njima 24 eseja. Godine 1937. 
objavio je knjigu Moderni engleski eseji, čime je izazvao protiv sebe 
veliki bijes kritičara. U studenome ,1942. Krišković sa još nekoliko 
hrvatskih uglednika podnosi Paveliću ,Memorandum u kojem ga 


upozoravaju da je posljednji čas da se spasi što se spasiti dade“. 

Potkraj godine 1942. odlazi u Zurich gdje _i umire 1952. Senjanin 
Vinko Krišković, podban i redovni profesor hrvatskog Sveučilišta u 
Zagrebu, kao poznati Senjanin zauzima istaknuto mjesto u povijesti 
hrvatske kulture. 

Djela: A gui la Dalmatie, Split, 1919., Anglia docet, Zagreb, 
1922., Bič božji, Zagreb, 1937., Dioniz i Izidora, Zagreb, 1934., 
Dokle smo došli, Zagreb, 1925., Gospodski moral, Zagreb, 1935., 
Izabrani književni i politički eseji, Zagreb, 2003., Izabrani politički 
eseji, Zagreb, 2003., Jedan vijek političkih ideja vodilja, Zagreb, 
1938., Masline i drugi eseji, Zagreb, 1939., Na izmaku ove naše 
demokracije, Zagreb, 1940., Pisma Juniusova, Zagreb, 1917., Po 
milosti božjoj, Zagreb, 1935., | Eshil i Aristofan, Zagreb, 1935., 
Posljednji eseji, Madrid, 1955., Ratni ciljevi Antante, Zagreb, 1939., 
Shakespearov zavještaj, Zagreb, 1936., Sjen osvetnik, Zagreb, 
1935., Socijalna drama Shakespearova, Zagreb, 1933., U povodu 
ovoga rata, Zagreb, 1940., U svijetu paradoksa, Zagreb, 1937., 
Uprava i sudstvo, Zagreb, 1900., Upravna nauka, Zagreb,1910- 
1913. ( Skripta predavanja), Zemljišne zajednice, predavanja, 
Zagreb, 1910, Upravna nauka i hrvatsko ugarsko upravno pravo, dio 
1-3, Zagreb, 1912., Širom svijeta gledano i viđeno, Zagreb, 1924., 
Moderni engleski eseji, Zagreb, 1937, Svjetska kolonijalna politika, 
Zagreb, 1939. 


68. M. Kolar, 1996, 229-258. V. Krišković: Izabrani književni i politički eseji, Zagreb, 2003.9-21. 

KRLEŽA ( Kangrga), Leposava ( Bela)*, kazališna glumica, 
(Senj, 26. 10. 1896-Zagreb,23.4. 1981.) 


slika: vijesti. hrt. hr 


Bela je rođena u Senju i nakon šest godina života odlazi sa 
roditeljima u Zagreb, gdje pohađa autonomnu srpsku obospolnu 
pučku školu, 1907.pohađa evangelističku djevojačku školu, a 19068. i 
glazbenu školu, gdje joj je bio glavni predmet glasovir. Godine 1919. 
postaje kvalificirana učiteljica pučkih škola. Imenovana je 
privremenom učiteljicom pučke škole u Dugoj Rijeci kraj Ludbrega. 
Od 1920. do 1921. radi u Sveučilišnoj knjižnici, a privatno uči glumu i 
1929. dolazi u zagrebačko Hrvatsko narodno kazalište. Prilika za 
nastup na pozornici pružila joj se 1929. kada je davana premijera 
drame njezinog supruga Miroslava Krleže u ,Gospodi Glembajevi“ 
kao barunica Kastelli postigavši puni uspjeh što ga je zabilježila 
cjelokupna onodobna kritika. Angažirana je odmah poslije prvoga 
nastupa i od toga vremena neprekidna je članica drame Hrvatskog 
narodnog kazališta. Godine 1932. bila je na studijskom boravku u 
Parizu, a na mnogim putovanjima dobro je upoznala suvremena 


kazališna zbivanja. Povremeno je objavljivala članke i impresije a 

prevela je s njemačkoga nekoliko kazališnih komada. Ostvarila je 
zapažene uloge u Držićevim i Nušićevim komedijama, u dramama 
Ibsena, Tolstoja, Gorkog i dr. Dobitnica je državne nagrade 


Vladimira Nazora za životno djelo 1973. Umrla je 1981. godine. 


69. M. Matković, 1981-82, 504-506. www. google.hr Bela Krleža Kronologija sastavio Nikola Batušić a 
uredila Maja Šojat-Bikić. 


_L. Ljubić, 2013,182-183. 


KRMPOTIĆ, BRANKO"" , profesor, književni kritičar i publicist 

(Senj, 16. 8. 1905.- Našice, 12. 7. 1980.) 

Pučku školu završio u Senju, klasičnu gimnaziju polazio u Senju 
i Zagrebu, Filozofski fakultet ( hrvatski jezik i slavistiku) počeo 
studirati u Pragu, a završio u Zagrebu 1934. U Pragu je izvanredno 
studirao i Visoku školu političkih znanosti. Najprije se zapošljava u 
JAZU kao pomoćni bibliotekar. Od 1935- 1937. radi kao suplent na 
Biskupskoj klasičnoj gimnaziji u Splitu, a od 1938. na privatnoj 
gimnaziji «Napredak» u Zagrebu. Godine 1939. dobiva mjesto 
suplenta na Pomorsko-trgovačkoj akademiji u Dubrovniku, nakon 
toga dolazi u Trgovačku akademiju u Zagreb gdje radi u Odjelu za 
obrt, industriju i trgovinu Banske vlasti Banovine Hrvatske. Od 
1941.- 1946. boravi na raznim dužnostima u Pragu i Bratislavi. Od 
1948-1950. honorarni je službenik kod Željezničkog građevinskog 
poduzeća u Sarajevu, gdje kao profesor radi na tečajevima za 
uzdizanje stručnih kadrova. Vrativši se u Zagreb, radi honorarno za 
Leksikografski zavod FNRJ na sređenju bibliografskog materijala, od 


1951. profesor je srednje škole u Građevinskom tehnikumu u Rijeci. 

Od 1952.-1957. službuje na gimnazijama u Doboju, Gradačcu i 
Varešu, a 1957. dolazi u Našice gdje radi sve do umirovljenja. 
Njegov književni i znanstveni rad započinje godine 1934. Bavio 
se historiografijom, književnom poviješću, kritičkim osvrtima na 
suvremeno pjesničko stvaralaštvo itd. Napisao je prikaze o 
Vitezoviću, Kuhačeviću, Zoraniću, Demetru, Šenoi, Kranjčeviću, 
Novaku, Starčeviću, Dori Pejačević, Matošu, Domjaniću, Senečiću i 
Delorku. Svi njegovi književni uradci tiskani su u dnevnim i 
povremenim novinama: Novo doba ( Split), Jadranski dnevnik 
(Split), Hrvatski glasnik ( Split), Hrvatski list (Osijek), —Prosvjetni 
glasnik ( Sarajevo), Obzor (Zagreb), Jutarnji list (Zagreb) i Zagorski 
list ( Zagreb), te u raznim časopisima: Hrvatskoj reviji, Hrvatskoj 
smotri, Kani i Sv. Ceciliji. Mnoge studije, rasprave i književne prikaze 
objavio je u Senjskom zborniku, Senj ( 1965, 1969, 1970, 1971- 
1973, 1975), Pomorskom zborniku, Rijeka ( 1975, 1976, 1979), 
Pomorskom zborniku, Zadar ( 1969, 1970), Zadarskoj reviji, Zadar ( 
1975, 1977) i Dubrovačkim horizontima, Zagreb ( 1969, 1976-1977). 


70. F. Franjković, 1981-82, 523-524. 


KRMPOTIĆ, FRANJO", liječnik, ginekolog ( Senj, 5. srpnja 
1929.) 

Pučku školu i gimnaziju završio u Senju, a Medicinski fakultet 
Sveučilišta u Zagrebu završava godine 1955. Liječnički staž obavio 
u Općoj bolnici u Rijeci, a nakon toga dvije godine radi u Domu 
narodnog zdravlja u Senju. Specijalizaciju ginekologije i porodništva 

započeo je godine 1959 u Rijeci, a specijalistički ispit položio u 
Ljubljani 1964. godine. Kao specijalizant pohađao je tečajeve iz 
ginekološke citologije i koloposkopije, te redovito sudjelovao na 
raznim stručnim skupovima i kongresima. Jedno vrijeme predavao je 
ginekologiju na školi za primalje i Srednjoj medicinskoj školi u Rijeci. 
Doktorsku disertaciju pod nazivom ,, Acido-bazno stanje krvi majke i 
ploda tokom poroda vođenog u hipnozi“ obranio je na Medicinskom 
fakultetu u Rijeci godine 1976. Tečaj iz primjene hipnoze u 
porodništvu završio je u Kranju 1974. a intenzivni tečaj iz 
operacijske ginekologije godinu dana kasnije na Klinici za 
ginekologiju u Ljubljani. Sudjelovao je na brojnim — ginekološkim 
skupovima u zemlji i inozemstvu ( Munhen, Budimpešta, Poznanj, 
Trst, Zagreb, Sarajevo, Dubrovnik). Od 1964. član je International 
Federation of Gybecology and Obstatrics sa sjedištem u Ženevi. U 
razdoblju od 1970. do 1994. bio je šef operacijskog odjela klinike a u 
dva navrata predsjednik Savjeta Kliničke bolnice, te pomoćnik 
ravnatelja KBC Rijeka. Vršio je dužnost i zamjenika predstojnika 
klinike kao i voditelja objedinjenih klinika od 1985. godine. Bio je i 
predavač gienkologije na Medicinskom fakultetu u Rijeci. Za svoj rad 
primio je više zahvalnica i diploma ginekološke sekcije i Lige za 
borbu protiv raka. Dobitnik je diplome za doprinos u razvoju 
zdravstvene zaštite, unapređenja struke i znanstvene misli u nas, 
odlikovan je i Spomenicom i Ordenom Domovinskog rata. Stručne i 
znanstvene radove objavljuje u mnogim medicinskim časopsima i 
zbornicima kao što su Medicina, Ginekologija i opstetricija, Senjski 


zbornik i dr. Među njima su i prilozi: Die hormonale Therapis der 

Endometriosis mit Orgametril, Zbornik Cong. Danubiensis sec. 
Gynaecol., 68, 1972, Budapest, Acta. Fac.med. Flum, 11. 51-53, 
1986, Rijeka, Acta Fac. med. Flum. 11, 54-55, 1986, Rijeka, Ist eine 
Rotation bei der _ Vakuumextraktion _moglich? —Geburtsh. u. 
Frauenheilk, 48, Georg Thieme Verl. Stuttgart-New York, 1988. Kao 
autor i koautor objavio je 38 stručnih i znanstvenih radova u zemlji i 
inozemstvu. 

Djelo: Acidi- bazno stanje krvi majke i ploda tokom poroda rođenog 
u hipnozi, Rijeka, 1976. 


0. Podatke dao osobno F. Krmpotić. 


KRMPOTIĆ, MARTIN DAVORIN", svećenik i misionar ( 
Krivi Put, 8. 11. 1867.- Kansas-USA, 31. 1. 1931.) 

Osnovnu školu završava u Krivom Putu, gimnaziju u Senju i 
Karlovcu. Bogosloviju studira u Zagrebu a završava u Senju jer je 
zbog pravaškog djelovanja izbačen sa Zagrebačkog Teološkog 
fakulteta. Za svećenika je zaređen 1892.a službu dobiva kao 
kapelan i upravitelj župa u Senjsko-modruškoj biskupiji, najprije u 
Vališ Selu, današnjem Cetingradu. Tu proučava povijest toga kraja. 
Nakon toga odlazi u Brlog i proučava porijeklo imena Gusić. Godine 
1897. dolazi u Otočac, potom u Kostrenu, Bribir, Trsat, gdje kupuje 
zemljište za gradnju crkve. Iza toga dolazi u Zagorje kod Ogulina. 
Zbog domoljubnog i protumađarskog djelovanja premješten je u 
Zavalje i potom odmah za upravitelja župe Cerovnik. Tu uvodi 


staroslavenski jezik u bogoslužje. Na poziv biskupa Louisa Marie 

Fink iz Kansasa (USA) odlazi tamošnjim Hrvatima za svećenika. | 
dalje riječju i perom brani prava hrvatskog naroda. Gradi crkvu sv. 
Ivana Krstitelja, čije je unutarnje uređenje oslikao akademski slikar 
Oton Iveković. Pokraj crkve gradi starački dom kao i hrvatsku školu. 
Promiče hrvatsku kulturu i jezik. Umro je 31. siječnja 1931. nedaleko 
od Velikog kanjona rijeke Colorado, u hotelu EI Tovar, u kome je 
Ivan Lacković bio direktor. 

Djela: Are Italys claines on Istria, Dalmatia and islands justified? 
Kansas City, 1916., Croatia, Bosnia and Herczegovina and the 
Serbian clainis, Kansas, 1916., Josip Kundek misionar u Jasper 
Dubois County, Virje, 1925., Moja ispovjest narodu, Kansas City, 
19.., Povijesne crtice hrvatske župe sv. Ivana Krstitelja 1900-1925, 
Kansas City, 1925. 


71. E. Ljubović, 2009, 214-217. 


KRMPOTIĆ, IVICA," profesor i glazbenik ( Senj, 8. 3. 
1908.- Senj, 27. 9. 1943.) 

Pučku školu i gimnaziju završio u Senju ( 1926), u Ljubljani ( 
1933) Državni konzervatorij, a 1934. povijest i geografiju (XV grupa) 
na Filozofskom fakultetu u Ljubljani. Po završetku studija vraća se u 
svoj Senj na radno mjesto nadstojnika u senjskom prosvjetnom 
zavodu Ožegovićianum. Uz to stalno je radio na podučavanju 
senjske mladeži u glazbi i kazalištu. Vodio je crkveni zbor sv. Cecilije 
i sudjelovao u mnogim senjskim kulturnim i zabavnim priredbama. 
Autor je libretta na temu senjskog građanskog pučkog života s 


namjerom da ga uglazbi te kao kazališnu predstavu iznese pred 

senjsku publiku (1935.).Tako je nastala prva senjska opereta Masa i 
Drasa nazvana po dvojici vrlo popularnih senjskih fakina ( obalnih 
radnika). Spomen na operetu Masa i Drasa prvi put je objavljen u 
časopisu Hrvatska straža od 4. 3. 1936. Godine 1939. Krmpotić 
napušta Senj i odlazi u Ljubljanu gdje kao profesor predaje na III. 
Realnoj gimnaziji. Uspostavom NDH, vraća se u Senj i na senjskoj 
gimnaziji predaje povijest i zemljopis. S ulaskom partizana u Senj, 
nakon 13. 9. 1943. počela su hapšenja i progoni nedužnih Senjana. 
Uhićena je grupa od 17 građana raznih dobi i zanimanja, zatvorena 
u prizemlju zgrade Staroga suda, ispitani i po kratkom postupku 
osuđeni na smrt. Među osuđenima bio je i profesor Ivica Krmpotić. 
Pogubljen je 27. 9. 1943. u 35. godini života, kao primjeran 
građanin, afirmirani hrvatski skladatelj te istaknuti kulturni i prosvjetni 


djelatnik. Bio je veliki domoljub. 


72. P. Tijan, 1994, 361-368. 


KRMPOTIĆ, MARIJAN“, profesor ( Senj, 11. 8. 1928.- 
Zagreb, 4. 7. 2013.) 


Pučku školu pohađao u Krivim Putu, a studij hrvatskog jezika na 
Filozofskom fakultetu Sveučilišta u Zagrebu završio godine 1954. 
Nakon toga odlazi za prvog profesora hrvatskog jezika na Higher 
School Languages u Kairo. Poslije dobiva mjesto lektora engleskog 
jezika na Filozofskom fakultetu u Zadru. Godine 1964. završava 
postdiplomske studije u Geneve, a kao stručnjak za europske 


integracije promaknut je u znanstvenog suradnika na Institutu za 

historiju radničkog pokreta. Nakon Dekleracije o nazivu i položaju 
hrvatskog književnog jezika 1968. Krmpotić ostaje bez posla. U 
Hrvatskom proljeću 1971. pripada pučkom pokretu za hrvatsku 
neovisnost. Za to doba preveo je oko 50 knjiga sa engleskoga i 
francuskoga jezika. Od 1990. piše u brojnim  tiskovnim i 
elektroničkim medijima (Vjesnik, Večernji list, Politički zatvorenik, 
Spremnost ( Australija), Narod, Hrvatsko slovo, Hrvatski list, Fokus). 
Cijeli život borio se za čistoću hrvatskoga književnog jezika. 
Krmpotić je jezikoslovac, hrvatski domoljub, temeljiti znalac 
svekolike kroatističke baštine, istinski zaljubljenik u izvorni hrvatski 
jezik kompletnih trojezičnih osnova i beskompromisni auktor i 
promicatelj tvorbenog (korienskog) pravopisa. 

Djela: Jezični priručnik, HRT, Zagreb, 1992, Hrvatski jezični 
priručnik, Agapa, Kloštar Ivanić, 2001, Korienski pravopis, Cipra- 


Klaic, 1944. 
73. Marijan Horvat Milenković, 2013. 21 


KRMPOTIĆ, MILAN"*, diplomirani inženjer šumarstva i 
književnik ( Veljun kraj Senja, 2. 9. 1945.) 


slika: www. hkv. hr 

Osnovnu školu pohađao u Mrzlom Dolu i Krivom Putu, 
Srednju šumarsku školu u Delnicama, a Šumarski fakultet završio u 
Zagrebu 1971. Radio je na odgovornim dužnostima u šumarstvu i u 
zaštiti prirode. Bio je upravitelj šumarija u Krasnu i Senju ( 1982- 
1984), direktor organizacije uzgoja šuma ( 1985-1990), sanacijski 
direktor Drvne industrije «Nehaj» Senj (1981-1987), šef odjela za 
plan i analizu u Upravi šuma Senj ( 1991-1997), kao i savjetnik za 
uzgajanje šuma u Hrvatskim šumama ( 1998-2001), te ravnatelj 
nacionalnog parka Sjeverni Velebit (2001-2005). Radio u Hrvatskim 
šumama kao savjetnik za zaštićene prirodne vrijednosti. 

Još kao srednjoškolac uređuje školski časopis Riječ mladih i u 
njemu objavljuje svoje pjesničke prvijence. Suradnik je u mnogim 
časopisima i publikacijama; u Usponima od 1985-2004. Bio je tajnik 
Senjskog književnog ognjišta od 1982. do 2002. Uređivao je 
biblioteke: Sibirea, Koralji i Usponi od 1985. do 2002. zastupljen je u 
čitanki za sedmi razred osnovne škole ( A. Bežen i J. Karakaš: 
Hrvatska čitanka, Zagreb,1998., str. 62-64.) i N. Babić, D. Golem, D. 
Jelčić: Dveri riječi, Zagreb, 2004, str. 10-11. 

U Usponima br. 15. objavio je dramu Stigla je sloboda. Piše 
romane, priče, pjesme, eseje i humoreske. Bavi se najrazličitijim 
temama _ iz života običnoga čovjeka. Dobitnik je Povelje Grada 
Senja. Prevođen je na engleski, njemački i poljski jezik. 

Djela: Skamenjene svirale, Senj, 1978., Stope, Rijeka, 1980., U 
grudi zemlje, Rijeka, 1985., Zeleni vjetar, Senj, 1987., Zapisi iz 
ograda, Senj, 1987., Slomljivi, Senj, 1989., Kuća hrtova, Rijeka, 

1990., Kapi, Senj, 1990., Gorčina jabuke, Senj, 1992., Buna u 
sretnoj šumi, Senj, 1993., Bunjo dida moga, Senj, 1993., Tek braća, 
Rijeka, 1995., Trag božanske stope, Senj, 1996., Osmi patuljak, 
Rijeka, 1997., Ovaj križ ljudski, Senj, 1998., Tajna ploda, Rijeka, 
2000., Divlje sjeme, Senj, 2001., Jedna godina-čitav život, Senj, 
2003., Tu su i svemirci imali prste, Senj, 2005 i Put u hrvatski raj, 
Rijeka, 2007. Ruka Boga d;ana, Rijeka 2008, Sizifov posao, Matica 
hrvatska, Gospič, 2012, Adam i njegovo rebro, Matica hrvatska Senj, 
2013. 

Lit: D. Babić: Zanimljica stihovana avantura, Novi list, 1979., D. 
Babić: Potvrda talenta, Novi list, 3. 7. 1985., D. Babić: Pjesnički 
pretres fenomena ograde, Novi list, 27.10. 1987., D. Babić: 
Književno sazrijevanje, Novi list, 24. 8. 1989., D. Babić: Književno 
djelo M. Krmpotića, Šumarski list, 9-10, Zagreb, 1990., D. Babić: 
Avantura dječje mašte, Novi list,, 6. 12. 1990., D. Babić: Poezija 
senjskih pjesnika, Novi list, 30. 11. 1992. I. Božičević: Lovci između 
sna i jave, Republika,br. 9, Zagreb,2003., J. Brković: Saga o zlim 
vremenima ljudima, Usponi, br. 12, Senj, 1996. D. Arežina: Krist na 
Jelačić placu, Hrvatsko slovo, 11,12. 1998., V. Cunić: Bunjo dida 
moga, Hrvatske šume, Zagreb, 20. 6. 1994., Ž. Dulić: Dobar pisac 
mora biti pjesnik, Glas Istre, 30. 10. 1992.., V. Ivančević: Poezija je 
dio čovjeka i života, Zagreb, Šumarski list, br. 5-7., 1981., Jure 
Karakaš: Pjesnik bunjevačkog krša, Marulić, br. 4. Zagreb, 1994., V. 
Pleše: Šumar i pjesnik Milan Krmpotić, Hrvatske šume, 30. 10. 
1992., G. Rupčić: Vječno pjevaju šume, Vila Velebita, 25. 6. 1997., 
G. Rupčić: U potrazi za identitetom, Novi list, 25. 11. 1997., G. 

136 


Rupčić: Jednostrana povijest uskoka i janjičara, Vila Velebita, 7. 11. 
1998., G. Rupčić: Punina života i pjesničkog izraza, Novi list, 14. 12. 
1998., G. Rupčić: Neka bude punina, Usponi, br. 15. 1999., G. 
Rupčić: Tajna ploda, Novi list, 17. 1. 2001., G. Rupčić: Lovčevi 
zapisi naših dana, Usponi, br. 18. Senj, 2002., G. Rupčić: Divlje 
sjeme-pitko štivo, Novi list, 11. 2. 2002., G. Rupčić: Haiku kalendar 
Milana Krmpotića, Novi list, 14. 10. 2003., G. Rupčić: Krmpotićeva 
zbirka poezije, Večernji list,18. 9. 2003., M. Štokić: Zvijezda zavičaja, 
Usponi, br. 14. Senj, 1998., M. Štokić: kako kuca srce divljine, 
Usponi, br. 18. Senj, 2002., R. Šušnjara: Biblijski motivi u zbirci 
Milana Krmpotića Gorčina jabuke, Usponi, br. 10. Senj, 1994., P. 
Šušnjara: Krmpotićev Bog i Alah, Usponi, br. 12. Senj, 1996., Z. 
Tomičić: Roman o Senju-hrvatskoj Sparti, Večernji list, 18. 8. 1996., 
Z. Tomičić: Vikovična zemlja,esej u knjizi Bunjo dida moga, Senj, 
1993., Z. Derossi: M. Krmpotić, Skamenjene svirale, Senjski zbornik, 
br. 8. Senj, 1980., Z. Derossi: Milan _ Krmpotić, Stope, Senjski 
zbornik, br. 9. Senj, 1981., Z. Derossi: M. Krmpotić, Tek braća, 
roman o bratskoj ljubavi i mržnji, Senjski zbornik, br. 23. Senj, 1996., 
A. Šuljić: M. Krmpotić, Bunjo dida moga, Teološki časopis, br. 2. 
Rijeka, 1995., G. Rupčić: U zemlji poskoka i uskoka, Marulić, br. 4. 
1995. Zagreb., Ž. Milenić: Reprezentativna zbirka poetskih plodova, 
Književna Rijeka, br. 1. 2002. 


74. Milan Krmpotić je osobno dao svoje podatke. T. R. Musa, 2013, 198-199. 

KRUŽIĆ, PETAR", kliški i senjski kapetan ( Zvečaj, oko 
1490.- 7, 12. 3. 1537) 


slika: hr. wikipedija. org. 


lako postoje različita mišljenja o Kružićevu mjestu rođenja, po 
Valvazoru bio je iz Lupoglava u Istri, po Vitezoviću iz Trsata, a po 
Kašiću iz Poljica. O Kružićevim roditeljima nije ništa poznato. Već 
1513. obavlja višu vojnu službu u Klisu, pa se može zaključiti da je 
rođen oko 1490. Bio je kaštelan ili kapetan od godine 1513.,a 1520 
bio je potvrđen u časti kliškog kapetana i postao knez kliški. Godine 
1522. postaje i senjski kapetan. Za vrijeme turske opsada Klisa 
1524. Kružić je u Senju skupio četu od 1500 pješaka i 60 konjanika. 
Ploveći noću na 40 brodova prije zore 10. travnja 1524. iskrcao se u 
Solinu i u bojnom nastupu zajedno s drugim senjskim kapetanom 
Grgurom Orlovićem napao turski tabor pod Klisom, razbio tursku 
vojsku i zaplijenio svu bojnu opremu u logoru. Tom pobjedom cijela 
Dalmacija je spašena turske navale. Nakon te pobjede Kružić se 
vraća u Senj gdje je sklopio nasljedni ugovor. Kada se Senj našao 
pred turskom najezdom, Kružić je uvijek bio spreman za obranu 


domovine. Nakon Orlovićeve pogibije na Mohačkom polju 1526. 

Kružić je sam obnašao čast senjskog i kliškog kapetana. Na 
položaju senjskog kapetana bio je sve do 1529,. godine. jer nije 
imao nikakve podrške i pomoći od države. U neravnopravnoj borbi s 


Turcima poginuo je 12. ožujka 1537. godine. Pokopan je na Trsatu. 


75. A. Mijatović, 1990. 25-34. 


KUHAČEVIĆ, MATEŠA ANTUN“, književnik ( Senj, 21. 11. 
1697- Graz, 7.9. 1772) 

Obrazuje se u pučkoj školi u Senju, a u Rijeci je nastavio 
humaniora u isusovačkom kolegiju, pravo i filozofiju u Grazu, a 
tehničko-vojnu akademiju završava u Beču. Politički je aktivan, 
zastupa Senj na carskom dvoru u Beču i pravni je savjetnik u vojnim 
jedinicama. U Senju je obavljao pravno-vojničke poslove. Bio je i 
pomorski kapetan. Tri je godine( 1742-1745) proveo na ratištima u 
Bavarskoj kao vojni sudac krajišnika. Nije bio uvijek poslušnik 
centralističke vladavine pa je utamničen u Spielbegu nad Brnom. 
Nevolje su počele kada je sudjelovao u ličko-brinjskoj pobuni kao 
zastupnik senjskih interesa u Beču. K tome treba dodati i optužbe 
senjskoga biskupa Vuka Ćolića zbog jedne Kuhačevićeve satire 
kojom se narugao tom biskupu Kuhačević je osuđen na doživotnu 
robiju. Iz toga strašnoga zatočenja spasila ga je carica Marija 
Terezija nakon dvadeset i pet godina tamnovanja, ali je mjesec dana 
nakon izlaska iz tamnice umro u Grazu 1772. godine. 

U tamnici su nastale mnoge njegove pjesme u kojima je došlo do 


izražaja njegov rodoljubni osjećaj povezan uz tradiciju grada Senja. 

Bio je veliki patnik, čovjek, rodoljub i uzoran u svemu. Njegov život i 
djelovanje iskazivao se u žarkoj ljubavi za svoj rodni grad Senj, za 
obranu njegovih povijesnih prava i socijalnoga stanja, zatim za 
obranu hrvatskoga jezika od provođenja germanizacije kao i u 
neravnopravnoj borbi protiv vojničke jake Austrije. Bio je zanimljiva 
osoba svoga vremena pa je kao takav ušao u hrvatsku književnost i 
time dao biljeg jednome kraćem razdoblju senjske povijesti. 

Djelo: Život i djelo, Senj, 1878. 


76. A. Glavičić, 1997, 297-300. 


L 


LENKOVIĆ, IVAN"", vrhovni kapetan Hrvatske i Slavonske 
krajine ( ?, - Otočec kraj Novog Mesta, 22. 6. 1569.) 


slika: www. flickr. com 


Preci Ivana Lenkovića potkraj 15.st. pred Osmanlijama odlazi 


iz Like u Kranjsku. Senjski je kapetan godine 1539. i vođa uskoka na 

području od Senja do Save. Oko 1546. postaje zapovjednik 
sveukupnih uskočkih postrojbi. Sudjelovao je s Nikolom Zrinskim u 
obrani Sigeta 1556 i te godine postaje vrhovnim kapetanom hrvatske 
vojske. Napravio je Nacrt hrvatsko-slavonskih granica 1553. po 
kojem je izvršena organizacija Vojne krajine. Kada je carski dvor 
osigurao sredstva, započeo je Lenković na 62 metra visokom brdu 
Nehaj graditi dugo željenu tvrđavu ,fortecu“. Odobrenjem vojnih i 
crkvenih vlasti Lenković je dao porušiti sve javne i crkvene zgrade 
izvan gradskih zidina i od obrađenog kamena_ iz ruševina sagradio 
je poznatu tvrđavu Nehaj u Senju 1558. i time postao legenda u 
povijesti Grada Senja a i diljem Hrvatske. Njezinom izgradnjom 
znatno je pojačana obrana grada Senja i Primorja od Osmanilija i 
Mlečića. Naziv ,Nehaj“ označava nehaj za opasnost, što je u 
narodnoj predaji povezano s mnogim junačkim djelima uskoka. Zbog 


bolesti povukao se s položaja vrhovnog kapetana godine 1567. 


77. wikipedija.org. 


LOCHMER,  ALEKSANDAR"*, profesor, ( Senj, 1857- 
Zagreb, 2. 10.1915.) 

Pučku školu i gimnaziju završio u Senju a studije povijesti i 
zemljopisa u Zagrebu, Grazu i Beču. Diplomu je stekao godine 
1882. Od godine 1879. radio je kao namjesni učitelj u Zagrebu, 
zatim kratko u Kopru, odakle prelazi u Bakar u nautičku školu, gdje 
predaje engleski jezik. Godine 1885. putuje u Ameriku i Englesku 


kako bi usavršio engleski jezik i osposobio za učitelja engleskog 

jezika. 1897. dolazi u Zagreb na realnu gimnaziju a dvije godine 
kasnije postaje lektor engleskog jezika i književnosti na Filozofskom 
fakultetu u Zagrebu. Od 1908. obučava engleski jezik u zagrebačkim 
srednjim školama. Dvije godine kasnije odlazi u mirovinu kao 
srednjoškolski profesor. Njegova mnogobrojna djela su pionirska i 
svi iza njega imali su čvrste temelje engleskog jezika na kojima su 
mogli kasnije graditi. Pisac je brojnih stručnih rasprava o fonetici i 
udžbenika za engleski jezik. Osnivač je anglistike u Hrvata. 

Napisao je: Nešto o engleskom narodu ( program nautičke škole); O 
engleskom izgovoru, Gramatika engleskog jezika za školu i 
samouke (1889), —Englesko-hrvatski razgovori ( 1891), Rječnik 


englesko-hrvatski. (r.f.) 


78.R. Filipović, 1980. 235-242. 


LOKMER, JURAJ", kemijski tehnolog, knjižničar i kulturni 
radnik ( Senj, 1. 4. 1947.) 

Osnovnu školu polazio u Senju, a gimnaziju u Senju i 
Crikvenici. Diplomirao _je na Tehnološkome fakultetu (KTO) 
Sveučilišta u Zagrebu. Specijalizirao je kontrolu i transport tekućih 
tereta 1972. u Belgiji ( Antwerpen) i Nizozemskoj / Rotterdam). 
Radio je na razvojnim programima INA Rafinerija Rijeka 
pripremajući izgradnju DINA Petrokemija na Krku i uopće razvoj 
organske petrokemijske proizvodnje u Hrvatskoj. Najviše je radio na 
vodećim poslovima kontrole količina i kvalitete, prijevoza i skladišta 


tekućih tereta u lukama Rijeka, Omišalj, Kopar, Zadar, Split kao i u 

zemljama jugoistočne Europe za račun stranih i domaćih tvrtki. 
Sudjelovao je u izradi i bio autor nekih jugoslavenskih standarda iz 
područja mjerenja količine nafte i naftnih derivata u skladu s 
europskim i svjetskim normama i postupcima. 

Zarana je počeo proučavati hrvatsku i europsku povijest, 
posebice senjsku kulturnu baštinu. Godine 1978. sa suprugom Filom 
Bekavac započeo je uređenje i inventarizaciju Knjižnice biskupija 
senjske i modruške u Senju koja je na osnovi tih radova zaštićena 
kao kulturno dobro. Istodobno surađuje s Regionalnim zavodom za 
zaštitu spomenika na upotpunjavanju popisa inventara katedrale u 
Senju, a zajedno sa suprugom organizirao je, pronalazio donatore i 
sufinancirao restauraciju 24 portreta senjsko-modruških biskupa koji 
su u cijelosti restaurirani do godine 1986. Tako je nakon toga 
uređena stalna izložba sakralne baštine poput SICU u Zadru. Uz 
potpuno povjerenje crkvenih vlasti uspostavlja kontakte sa 
zadarskom nadbiskupijom i zadarskim gradskim vlastima, iznalazi 
modele suradnje Senja i Crkve. Zauzima se za dolazak u Senj dr. M. 
Bogovića s kojim nastavlja projekt realizacije stalne izložbe. Idejom i 
djelom Lokmer vodi taj projekt okupljajući brojne suradnike koji 
omogućavaju uređenje prostora, postavljanje izložbe i svečano 
otvaranje. Predsjednik je Društva Senjana i prijatelja Senja (1992- 
2000), okuplja Senjane u Rijeci i inicira i realizira niz projekata kao 
što su Senj- kolijevka hrvatskoga tiskarstva, 500. obljetnica Brevijara 
hrvatskoga Blaža Baromića, kovanje zlatnika, srebrnjaka i spomen 
medalje povodom 500. obljetnice Senjskoga glagoljskog misala, 


500. obljetnice tiskanja Senjskog glagoljskog misala u Rijeci, 

izdavanje knjige i grafičke mape, Kraj refule B. Benzie, knjige zapisa 
glazbenog opusa Frana Šojata, sudjelovanja u izdavanju časopisa 
Senjska beseda, suorganizator je Senjske regate i niza predavanja, 
koncerata i društvenih događanja. Ravnatelj je Sveučilišne knjižnice 
u Rijeci ( 1995-2003.) u čijem je mandatu u potpunosti 
informatizirano djelovanje knjižnice u elektronički hrvatski knjižnični 
sustav. U dva mandata bio je član hrvatskoga knjižničnoga vijeća. 
Sudjelovao je u pokretanju bijenalne međunarodne izložbe ex librisa 
u Rijeci (1996-2003), likovno-kulturne manifestacije, koja je 1999. 
godine gostovala u Vijeću Europe u Strasbourgu. 

Posebnu pažnju posvećuje Izložbi Glagoljica, uz brojna 
predavanja, susrete, izložbe i dopune njezinih postava s replikama 
novopronađenih glagoljskih spomenika. Kao član Družbe Braće 
hrvatskoga zmaja, Stola u Rijeci inicira i sudjeluje u priređivanju i 
izdavanju faksimila i kritičkoga izdanja djela Šimuna Kožičića Benje 
Od bitija redovničkoga knjižice, a od 2011. i 2012. organizira 
prikupljanje = faksimila starijih hrvatskih izdanja i literature o 
hrvatskome tiskarstvu, pismenosti i književnosti, koje je Stol u Rijeci 
2012. darovao i predao Gutenbergovu muzeju u Mainzu. Od 2012. 
sa suprugom koordinira i radi na projektu obrade starije knjižnične 
građe Hrvatske franjevačke provincije sv. Ćirila i Metoda. Od 1994. 
djeluje humanitarno kao član Bolničkoga i viteškoga reda sv. Lazara 
Jeruzalemskoga. Godine 1999. za rad u području kulture odlikovan 
je Redom zvijezde Danice i likom Marka Marulića. 

Do sada je objavio preko 60 stručnih i znanstvenih radova: u 


Senjskom zborniku ((2002, 2005, 2009, 2012, 2013), Riječkom 

teološkom časopisu ( 2005, 2007, 2008, 2013), Dometima Rijeka ( 
2010, 2011, 2012), Slovo, Zagreb ( 2011), Fluminensia, Rijeka 
(2012), Krčkom zborniku ( 2013), Hrvatskom iseljeničkom zborniku ( 
2001), Glasniku Društva  bibliotekara, Split (2001), Croatica 
Christiana periodica (2004, 2007), Marulić ( 2004, 2005, 2006, 
2007), Vjesniku Državnog arhiva Rijeka ( 1997, 2010) Sveti Vid 
(2007). 

Djela: Bernardin Škrivanić i njegovo doba, Rijeka, 1997., 1 
međunarodna izložba ex librisa, Rijeka, 1997., 2. međunarodna 
izložba ex librisa , Rijeka, 1999., 3. međunarodna izložba ex librisa, 
Rijeka, 2001. Izložba glagoljica, Rijeka, 2001. 


0. Osobno kazao podatke J. Lokmer 


LONČARIĆ, VLADIMIR- NODE", kulturni djelatnik i političar 
( Senj, 26. 7. 1938.- Senj, 6. 12. 1997.) 
Osnovnu školu i srednje obrazovanje završio u Senju, nakon 
toga zapošljava se u Asfaltu ( 1957.) , poslije prelazi u 
Hidroelektranu Senj, potom u Narodno sveučilište gdje radi kao 
knjižničar zatim je tajnik u Turističkom savezu općine i napokon 
dolazi u Općinski komitet ( 1969-1977), i kao sekretar Općinskog 
komiteta vodi gotovo jedno desetljeće glavnu riječ u javnom i 
političkom životu Senja. Na kraju svog radnog vijeka (1981) vrši 
dužnost predsjednika Općine Senj poslije čega odlazi u mirovinu. 
Prvi put se javlja dramom ,Ratovi prošlosti (OKUD ,Neda 


Knifić“ Senj“) godine 1957.a prve stihove je objavio u Niškim 

književnim krugovima i Narodnom vojniku 1959. Pripovijest ,Cvijeće 
za gospođu“ objavio je u Runolistu godine 1962. Poeziju objavljuje u 
zbirci ,| vuka treba voljeti“, , Govor srca“ i , Čovjek na travu miriše“. 
Pisao je i čakavskim narječjem u ,Besedi s kamika i z mora ,, ( 
Riječko književno i naučno društvo, Rijeka 1968.). Punih dvadeset 
godina kontinuirano djeluje u društveno-političkom i kulturnom životu 
Senja. Bio je član Izdavačkog savjeta Senjskog muzejskog društva i 
uredništava Senjskog zbornika. Jedno vrijeme sudjeluje i u 
uređivanju časopisa Usponi, a pjesme mu se nalaze i u Knjizi s 
devet naslova. Član je Riječkog i naučnog društva te prvi 
predsjednik Senjskog književnog ognjišta. Ljubav prema kazalištu i 
glumi odvodi ga u školu za amatere režisere dr. Branka Gavele. U 
amaterskom kazalištu Milan Ogrizović u Senju glumi i režira različite 
uloge. Surađuje u humorističkim listovima ,Metla i škavacera“ i 


»rabura“. Bio je osnivač Senjskog ljatnog karnevala. 


0. Osobne potatke kazala B. Lončarić. 


LUSTER, HUBERT"*, knjižar ( Hopsen, 2.2.1833. — Senj, 1892.) 

Zarana dolazi u Senj i nakon osnivanja obitelji sa poznatom 
Senjkinjom Anom Vrhovac otvara u Senju knjižaru i papirnicu. 
Njegova tiskara počinje s radom 1874. koja djeluje sve do 1895. 
Uspješno tiska brojne stručne i beletrističke knjige, rječnike, 
kalendare, novine, školska = izvješća, programe predstava, 
akademija, zabava, plakata i sl. To je bila prva moderna tiskara u 


Senju koja je osnovana poslije poznate glagoljske tiskare iz godine 

1494. godine. Ta je tiskara poznata kao Lusterija i sinonim za sve 
senjske tiskare. Luster je bio jako angažiran u kulturnom i 
društvenom životu poštivajući hrvatske nacionalne ideje. Umro je 


1892. i pokopan na groblju Sv. Vid u Senju. 


79. w. enciklopedija. hr. Senjski zbornik, br.21, 1994, 242. 


LJ 
LJUBOVIĆ, BLAŽENKA", profesor, viši kustos ( Senj, 7. 2. 
1951.) 


slika: www. Senj. hr 


U Krivim Putu završava osnovnu školu, gimnaziju Senju, a na 
Filozofskom fakultetu u Zadru 1979. stječe zvanje profesora povijesti 
i arheologije. Stručni ispit polaže 1980., zvanje kustosa 1997. dok je 
2003. na temelju stručnih znanstvenih radova stekla zvanje višeg 
kustosa. Svoj radni vijek započinje u cazinskoj Gimnaziji (B i H) , 
potom se zapošljava u Osnovnoj školi S. S. Kranjčevića Senj i 
Graditeljskoj školi za industriju i obrt u Rijeci gdje predaje povijest. 

Od 1997. radi kao kustos u Gradskom muzeju Senj a ujedno je od 
iste godine do danas i ravnateljica ove ustanove. Bavi se 
istraživanjima i zaštitom spomeničke baštine na području Senja i 
njegove šire okolice, te znanstvenim i publicističkim radom, čije je 
rezultat objavljivanje više znanstvenih i stručnih radova u području 
arheologije, etnografije i povijesti. Aktivno je sudjelovala na brojnim 
znanstvenim simpozijima, okruglim stolovima i raspravama, od kojih 
je neke priredila u organizaciji Gradskog muzeja Senj. Sudjelovala je 
u pripremi više kataloga, monografija i izložaba koje su promicale 
bogatstvo muzejske struke i kulturno-povijesne baštine Senja od 
kojih su neke predstavljene i izvan Hrvatske. Provela je više 
arheoloških istraživanja na području grada Senja i okolice. Zaslužna 
je za provođenje zaštitnih radova na restauraciji i obnovi Gradske 
viječnice-lože u Senju, te za izvođenje depoa koji se nalazi u sklopu 
Gradskog muzeja, kao i za provođenje više muzejskih projekata na 
razini Grada Senja. Aktivan je član Matice hrvatske, Senjskog 
muzejskog društva i uredništva Senjakog zbornika. Dobitnica je 
Povelje Grada Senja za poseban doprinos u razvoju muzejsko- 
galerijske djelatnosti i promidžbi bogate kulturno-povijesne baštine 
Grada Senja. 

Djela: Grbovi i natpisi na kamenim spomenicima Senja, Senj, 1996, 
katalozi: Senj u prapovijesti, antici i ranom srednjem vijeku, Senj, 
2000., Lukovo kroz povijest ( sa suradnicima), Senj, 2002., Tvrđava 
nehaj (sa suradnicima), Senj, 2008, Spomenica 1962-2012 (sa 
suradnicima) Senj, 2012., vodiči po muzejskim zbirkama i izložbama 


Etnografska slika Bunjevaca, Senj, 2007, Glagoljska baština Senja, 

Senj, 2008, Senjsko pomorstvo kroz povijest, Senj, 
2010.,Prirodoslovna zbirka Velebit, Senj, 2011, Intelektualni krug 
Senja, Senj, 2011, Arheološka zbirka, Senj, 2014. 


0. Osobne podatke napisala. B. Ljubović. 


LJUBOVIĆ, ENVER", povjesničar i klasični filolog, ( Obre- 
Kakanj, BiH, 2. siječnja 1950.) 


slika: www. cro-eu-com 


U rodnom mjestu završava 1965. osnovnu i 1969.srednju 
školu, a u Zadru (1975. ) na Filozofskom fakultetu povijest i latinski 
jezik s pregledom rimske književnosti. Godine 1974. se zapošljava u 
Srednjoj školi u Petrinji, iste godine nastavlja prosvjetni rad u 
cazinskoj Gimnaziji (BiH) da bi se 1995. zaposlio u Srednjoj školi dr. 
A. Barca u Crikvenici gdje i danas radi kao profesor latinskog jezika i 
povijesti. Kao vanjski suradnik predavao je latinski jezik u 
gimnazijama u Senju, Otočcu i Delnicama. Dugi niz godina bavi se 
heraldikom, epigrafikom, geneaologijom i onomastikom. Jedan je od 
rijetkih povjesničara u nas koji se bavi heraldikom i rodoslovljem 
obitelji. Iz više znanstvenih područja povijesnih znanosti objavio je 

devet knjiga i više znanstvenih i stručnih članaka u različitim 
znanstvenim i stručnim časopisima u nas, te u Bosni i Hercegovini, 
Srbiji (Vojvodini) i Italiji. 

Član je Hrvatskog društva klasičnih filologa te Hrvatskog 
grboslovnog i zastavaslovnog društva (HGZD). Dobitnik je Povelje 
Grada Senja za doprinos u prosvjeti, kulturi i znanosti. Stalni je 
suradnik Leksikografskog zavoda M. Krleža u Zagrebu i predsjednik 
je Senjskog književnog ognjišta. Sudjelovao je na više znanstvenih i 
stručnih skupova, a pripremio je tri samostalne izložbe plemićkih 
grbova Senja, Gacke i Like u Senju, Otočcu i Ogulinu.. 

Djela: Grbovi i natpisi na kamenim spomenicima grada Senja, Senj, 
1996,. Gradski i plemićki grbovi Senja, Senj, 1998., Svjedočanstvo o 
rimskoj Seniji, Senj, 2001., Grbovi plemstva Gacke i Like, Rijeka 
2001., Grbovi plemstva Like, Gacke i Krbave, Zagreb, 2003., 
Grbovinik Gacke, Krbave, Like, Senja i Vinodola, Senj, 2007., 
Gradovi i općine Republike Hrvatske, Zagreb, 2008., Mjestopis 
Kriviga Puta, Senj, 2009,. Znameniti bunjevački i lički rod Rukavina, 
Senj, 2012., Krmpote i Klenovica od doseljenja do naših dana, 
Rijeka, 2014., Korijeni hercegovačke begovske porodice Ljubović, 
Mostar, 2015. 


0. Osobno podatke dao E. Ljubović. 

MAGDIĆ, MILE", profesor, povjesničar ( Ogulin, 29.9. 1847- 
Zagreb, 3.2 1931.) 

Magdić se rodio u Ogulinu u obitelji krajiškog časnika Mate 
Magdića i Ane rođene Golik. Osnovnu školu pohađao je u rodnom 
gradu , a nastavio u Rakovici i u Rakovcu kraj Karlovca, dok je 
srednjoškolsko obrazovanje stekao kao učenik znamenite senjske 
gimnazije. Studirao je povijest i geografiju u Grazu na Filozofskom 
fakultetu Karl-Franzens- Universitat . Kao gimnazijski profesor je 
radio u Zagrebu, Senju, Osijeku, a kao ravnatelj bio je u Srijemskoj 
Mitrovici, Gospiću i Varaždinu. Bavio se poviješću Ogulina, Senja, 
Hrvatskog primorja, Like i Krvbave. Napisao je Topografija i poviest 
Ogulina, Topografija i poviest grada Senja, Život i djela Senjana 
Mateše Antuna pl.Kuhačevića, hrvatskog pjesnika 18.st. i još neka 
djela. Predavao je u Kraljevskoj velikoj gimnaziji u Zagrebu 1872. i u 
gimnaziji u Senju od 1873. godine. Od 1887 do umirovljenja 1908. 
službovao je kao gimnazijski ravnatelj u Gospiću, Osijeku, 
Srijemskoj Mitrovici i Varaždinu. U Starinama, časopisu JAZU i 
Vjestniku iz hrvatsko-slavonsko dalmatinskog zemljopisnog arhiva 
objavio je veliki broj povijesnih rasprava o senjskim plemićkim 
obiteljima i arhivsku građu iz prošlosti grada Senja. Senjsko 
gradsko poglavarstvo ga je 1877. imenovalo počasnim građaninom 
svoga grada u znak zahvalnosti, što je uredio gradski arhiv te 
objavio prvu znanstvenu monografiju o povijesnoj i kulturnoj baštini 


njihova grada. U podlistku narodnih novina (1899-1917) pisao je o 

gradovima i ustanovama Vojne krajine. Umirovljen je u 61. godini 
života, 1908. Umro je 3. 2. 1931. i pokopan u zagrebačkom groblju 
Mirogoj. 

Djela: Topografija i poviest grada Senja, 1877, Život i djela M. 
Kuhačevića, hrvatskog pjesnika 18. st., 1878, Tipografija i poviest 
grada Ogulina, 1926. 


80. K. Regan, Studia lexicografica, god, 4. (2010) br. 1(6) , 91-113. 


MATKOVIĆ, PETAR“, svećenik i geograf ( Senj, 18.6.1830. 
— Beč, 25.3.1898.) 


slika: www. enciklopedija. hr 


U Senju završava pučku školu i gimnaziju, a od 1848. pa do 
1853. studira filozofiju i teologiju u Senju. Kao bogoslov na senjskoj 
gimnaziji predaje povijest i zemljopis. Godine 1852. zaređen je za 
svećenika, kapelan je u Rakovici. U Beču i Pragu se 1854. 
osposobljava za gimnazijskog nastavnika Studije nastavlja na 


sveučilištima u Beču, Pragu, Berlinu i Gottingenu. Doktorat je stekao 

u Grazu iz filozofije. Godine 1857. dobiva posao u Grazu kao 
profesor povijesti i zemljopisa odakle se zapošljava u velikoj 
gimnaziji u Varaždinu gdje ostaje dvije godine. U Grazu je položio 
stroge ispite za doktorat filozofije. U Zagrebu na kraljevskoj velikoj 
realci imenovan je profesorom 1860. godine, a 1883. redovnim 
profesorom geografije na Sveučilištu u Zagrebu. Član je JAZU od 
njenog osnivanja i njezin tajnik je od 1874. do 1890. 

Nakon umirovljenja 1893. odlazi u Beč i tamo živi i radi sve do 
smrti 1898.. Napisao je više školskih knjiga, izdao Statistički nacrt 
trojedne kraljevine“ i ,Hrvatska i Slavonija u svojih fizičkih i duševnih 
odnošajih“ na tri jezika. Godine 1874. uredio je statistički ured. 


Tiskao je i ,Putovanje po balkanskom poluotoku“ u ,Radu“. 


81. M. Despot, 1967-68, 210-220. 


MEDVED, IGOR", dr. sc. specijalista opće i kardijalne kirurgije, ( 
Senj, 11.1. 1964) 


slika: www.novilist.hr 


Igor Medved potječe iz ugledne senjske obitelji. Osnovnu školu i 
gimnaziju završio u Senju, a Medicinski fakultet u Rijeci ( 1988). 


Postdiplomske studije završava (2001.) također u Rijeci obranom 

Magistraskog rada pod naslovom ,Utjecaj kirurške revaskularizacije 
miokarda na funkciju lijeve klijetke u ranom poslijeoperacijskom 
razdoblju u bolesnika s ishemijskom bolesti srca“. Doktorsku 
disertaciju obranio je također na Medicinskom fakultetu Sveučilišta u 
Rijeci 26. rujna 2011. pod nazivom ,Usporedba dviju metoda 
kirurške revakularizacije miokarda: s izvantjelesnim krvotokom ili bez 
njega“. Prvo zaposlenje dobiva u Domu zdravlja Senj ( 1988-1992), 
potom odlazi u KBC Rijeka, Kirurška klinika, Traumatologija ( 1992- 
1997) i od 1997. do danas radi na Kardiovaskularnom odjelu, KBC 
Rijeka. Subspecijalizaciju iz kardijalne kirurgije obavio je 2004. do 
2007. Na Medicinskom fakultetu u Rijeci, na Katedri za kirurgiju 
postaje asistent 2008, viši asistent 2012, a iste godine docent i 
znanstveni suradnik _ u znanstvenom području biomedicine i 
zdravstva-polje kliničke medicinske znanosti. Kao subspecijalist 
kardiokirurg obavlja funkciju pročelnika Zavoda za kardiokirurgiju u 
Rijeci. Svoje stručno i znanstveno usavršavanje stječe u području 
kardiokirurgije u Općoj bolnici St. Georg u Hamburgu (Njemačka), 
1996., u Univerzitetskoj bolnici Deutschen Hertz Zantrum u Berlinu ( 
Njemačka), 2005., Harefielld Hospital, London, United Kingdom (V. 
Britanija), 2007., Universitair medisch Centrum, Leiden, The 
netherlands, 2008., Nyon, Switzerland, 2010., Heart Valve Club, 
Hospital Europeen Georges Pompidou Paris (France) 1010., Annual 
Symposium on Aortic Valve Reconstructive Surgery, From Art to 
Science Brussels (Belgija), 2011.,KB Ljubljana (2010 i 2011),KBC 
Dubrava (2011/2012) i 2011 Functional Mitral i Tricuspid Valve 


Repair, Leiden. The Netherlands. 
154 


Na znanstvenom polju istražuje sam ili s drugim surađuje u više 
projekata od posebne važnosti za kardiokirurgiju: — ,Enteralna 
prehrana _i postoperativni motilitet žučnog mjehura, želuca i 
duodenuma“ (2002-2006), ,Lokalne imunološke promjene u 
bolesnika s _ishemijskom bolesti srca liječenih kirurškom 
revaskularizacijom miokarda“ (2112), te kao autor ili koautor u 
radovima objavljenih u CC/SCIE indeksiranim časopisima, kao i 
radovima objavljenim u raznim domaćim i međunarodnim skupovima 
objavljenim sažetcima u CC/SCIE i ostalim časopisima. 
Djela: Utjecaj kirurške revaskularizacije miokarda na funkciju lijeve 
klijetke u ranom  poslijeoperativnom razdoblju u bolesnika s 
ishemijskom bolesti srca, Rijeka, 2001. Usporedba dviju metoda 
kirurške revaskularizacije miokarda: s ishemijskim krvotokom ili bez 
njega, Rijeka, 2011. 
0. Podatke dao osobno I. Medved 

Dr. sc. MEDVED KRAJNOVIĆ, MARTA", sveučilišna 
profesorica ( Senj, 20. 4. 1973.) 


slika: anglist.ffzg.unizg.hr 

Marta Medved Krajnović potječe iz ugledne senjske obitelji. Pučku 
školu i gimnaziju završila u Senju, a 1996. godine na Filozofskom 
fakultetu Sveučilišta u Zagrebu diplomirala je engleski jezik i 
književnost i talijanski jezik i književnost. Godine 1997. upisuje 
poslijediplomski studij lingvistike na istom fakultetu. U svibnju 2001. 
magistrirala je s temom Uloga priče _ u razvoju jezične 
komunikacijske kompetencije kod učenika engleskog jezika rane 
školske dobi. Na Filozofskom fakultetu u Zagrebu radi od 1996. kao 
znanstvena novakinja i početkom 2001. postaje asistentica na 
Katedri za metodiku nastave engleskog jezika. Doktorsku disertaciju 
obranila je 2004. na temu: Razvoj hrvatsko-engleske dvojezičnosti u 
dječjoj dobi. Godine 2005. izabrana je u znanstveno-nastavno 
zvanje docentice, a 2011. u znantveno-nastavno zvanje izvanredne 
profesorice. Uz rad na Katedri za metodiku nastave engleskog 
jezika, 2007. postaje predavač na poslijediplomskom doktorskom 
studiju glotodidaktike Sveučilišta u Zagrebu, a od 2010. do 2013. 
voditeljica je toga doktorskoga studija. Kao sveučilišna profesorica 
osmislila je i predavala nekoliko kolegija na diplomskoj i 
poslijediplomskoj razini, a pod njezinim mentorstvom diplomiralo je 
do sada oko 50 diplomanada i doktoriralo četvero doktoranada.. 
Usprkos formalnom prekidu radnog odnosa na Filozofskom fakultetu 
u srpnju 2015. ostaje u trajnom suradničkom statusu te nastavlja do 
daljnjega mentorirati studente i predavati na doktorskeme studiju. 
Bila je članom nekoliko znanstveno-istraživačkih i obrazovnih 
projekata Ministarstva znanosti i obrazovanja Republike Hrvatske, a 


od 2003. do 2007. bila je tajnica europske znanstvene udruge 

EUROSLA. Neprekidno se usavršava u Hrvatskoj i inozemstvu i 
surađuje s inozemnim kolegama te kao rezultat toga zajedno s 
ostalim članovima Katedre za metodiku Filozofskog fakulteta 2006. 
dobiva nagradu Sveučilišta u Zagrebu za promicanje međunarodne 
suradnje. 

Do sada je napisala i objavila sveučilišni udžbenik, preko 30 
znanstvenih i preglednih članaka, te pet stručnih članaka iz područja 
primijenjene lingvitike. Kao znanstvenica sa svojim suradnicima 
uredila je slijedeće knjige: Foster-Cohen, S. Medved Krajnović, M., 
Mihaljević  Djigunović, J. (ur.) 2006), EUROSLA  Yearbook. 
Amsterdam/Philadelphia: John Benjamins Publishing Company. 
Mihaljević Djigunović, J. i Medved Krajnović, M. (ur.), UZRT 2012: 
Empirical Studies in English Applied Linguistcs, 36-44, Zagreb: FF 
Press. Mihaljević Djigunović, J. i Medved Krajnović, M. (eds.) 2015, 
Early Learning and Teaching of English: New Dynamics of Primary 
English. Bristol, Buffalo, Toronto: Multilingual Matters Ltd. Djelo 
Medved Krajnović, M. (2010) Od jednojezičnosti do višejezičnosti: 
istraživanje procesa ovladavanja inim jezikom, Zagreb, Leykam, 
koristi se kao sveučilišni udžbenik na brojnim diplomskim i 
poslijediplomskim studijima hrvatskih sveučilišta koji obrazuju 
nastavnike stranih jezika te znanstvenike u području istraživanja 
ovladavanja inim jezicima. 

Od 2000. nadalje Marta Medved Krajnović zajedno sa suprugom 
Sinišom i troje djece privremeno živi u Engleskoj, Irskoj, Japanu, 
Mađarskoj i Švedskoj. Tijekom tih zanimljivih i kulturološki vrlo 


obogaćujućih iskustava počinje surađivati s internacionalnim 

školama diljem svijeta i baviti se s dvije prestižne internacionalne 
škole: American International School of Budapest te Stockholm 
International School. Od kolovoza 2013. radi kao direktor Stockholm 
International School i odgovorna je za njeno poslovanje i dugoročni 


strateški razvoj. 


0. Biobibliografske podatke pripremila i napisala osobno M Marta.Medved Krajnović. 


MIKAC, MARIJAN*, filmski publicist, književnik, ( Senj, 29. 
1. 1903.- Atlantik kod Cape Towna, 16. 3. 1972.) 


slika: www. avantgarde-museum com 


Pučku školu završio u Senju, nautičku u Bakru, studirao filozofiju i 
teologiju, a potom se bavi novinarstvom, filmom i književnošću cijeli 
svoj život. Između dva svjetska rata bavi se dramaturgijom u 


nekoliko stranih filmskih predstavništava u Zagrebu ( 20th Century 

Fox Film i Paramount Pictures ). Zastupnik je američkih stripova. 
Pred rat je u novinskoj agenciji Avala kao novinar. Bio je veliki 
poznavatelj filmske umjetnosti u Hrvatskoj, ravnatelj Hrvatskoga 
slikopisnog zavoda Croatia Film, objavio je preko dvije stotine 
filmskih tjednika, desetak kratkih _ kulturnih filmova i jedan 
dugometražni film ( Lisinski). Dobitnik je nagrade kratkometražnog 
filma Straža na Drini ( 1942). Javnosti se predstavlja dvadesetih 
godina kao pripadnik grupe Zenit knjigama Efekt na defektu ( 1923), 
Fenomen majmun ( 1925) i Pod teretom lengera ((1926). Godine 
1947. bježi u Italiju, a potom u Argentinu, gdje provodi punih 17 
godina. Iza toga odlazi u Australiju. Nakratko dolazi u Carcagente u 
Španjolskoj gdje uređuje publikacije hrvatske tiskare Drina. Zbog 
bolesti ponovno se vraća u Australiju, ali je na brodu, u vodama 
južne Afrike, umro od srca 16. ožujka 1972. U publikaciji Film u 
Nezavisnoj Državi Hrvatskoj ( Madrid, 1971) govori o naporima 
hrvatske filmske proizvodnje u ratu. Njegovom zaslugom uščuvan je 
dnevnik G. Masuccija, tajnika R. Marconea, izaslanika Pija XII. Kod 
hrvatskog episkopata u vrijeme NDH. O njegovu književnom radu 
pisao je u Kolu Matice hrvatske Branimir Donat ( 1993). Za života 
bio je vrlo plodan književni kritičar, publicist i filmski djelatnik. Pisao 
je po raznim hrvatskim emigrantskim časopisima kritičke prikaze, 
tiskao novele i odlomke romana, raspravljao o raznim problemima 
hrvatske opstojnosti i emigrantske stvarnosti i polemizirao s 
protivnicima. U emigraciji je objavio tri knjige na španjolskom jeziku. 

Djela: Efekt na defektu, Zenit, Beograd, 1923., Fenomen majmun, 


Zenit, Beograd, 1925., Pod teretom lengera, Sirena, Beograd, 1926., 

Doživljaji Morica Švarca u Hitlerovoj Njemačkoj, Slovo, Zagreb, 
1937., Mornari, žene leševi, Zagreb, 1942., U povorci smrti, 
Chicago, 1954., Majčin hljeb, Drina, Madrid, 1968., Vidas sin valor, 
Buenos Aires, 1951., Film u Nezavisnoj državi Hrvatskoj, Drina, 
Madrid, 1971. 

Lit: Anonimni autor, M. Mikac: Fenomen majmun ( Roman, izdanje 
Zenita, Beograd 1925., Jugoslavenska njiva,9, Zagreb, 1925, 4, 
152., V. Babić, Marijan Mikac: Efekt na defektu, Zenit, Beograd, 
1923, Venac, 9, Beograd, 1923, 4-5, 356-360., Željko Bebek, 
predgovor knjizi Majčin hljeb, Drina, Madrid, 1968,13-14., Ante 
Bonifačić, Marijan Mikac: U povorci smrti, Danica, Pitsburg, Kulturni 
pogledi, srijeda 6. srpnja 1955., U spomen Marijanu Mikcu, Obrana, 
Madrid, 1972, 164., Šimun Šito Ćorić, 45 hrvatskih emigrantskih 
pisaca, Minerva, Zagreb, 1991, 68-69., Milan Dimović, Jezik u 
filmskim tekstovima, Nova Evropa, 28, Zagreb, 1935, 3, 83-86., 
Branimir Donat, Zaboravljeni i nepoznati Marijan Mikac, Kolo Matice 
hrvatske, 3, Zagreb, 1933, 9-10, 711-737., Vinko Grubišić, Hrvatska 
književnost u egzilu, Knjižnica Hrvatske revije, Munchen- Barcelona, 
1990, 116-_ 117., Hrvatski leksikon, knjiga 2, Leksikon _i 
Leksikografski zavod Miroslav Krleža, Zagreb, 1997, 103., Duško 
Katunarić, Povratak barbarogenije, Odnos imaginarnog i zbiljskog u 
književnom pokretu zenitizma, Belus, Zagreb, 1955., M. Maglica, 
Smrt književnika Marijana Mikca, 1903, 1972., Hrvatska revija, 22, 
Munchen — Barcelona, 1972, 2-3,3590-391., Giuseppe Masucci, 
Misija u hrvatskoj, Dnevnik 1941-1946, Drina, Madrid, 1967., M. D., 


Jedan hrvatski roman, u Hitlerovoj — Njemačkoj, Književnik, 11, 

Zagreb, 1938,4, 187-188., Ljubomir Micić, Vo imja zenitizma, u: 
Efekt na defektu, Zenit, Beograd, 1923., Hijacint Petris, Satiričan 
roman o jednom suvremenom problemu, Hrvatska revija 11, Zagreb, 
1938, 2, 98- 99., Ante Planika, Hrvatska tragedija kod Blajburga u 
romanu, Glas sv. Antuna, Buenos Aires, br. 123, 11. 2. 1955., B. 
Poljanski, Predgovor knjizi: Marijan _ Mikac, Fenomen majmun, 
Beograd, 1925., Milan Rakovac, U povorci smrti, Hrvatska revija, 4, 
Buenos Aires, 1954, 4, 388- 391., V. C., Uspjeh hrvatskog pisca u 
Južnoj Americi, Glas sv. Antuna, Buenos Aires, prosinac, 1953., 
Spiridion Žanko, Vidas sin valor, Mariano Mikats, Editorial Difusion, 
Buenos Aires, 1951, Hrvatska revija, 1, Buenos Aires, 1951, 4, 429- 
430. 


82. Z. Derossi, 1997, 169-226. 


MODRIĆ, BOŽO", službenik, planinar ( Velike Brisnice, 20. 
12. 1914- Senj, 2. 9. 2001.) 

Osnovno obrazovanje završava u Moslavini kod strica, a 
klasičnu gimnaziju u Zagrebu, dok je studij prava prekinuo zbog 
početka Drugoga svjetskog rata. U Senj dolazi 1947. i tu radi kao 
službenik u Kotaru i općini Senj. Jedno vrijeme radio je i u Domu 
zdravlja u Senju. Od 1950. član je Planinarskog društva ,Zavižan“ 
Senj, čiji je bio prvi i dugogodišnji tajnik. Član je Odbora toga društva 
od 1950. do 1990. Kao ljubitelj prirode i planina upoznao je mnoge 
naše planine i kao takav bio u mnogim prilikama organizator i 


voditelj planinarskih izleta i pohoda. Na predjelu Sjevernog Velebita 

Borova Vodica podigao je na starome temelju kućicu u kojoj je rado 
boravio sa mnogim članovima planinarima. Poznat je i po tome što 
je vodio akcije na izgradnji Doma na Zavižanu, Doma u Jablancu, 
planinarskih soba u Krasnu, Alanu i Štirovači, posebice je veliki trud 
uložio u izgradnju planinarske kuće u Sijasetu. S članovima društva 
obnovio je i markirao brojne staze na Sjevernom Velebitu. 

S pisanjem se počeo baviti još davne 1951. u časopisu Naše 
planine gdje je objavio nekoliko velebitskih putopisa u kojima je s 
nostalgijom pisao o opustjelim planinama i dulibama i napuštenim 
ognjištima. Pisao je u Planinarskom listu, Vikendu i Senjskom 
zborniku ( Etnografske crtice iz Podgorja). Za svoj dugogodišnji rad 
u planinarstvu primio je mnoga priznanja među kojima se ističe 
Zlatni znak PSJ 1955., Zlatni znak HPS-a 1980. i Povelju PD 
»Zavižan“ 1990. 


MOGUŠ, MILAN", akademik, ( Senj, 25. 4. 1927 ) 


slika: commons. wikipedija.org. 


Rođen je 25. travnja 1927. u Senju, gdje je završio osnovnu 


školu( 1938) i gimnaziju (1948). Šk. godine 1948/49. upisao se na 

Filizofski fakultet u Zagrebu (grupa: za narodni jezik I književnost). 
Diplomirao je 1953.godine. Budući da je već kao student pokazivao 
posebnu sklonost prema jezičnim kolegijima, izabran je nakon 
diplomiranja za asistenta _u Akademijinom institutu za jezik. Godine 
1956. prelazi u istom zvanju na Filozofski fakultet Sveučilišta u 
Zagrebu ( katedra za dijalektologiju i povijest hrvatskog jezika). 
Godine 1960. boravio je kao stipendist u Munsteru, SR Njemačka. 
Od godine 1961. do 1963. bio je lektor hrvatskog jezika na 
Sveučilištu u Varšavi. Istodobno je pohađao studij slavistike | 
polonistike na Odjelu za slavistiku | filologiju Sveučilišta u Varšavi. 
Doktorat filoloških znanosti stekao je 1962. na Zagrebačkom 
sveučilištu, obranivši disertaciju pod naslovom “Današnji govor 
senjski". Godine _ 1964. izabran je za docenta, 1969. za 
izvanrednoga, a 1975. za redovitoga sveučilišnog profesora na 
Filozofskom fakultetu u Zagrebu. Od godine 1965. na dužnosti je 
šefa Katedre za povijest hrvatskoga jezika i dijaktologiju. Školske 
godine 1970/71. i 1971/72. bio je prodekan _ Filozofskog fakulteta u 
Zagrebu. Na istom fakultetu od 1976. je predavao na 
postdiplomskom studiju smjera lingvistike, a od 1979. do 1985. bio je 
voditelj toga postdiplomskog studija. Od 1983. predstojnik je zavoda 
za lingvistiku Filozofskog fakulteta. 

Školske godine 1969/70. i 1973/74.predavao je kao gostujući 
profesor na Pedagoškom fakultetu u Rijeci i na Pedagoškom 
fakultetu u Osijeku.. Sudjelovao je na mnogim domaćim i 
međunarodnim slavističkim i onomastičkim skupovima i kongresima 


u tuzemstvu i inozemstvu ( Bern, Krakov, Varšava, Prag, Berlin, 

Bratislava, Leipzig, Sofia, Helsinki, Ljubljana, Pula, Santiago De 
Compostela, — Washington). Godine 1977. izabran je za 
izvanrednoga, a _ 1986. za redovnoga člana Jugoslavenske 
akademije znanosti i umjetnosti. Od godine 1985. do 1991. obavljao 
je dužnost tajnika Akademijina Razreda za filološke znanosti. 
Godine 1991. izabran je za glavnog tajnika Hrvatske akademije 
znanosti i umjetnosti. Dana 16. prosinca 1997. izabran je za 
potpredsjednika Hrvatske akademije znanosti i umjetnosti u 
Zagrebu, a 2000. ponovno je izabran za potpredsjednika Akademije. 
Predsjednikom Hrvatske akademije znanosti i umjetnosti je od 2004. 
do konca 2010. godine. Član je Međunarodnog komiteta za 
onomastičke znanosti u Leuvenu ((Belgija) i Međunarodnog komiteta 
slavista za fonetiku i fonologiju slavenskih jezika (Moskva), Matice 
hrvatske _ i Hrvatskog filološkog društva. Bio je predsjednik 
međuakademijskoga odbora za onomastiku. 

Objavio je do sada 253 znanstvenih, stručnih i uredničkih 
radova, sam ili u suautorstvu 31 knjigu ( monografije, rječnici, 
kompjutorske konkordancije, kritička izdanja starih tekstova) iz 
područja hrvatske i slavenske filologije i lingvistike u preko 60 
domaćih i stranih časopisa. Preveo je s poljskoga jezika nekoliko 
novela, drama i romana. Bio je glavni urednik časopisa ,Radovi 
zavoda za slavensku filologiju“ i ,Onomastica Jugoslavica“, odnosno 
suradnik časopisa ,Jezik“. Glavni je urednik časopisa ,Bulletin 
scientifikue“, Hrvatski dijalektološki zbornik“, Bilten Zavoda za 
lingvistiku Filozofskog fakulteta u Zagrebu“, odnosno Akademijine 


edicije ,Stari pisci hrvatski“ i ,Ljetopis Hrvatske akademije znanosti i 

umjetnosti. Urednik je lingvističke struke, u Hrvatskom biografskom 
leksikonu“ i suradnik , Rječnika hrvatskoga književnog jezika od 
preporoda do I. G. Kovačića“. Zbog svega navedenoga dobio je 
mnoga priznanja i nagrade: Nagrada Božidar Adžija, Počasni 
doktorat Sveučilišta u Rijeci, Orden Danice hrvatske s likom R. 
Boškovića, Počasni doktorat Sveučilišta J. J. Strossmayer u Osijeku, 
Hrvatska državna nagrada za životno djelo, Zlatni grb grada Splita, 
Nagrada za životno djelo čakavskog sabora u Puli, Red kneza 
Branimira s ogrlicom idr. 

Bio je glavni istraživač, dva znanstvena projekta: u Zavodu za 
lingvistiku Filozofskog fakulteta projekt ,Proučavanje hrvatskog 
književnoga jezika“ a u Zavodu za lingvistička istraživanja Hrvatske 
akademije znanosti i umjetnosti projekt ,Rječnik čakavskog 
narječja“. 

Djela: Današnji senjski govor, Senjski zbornik 2, Senj, 1966. 
Fonološki razvoj hrvatskoga jezika, Nakladni zavod Matice hrvatske, 
Zagreb, 1971. Čakavsko narječje, Fonologija, Školska knjiga, 
Zagreb, 1977. Antun Mažuranić, Zavod za znanost o književnosti 
Filozofskog fakulteta, Zagreb, 1978. ,Salo debeloga jera libo 
azbukoprotres“ Save Mrkalja ( sa J. Vončinom). Djela JAZU, knj.58, 
Zagreb, 1983. Križanićeva hrvatska gramatika, Radovi Zavoda za 
slavensku filologiju, knj. 19. Zagreb, 1984. Marko Marulić: Od 
naslidovan ja Isukarstova i od pogarjen ja tašćin segasvitnjih. 
Sabrana _ djela Marka _ Marulića, knjiga IX. priredio, popratio 
bilješkama i sastavio rječnik Milan Moguš. Književni krug, Split, 
1989. Marko Marulić: Judita. Sabrana djela Marka marulića, knjiga I. 

Priredio, popratio bilješkama i sastavio rječnik Milan Moguš. 
Književni krug, Split, 1988. Zakon trsatski ( sa Lujom Margetićem), 
Izdavački centar u Rijeci. Rijeka, 1991. Povijesni pregled, glasovi i 
obliici hrvatskoga književnog jeziks ( s grupom autora), Djela HAZU, 
knj. 63, Zagreb 1991. Hrvatski pravopis ( sa S. Babićem i B. 
Finkom), Školska knjiga, pretisak, Zagreb 1991. Povijest hrvatskoga 
književnog jezika, Nakladni zavod Globus, Zagreb, 1993. drugo 
prošireno izdanje, nakladni zavod Globus, Zagreb 1995. Hrvatski 
pravopis ( sa S. Babić i B. Finkom). Školska knjiga, Zagreb, 1994. 
Marko Marulić: Judita, Tekst priredio i rječnik izradio Milan Moguš. 
Školska knjiga, Zagreb, 1996. Hrvatski jezik u Hrvatskom saboru ( 
sa V. Pavletić i N. Stančić), Narodne novine-Dom i svijet, Zagreb 
1997. Marko Marulić: Judita ( s pretiskom drugoga izdanja iz godine 
1522.) Priredio i protumačio Milan Moguš. Pogovor napisao Josip 
Vončina. Matica hrvatska, Zagreb, 1998. Hrvatski pravopis ( zajedno 
sa S. Babićem i B. Finkom), Školska knjiga, 5., prerađeno izdanje, 
Zagreb, 2000. Ivan Mažuranić: Smrt Smail-age Čengića. Tekst 
priredili Ivo Frangeš i Milan Moguš. ,Rječnik Mažuranićeve pjesni 
Smrt Smail-age Čengića“ napisao Milam Moguš, Izdala Hrvatska 
akademija znanosti i umjetnosti, Zagreb, 2001. Hrvatski školski 
pravopis ( zajedno sa S. Babićem i S. Ham), Školska knjiga , 2, 
izdanje Zagreb 2008. = povijesna fonologija hrvatskoga jezika, 
Školska knjiga, Zagreb 2010. Kompjutorske —konkordancije: 
Kompjutorska konkordancija , Razvoda istarskoga“ ( sa Ž. 
Bujasom), Institut za lingvistiku Filozofskoga fakulteta, Zagreb, 1976, 


XVIII +383, Kompjutorska konkordancija Marulićevih djela ( sa Ž. 

Bujasom), Zavod za lingvistiku Filozofskoga fakulteta, Zagreb, 1980, 
XIX+ 708. Kompjutorska konkordancija karnarutićevih djela ( sa Ž. 
Bujasom), Zavod za lingvistiku Filozofskoga fakulteta, Zagreb, 1981, 
XX+ 319. Kompjutorska konkordancija , Balada petrice Kerempuha“ 
Miroslava Krleže ( sa Ž. Bujasom), Zavod za lingvistiku Filozofskoga 
fakulteta, Zagreb, 1982. XVI + 310. Rječnici: Hrvatsko-srpski- 
engleski rječnik ( s grupom autora), Langenscheidt-Mladost, |. 
izdanje, Zagreb, 1977; 2 izdanje, Zagreb, 1979. Hrvatskosrpski- 
francuski rječnik ( s grupom autora), Mladost, Zagreb, 1981. Rječnik 
Marulićevih ,Pisni razlikih“. Sabrana djela Marka Marulića, knjiga 2, 
svezak, 209-331., Split. Rječnik Marulićevih ,Dijaloških i dramskih 
tekstova“. Sabrana djela marka marulića, svezak 3, 219-275, Split. 
Hrvatski čestotni rječnik ( zajedno s M. Bratanić i M. Tadićem). 
Izdanje Zavoda za lingvistiku Filozofskoga fakulteta i Školske knjige, 
Zagreb, 1999. Rječnik Marulićeve ,Judite“. Institut za hrvatski jezik i 
jezikoslovlje. Zagreb, 2001. Senjski rječnik. Hrvatska akademija 
znanosti i umjetnosti i Matice hrvatske senj, Zagreb-senj 2002. 
Poljsko-hrvatski rječnik ( zajedno s nedom Pintarić), Školska knjiga, 
Zagreb 2002. Cesarićev rječnik ( zajedno s Markom Tadićem). 
Hrvatska akademija znanosti i umjetnosti i Grad Požega. Zagreb, 
2011. Rječnik pjesama Ivana Mažuranića ( zajedno s Markom 


Tadićem). Hrvatska akademija znansoti i umjetnosti, Zagreb, 2015. 


83. Senjski zbornik, 18, 1991.0. /Matica hrvatska, iz životopisa akademika Milana Moguša, 


Senj, 2002./ 

MOSTARAC, MARICA", profesorica ( Matini kraj 
Maglaja, 1. 3. 1962.) 
Pučku školu završila (1977) u Ozimici, općina Žepče, 


gimnaziju (1980) u Maglaju, a na Filozofskom fakultetu u 
Sarajevu (1986) diplomirala je komparativnu književnost i 
bibliotekarstvo. Prvo zaposlenje dobiva (1986.) u Senju u 
Srednjoj školi P. R. Vitezovića kao knjižničarka. Uz rad piše 
pjesme, kritike, prikaze, osvrte, recenzije i sl. Suradnica je 
Senjskog književnog ognjišta i Uspona u kojima se češće 
javlja sa svojim književnim ostvarenjima. 

Prvu zbirku pjesama ,Kroz sutone“ objavljuje 1988., 
drugu ,U dugi ćeš me naći“ 1996, treću pod nazivom ,San 
ptice zlatokrile“ 2001., a četvrtu zbirku pod nazivom ,Usnut 
ću san moja ružice“ godine 2008. Član je nekoliko senjskih 
društava u kojima je značajnije angažirana sve do danas. 
Bavi se književnom kritikom, posebice senjskog zavičajnog 


kruga, ali i šire. 
0. Podatke dala M. Mostarac. 


MURN, ANTE“, sveučilišni profesor, ( Punat, 7.2. 1935.) 
Osnovnu školu završava u Sv. Jurju ( 1948), gimnaziju u Senju 
( (1956), a Filozofski fakultet u Zadru ( 1961), smjer hrvatski jezik i 
književnost. U Ljubljani je (1983) magistrirao, , u Zadru ( 1989) 
doktorirao na temu Socijalistička preobrazba sela kao literarna tema 


u poratnoj slovenskoj prozi. Radio je na Pomorskoj školi, u Gradskoj 

knjižnici, na Tehničkoj školi, potom na Filozofskom fakultetu kao 
asistent i docent za Slovensku književnost, a od 1998. je dekan na 
Visokoj učiteljskoj školi u Zadru. Radi kao profesor visoke škole, 
vanjski suradnik na Filozofskom fakultetu, predavač na Pedagoškom 
fakultetu u Rijeci ( 1993-1995) i na zadarskoj Visokoj teološko- 
katehetskoj školi od 1992. godine. Na Filozofskom fakultetu obavljao 
je niz funkcija i zaduženja. 

Znanstvene radove iz područja slovenske književnosti 
usmjerio je uglavnom na pisce koji se bave problemima slovenskog 
sela poslije Drugog svjetskog rata (Koprivec, Kranjec, Potrč, Zidar,); 
pisao je o recepciji Begovića u slovenskom literarnom prostoru, o 
pjesniku Krakaru, preveo sa slovenskoga više pjesnika, stručnih i 
znanstvenih članaka, uredio nekoliko zbornika Visoke učiteljske 
škole te objavio više od stotinu članaka o filateliji. Suradnik je 


znanstvenog časopisa Senjski zbornik. 
84. S. Radičević, 2003, 248-249. 


N 


slika: www. novilist.hr 

Osnovnu školu završio u Senju, a Šumarsku i drvodjelsku 
školu ( 1987) u Karlovcu, smjer šumski tehničar. Godine 1997. 
završava dvopredmetni studij povijesti i arheologije na Filozofskom 
fakultetu Sveučilišta u Zagrebu. Godinu dana kasnije (1998) polaže 
stručni ispit za muzejsko stručno zvanje kustos, dok je od 2010. 
polaznik postiplomskog studija povijesti na Hrvatskim studijima 
Sveučilišta u Zagrebu. Kao apsolvent radi ( 1995-1998) u Sakralnoj 
baštini u Senju, sređuje arhivsku građu koja se odnosi na noviju 
povijest Senjske i modruške ili krbavske biskupije ( 19. i 20, st.). 
Provodio je stručne obrade predmeta iz historijske riznice koji su 
izloženi u sastavu stalne izložbe crkvene umjetnosti. Od 1998. do 
2006. radi kao kustos u Gradskom muzeju u Senju, a od 1999. do 
2014. predavač je povijesti na Sveučilištu u Rijeci, Učiteljski fakultet 
u Rijeci-Odsjek za učiteljski studij u Gospiću. Istdobno ( 2010-2014) 
predavač je povijesti prava i države u Veleučilištu Gospić-Odsjek za 
upravno pravo u Otočcu. Gradonačelnik Grada Senja je od 2006. 
godine, a vanjski član Odbora za lokalnu upravu i samoupravu 
Hrvatskog Sabora od 2012. godine. Surađuje u mnogim stručnim i 
znanstvenim publikacijama iz područja povijesti i arheologije. Autor 
je kataloga Senj i Senjani na fotografijama, Senj, 2001. Senjsko 
tiskarstvo u 19. i 20. st, listopad 1998. Senjski zbornik ( 1997, 2004). 
Piše osvrte i prikaze ( Latina et Graeca, 1991, Senjski zbornik, 1994, 
Riječki teološki časopis, br. 3 Rijeka, 1995, 1996, 1997, Križarska 
organizacija-velko križarsko bratstvo i Postupator za beatifikaciju 
Ivana Merza, 1995, Mostovi, 1996.). Kao suautor je nekoliko 


izložaba tematskih vezanih na povijest Grada Senja ( Senjsko 

pomorstvo kroz povijest, Senj, 1999, Intelektualni krug Senj, Senj, 
1999, Plakati i izdanja Muzejskog dokumentacijskog centra, svibanj, 
1999, Senjska kulturna baština u mašti djece, Senj, svibanj, 2000, 
Zavičajna zbirka Lukovo, Senj-Lukovo, svibanj, 2001, Akademik 
Milan Moguš-život i djelo, Senj, travanj, 2002, Gradski muzej Senj 
(1962-2002), Senj, svibanj, 2002, Pavao R. Vitezović-život i djelo, 
Senj, travanj 2003. 


0. Darko Nekić, gradonačelnik google. hr 


NOVAK, VJENCESLAV*, književnik, ( Senj, 11.9. 1859.- 


Zagreb, 20.9. 1905.) BN 
slika: www. glogster. com 
Pučku školu i dva razreda gimnazije završava u Senju, nižu 
realku u Gospiću, a preparandiju u Zagrebu. Od 1879. do 1884. radi 
kao učitelj u Senju, a potom studira na praškom konzervatoriju. 
Nakon studija radi do smrti kao nastavnik glazbe u zagrebačkoj 
učiteljskoj školi. Uređivao je list ,Gusle“ (1892) te izdavao list 
»Glazba“ (1893). Autor je niza knjiga o glazbenoj teoriji ( Priprava k 

nauci o glazbenoj harmoniji, 1889; Uputa u orguljanje (1893) i dr.) U 
književnosti se javlja još kao gimnazijalac pjesmom Lavoslavu 
Vukeliću (,Vjenac“, 1874.9), no ubrzo se preorijetira na pripovijednu 
prozu. Prva tiskana novela ,Maca“ ( Hrvatska vila, 1881) nastavlja 
se i u tematskom i u oblikovnom pogledu, na crti hajdučko-turske 
novelistike i ima izrazito romatičarska obilježja. Napisao je niz 
novela s građom iz zavičaja, tj. iz podgorskoga i senjskog života ( 
Baba Marta, 1883, Poštenjak, 1884; Berta, 1885; Fiškalova 
ispovijed, 1886; Podgorska lutrijašica, 1889.) Te su novele okupljene 
s još nekoliko novih u zbirku Podgorske pripovijetke (1889)- 
realistično oblikovane sa slikama i tipovima iz suvremenog života s 
preciznom dijagnozom društvenih problema. Poslije je u kratkoj prozi 
pozornost sve više usmjeravao prema svijetu poniženih i uvrijeđenih 
predstavljajući se kao pisac s naglašenim socijalnim osjećajem. 
Napisao je niz antologijskih novela u kojima su glavni motivi glad, 
siromaštvo i bolest (Nezasitnost i bijeda, 1894, U glib, 1901, Iz 
velegradskog podzemlja, 1905,) Među prvima je razotkrio 
malograđanštinu u svim njezinim oblicima (Marko Finderlić, 1884, 
Mile Ratković, 1885). U nizu romana opisuje sve društvene slojeve i 
sve aspekte društvenog života u drugoj polovici 19. st. (Pavao 
Šegota, 1888.) U autobiografskom romanu Dva svijeta, (1901) 
propast bogomdanog glazbenog talenta _Amadeja Zlatarića, 
»nrvatskog Mozarta“, motivirana je i socijalno i psihološki. U romanu 
Tito Dorčić (1906) prikazuje nesretnog gospodina. Najbolji mu je 
roman Posljednji Stipančići ( 1899). Roman je realistički koncipiran i 
u njemu je Novak uspješno povezao socijalno-ekonomske činjenice i 

politička zbivanja s pojedinačnim ljudskim sudbinama. Dobar je 
psiholog i moralni kroničar svojega vremena. On je jedan od 
najistaknutijih literarnih figura hrvatskog realizma. 

Djela: Maca, Senj, 1881; Pavao Šegota, Zagreb, 1888; 
Podgorske pripovijetke, Zagreb, 1889; Pod Nehajem, Zagreb, 1892; 
Informator, Zagreb, 1894; Majstor Adam, Zagreb, 1895; Nikola 
Baretić, Zagreb, 1886; Dvije pripovijesti, Zagreb, 1897; Posljednji 
Stipančići, Zagreb, 1899; Dva svijeta, Zagreb, 1901.; Zapreke. 
Zagreb, 1905.; Tito Dorčić, Zagreb, 1906.; Teški životi, Zagreb, 
1911.; Izabrane pripovijesti, I.-IV, Zagreb, 1925-28.; Djela, I- XII, 
Zagreb, 1931-33, Sabrana djela, I-XV, Zagreb, 1944-45; Djela, I-III, 
Zagreb, 1951-52; Izabrana djela, I-II, PSHK, knj. 57. i 58, Zagreb, 
1964; Pripovijetke, Zagreb, 1997. 

Lit. Lj. Dvorniković, Vjenceslav Novak, ,Nada“, br. 11-19, 
Sarajevo, 1902.; I. Frangeš, Vjenceslav Novak danas ,Riječka 
revija“, br. 3-4, Rijeka, 1962.; A. Barac, Vjenceslav Novak, PSHK, 
knj.57, Zagreb, 1964.; J. Derossi, Prilog ocjeni stvaralaštva 
Vjenceslava Novaka, ,Umjetnost riječi“, br. 1-2, Zagreb, 1970. K. 
Nemec, Povijest hrvatskog romana od početaka do kraja 19. 
stoljeća, Zagreb, 1994. ; D. Jelčić. Posljednji Stipančići, Vjenceslava 


Novaka, ključ za književno djelo, Zagreb, 1996. 


85. D. Babić, 1989, 175-176. V. Brešić, 1997, 313-315. 

O 


OGRIZOVIĆ, MILAN, književnik i političar ( Senj, 11.2. 
1877- Zagreb, 25. 8. 1923.) 


rp 


slika: hr. wikipedia.org 


Pučku školu i gimnaziju pohađao u Senju, dok je klasičnu 
filologiju i matematiku na Filozofskom fakultetu u Zagrebu. Radio je 
kao srednjoškolski profesor te kao lektor i dramaturg u Hrvatskom 
narodnom kazalištu u Zagrebu. Radio je i kao profesor glumačke 
škole uz to pisao je pjesme, novele, crtice, operne librete, ali i 
drame. Poznata mu je drama Dah (1901), a povremeno piše i 
glazbenu kritiku. Napisao je slijedeća djela: Nepoznati, Godina 
ljubavi (1907), Proljetno jutro (1903), Jesenje veče (1903), Ljubavno 
popodne (1904), Zimska noć (1906), Banović Strahinja (1912) i dr. 
Još je napisao i Pedeset godina hrvatskog kazališta, Zagreb, 1910, 
i Hrvatska opera 1870-1920, Zagreb, 1920. Bavio se i političkom 


djelatnošću. Bio je i kandidat na listi Čiste stranke prava godine 
1908 86.w.izmk.hr_Leksikon hrvatskih pisaca, Zagreb, 2000, 540-541. 

OSTRMAN, LJUDEVIT (Lude)*“, pravnik ( Senj, 24. 1. 1944. 
Senj, 1997.) 

Pučku školu i gimnaziju završava u Senju, Pravni fakultet 
studira u Zagrebu, a završava u Sarajevu. Prvo zaposlenje dobiva u 
Zagrebu. Vrlo malo znamo o njemu. Na njegov životopis skreće 
pozornost i književnik Nedjeljko Fabrio koji kaže da je , posve 
neuobičajen, ali vrijedan sam za sebe.“. Tako čitajući njegovu kratku 
zabilješku o sebi, čitatelj ne zna bi li se smijao ili plakao. U svakom 
slučaju jedinstvena bilješka za dublje promišljanje o čovjeku, o 
životu, o smislu postojanja i trajnoj prolaznosti. Fabrio kaže da je 
njegovo pjesništvo tvrdo kao kamen, pjesništvo koje ne daje 
odgovore, nego sebe stalno pita, pjesništvo koje život izjednačuje sa 
samoćom, a smrti proturječi ,smihom  podrugljivim“. Za njega 
Kuzmanović kaže da je čovjek koji poeziju piše s uhom u moru, 
okom u nebu i srcem u gromači. Malo govori a pamti dugo. Pomno 
ispituje svaku riječ prije izgovaranja. Izraz mu je odmjeren, precizan i 
štedljiv. Riječi slaže kao kamenje u suhozid. Za njega je Senj 
središte života, pa su mu na neki način sve pjesme molitva za Senj. 
Vrijedi upoznati ovog senjskog pjesnika. Objavljene su mu dvije 
knjige pjesama pod nazivom , Sve imaš kad nimaš“, Zagreb 1996. i 


»Ne zaprit vrata“, Matica hrvatska-ogranak Senj, 2012. 

87. Ljudevit Osterman Lude, 1996. 115. 


OŽEGOVIĆ, MIRKO, biskup, ( Vinarac, 30. 9. 1775.-Senj, 
8. 1.1869.) 


slika: proleksis Izmk.hr 


Ožegović je završio gimnaziju u Varaždinu, a filozofiju u 
Zagrebu. Godine 1790. odlazi u sjemenište i 1801. zaređuje se za 
svećenika. Neko je vrijeme kapelan u Križevcima, a na prijedlog 
grofa Janka Draškovića imenovan je župnikom u Bisagu. Godine 
1807. postao je ravnateljem plemićkog konvikta u Zagrebu. 
Prodirektorom viših škola i školskim nadzornikom postaje godine 
1826. Za to vrijeme upoznao je hrvatsko školstvo i o njemu se 
zdušno brinuo. Godine 1833. postaje senjskim biskupom. U Senju je 
sagradio biskupske dvore, ponovno otvorio senjsku gimnaziju, 
glazbenu školu i konvikt. Po tim djelima postao je legendarna osoba 
u Senju. Zauzima visoke položaje u državnim institucijama. Zbog 
njegova javnog djelovanja godine 1849. kralj ga je imenovao svojim 


tajnim savjetnikom. Sveti Otac Papa imenovao ga je svojim 

pobočnikom i rimskim grofom. Umro je u Senju godine 1869. 
ostavivši iza sebe golemo djelo za dobrobit nadolazećih mladih 
naraštaja. 

Djela: Allocutio sub sollemnibus, divinis occasione aperti Segniae 
publici philosophae corsus per...Segniensem, 1845., Allocutiones ad 
populum et clerum...occasione solemnis installationis..Segniensis, 
1846., — Dictio — quam...dominus —_Emericus — osegovich — de 
barlobassevicz episcopus Segniensis ad concionem habuit, Rijeka, 
1834., Govorenye na chazt y postenye.., Zagreb, 1826,. N.894. 
Tenor_ benigno-gratiosi intimati est, Zagreb, 1844., Oratio dum 
solemni ritu.. Zagreb, 1828., Oratio funebris dum piis manibus, 
Zagreb, 1832. 


88. M. Bogović, 1990, 249-260. 


P 


PALMAN, —(NEDO) — DOMINIK**, = sveučilišni = profesor, 

geometričar ( Senj, 9. 8. 1924.- Zagreb, -27. 4. 2006.) 

Pučku školu i gimnaziju završio u Senju, Fakultet elektrotehnike 
i računalstva u Zagrebu godine 1951. Radi kao asistent na Katedri 
za nacrtnu geometriju na Tehničkom fakultetu, u Konstrukcijskom 
uredu tvornice Rade Končar na mjestu konstruktora istosmjernih 
električnih strojeva, te kao projektant hidroelektrana u zagrebačkom 
poduzeću — za projektiranje — elektroenergetskih postrojenja 
Elektroprojekt ( od 4. 5. 1954. do 30. 4. 1957.). 

Piše stručne i znanstvene radove, a doktorsku disertaciju brani 
godine 1957 na temu Potpuno cirkularne krivulje trećeg reda u 
hiperboličkoj ravnini. Potom se zapošljava kao asistent u 
Geometrijskom institutu Prirodoslovno- matematičkog fakulteta u 
Zagrebu, kao docent 1960., te kao redovni profesor 1972. 
Umirovljen je godine 1994. Bio je pročelnik matematičkog odjela ( 
1963-1969). 

U znanstvenom radu Palman _ se bavi projektivnom sintetičkom 
geometrijom, posebice teorijom krivulja i ploha te tvorevinama 
pravčaste geometrije. Objavio je 33 znanstvena rada i sedam 
ilustriranih knjiga. Preveo je s raznih jezika, samostalno ili zajedno s 
Borisom Pavkovićem nekoliko vrlo vrijednih matematičkih knjiga. 
Stručne knjige i članci te prijevodi profesora Palmana odigrali su 
iznimno važnu ulogu u popularizaciji geometrije u našoj zemlji. 

U slobodno vrijeme bavio se slikarstvom, akvarelom i grafikom. 
Bilježio je i otkrivao ljepote Senja, njegovih ulica, trgova i portuna. 

Djela: Projektivna geometrija, Školska knjiga, Zagreb, 1984, 
Palman i dr. : Zadaci iz nacrtne geometrije, Mongeova projekcija, 
Tehnička knjiga, Zagreb, 1973., Projiciranje i metode nacrtne 
geometrije, Školska knjiga, Zagreb, 1982., Trokut i kružnica, 
Element, Zagreb, 1994., Geometrijske konstrukcije, Element, 
Zagreb, 1996., Planimetrija, Element, Zagreb, 1999. Nacrtna 
geometrija, Element, Zagreb, 2001., Stereometrija, Element, Zagreb, 
2005. , Projektivne konstrukcije, Element, Zagreb, 2005. 


89 M. Polonijo, 2006, 413-422. 

PASKVIĆ, IVAN", svećenik, hrvatski astronom, fizičar i 
matematičar ( Senj, 3. 1. 1754-Beč, 15. 12. 1829.) 

Paskvić je rođen u Senju. U matičnim knjigama rođenih ( 1734- 
1775) župe Senj nađen je podatak , Na 3. Jenuara Gn Canonik 
Perica Tomljenovich dopustkom Plovanskim kersti sina zakonito 
rođena Ivana Matezi Paskvichu i njegovoj Gospi Antonii kum bi G. 
Frane Paskvich, svojom Gospom Klarom.“Podatak se odnosi na 
godine 1754. 

U Senju završava temeljno obrazovanje, nastavlja u Zagrebu i 
jedno vrijeme radi kao isusovac u zagrebačkoj biskupiji. Studij 
završava u Zagrebu, a nakon toga odlazi u Peštu, gdje postiže 
zapažene uspjehe u znanstvenom radu. Godine 1778. Paskvić je bio 
na Sveučilištu u Grazu, 1782. je repetent na Sveučilištu u Budimu, 
1786. adjunkt fizike na zvjezdarnici. Jedno vrijeme radi kao profesor 
matematike na Kraljevskom mađarskom sveučilištu zamijenivši 
Josepha Mitterpachera. Bio je istaknuti matematičar, astronom i 
geodet, a radio je i na usavršavanju udžbenika. Obavljao je i 
dužnost dekana na Filozofskom fakultetu u Pešti. Bio je i ravnatelj i 
osnivač zvjezdarnice na Gellertu blizu Budima. Nakon umirovljenja 
odlazi u Beč gdje se bavi astronomijom i geodezijom. Surađuje sa 
istaknutim znanstvenicima toga vremena diljem Europe. Za života se 
bavio osim astronomije i matematike _ i višom  geodezijom, 
mehanikom _ i teorijom strojeva. Svekolika njegova djelatnost 
svrstava ga u najpoznatije hrvatske i mađarske intelektualce toga 


doba. Umro je u Beču 1829. godine. 

Djela: Anfangsgruende der gesammten Mathematik, Verbreitung 
eines gruendlichen Studiums derselnen unter denjenigen, Welche 
nicht Gelegenheit haben, muendliche Anleitung dazu zu erhalten, 
Wien, 1812-13., Appendix ad Epitomen practicorum astronomiae 
sphaericocalatoriae, Budae, 1810., Compendiaria — enthymetriae 
institutio, quam in usum studiosae juventutis exaravit Joannus 
Pasquich, Gratz, 1781., Elementa analyseas et geometrae 
sublimioris ex evidentissimis auctore, loanne Pasquich, Leipzig, 
1799, Epitome elementorum astronomiae s phaerico- _calculatoriae, 
Wien, 1811., Opuscula statico-mechanica principiis analyseos 


finitorum superstructa, Leizig, 1799. 


90. S. Kutleša, 1988. 149-156. 


PAVELIĆ, MILAN*', svećenik, isusovac ( Mrzli Dol, 30. 11. 
1878.- Zagreb, 14.6.1939.) 

Pučku školu završio u Krivom Putu, a gimnaziju u Senju. Nakon 
mature odlučio se za svećenički poziv, odnosno za studij teologije u 
Zagrebu. Pod duhovnim vodstvom dr. Josipa Langa, oca 
zagrebačke sirotinje i čovjeka svetoga života živi puninom života 
pripremajući se za svećenički život i djelovanje. Svoje književno 
stvaralaštvo objavljuje u sarajevskoj ,Vrhbosni“. Proučava povijest 
filozofije, klasične jezike i hrvatsku i svjetsku književnost. Aktivan je 
u zboru ,Hrvatske duhovne mladeži“. Surađuje s dr. Antunom 
Radićem, zagrebačkim nadbiskupom Posilovićem i dr. Nakon 
ređenja i prve mise na Trsatu 2. 8. 1902. Pavelić službuje kao 

kapelan u Bakru ( 1902-1905), gdje uz svoga rođaka _i dobročinitelja 
kanonika Pavelića stječe svoja prva svećenička iskustva, a kao 
vatreni pravaš prvo političko krštenje i što više iskustvo zatvora. 

Od 1905. do 1907. kapelan je u Crikvenici gdje se posvećuje 
radu sa školskom djecom. Zbog pravaške orijentacije premještaju ga 
u Krasno, mjesto gdje radi na moralnom i duhovnom prosvjećivanju 
mladih. Iz Krasna odlazi 1909. u Konpolje i Dramalj, gdje ostaje do 
1911. kada je zbog narušena zdravlja privremeno umirovljen. 
Posvećuje se intelektualnom radu. Odlazi u Rijeku i nastanjuje se 
kod kapucina. Postaje urednikom lista ,Obitelj“, kasnije nazvanim ,, 
Hrvatska obitelj“. Surađuje ili vodi glavnu riječ u mnogim revijama i 
publikacijama. Jedno vrijeme predaje vjeronauk u nižim razredima 
sušačke gimnazije. Godine 1915. dolazi u Senj na poziv biskupa 
Marušića za duhovnika u Bogoslovnom sjemeništu. Kasnije djeluje i 
radi kao duhovnik, svećenik i isusovac. Godine 1924. pristupa 
isusovcima u Zagrebu. Redovno radi na duhovnom, literarnom i 
prevodilačkom radu. Umro je 1939. godine u Zagrebu. Objavio je 
knjigu pjesama te knjižicu o Marku Maruliću , Učitelj svete 


umjetnosti“. 


91. E.Ljubović, 2009, 227-228. J. Lokmer, 2007, 163-167. 

PETANČIĆ, FELIKS", kancelar senjski, turkolog i hrvatski 
diplomat (Dubrovnik, oko 1455.- ? ) 
Feliks Petančić rođeni je Dubrovčanin. Imao je brata Stjepa 
koji je bio u Budimu kraljev brijač i poluliječnik kralja Matijaša, a 
kasnije osoba povjerenja kralja Vladislava II., osobito u diplomatskim 
misijama u svezi s Dubrovnikom. Feliks se školovao u Dubrovniku 
od 1465. do 1475. i osim hrvatskog i talijanskog jezika govorio je 
latinski, grčki, arapski i perzijski jezik (neka mješavina turskog, 
arapskog i perzijskog jezika- naziv jezika u Osmanlijskom carstvu). 
Poznavao je dobro kaligrafiju i slikarsku umjetnost. Nadzornik je 
viših škola. Otišao je u Italiju i po povratku u Dubrovnik nalazi se u 
učiteljskoj službi učeći dubrovačku djecu čitanje, pisanje i računanje. 
Od 1482. do 1487. bio kancelar u kriminalističkom sudu Republike. 
Sredinom rujna 1487. odlazi u Budim, gdje do 1496. je 
nadstojnik budimske pisarne i sitnoslikarske radionice kralja Matijaša 
Korvina. Godine 1491. ponovno je F. Petančić u Dubrovniku, gdje se 
kao pomoćni učitelj ističe u kao kaligraf. Od 1495. vršio je sve 
pripreme u Senju i Budimu da bude izabran senskim kancelarom na 
kome će položaju ostati otprilike 13 godina i to od 1496. do 1510. U 
međuvremenu obavljao je mnoge poklisarske dužnosti za kralja 
Vladislava II. i za potrebe kraljevstva, a od 1511. do 1512. nalazi se 
u Zagrebu na položaju gradskog suca. U Senju F. Petančić prvih 
dana listopada 1496. je , cancelarius inratus spectabilis comunus 
Segniae“. Za taj poziv je dobio diplomu izdanu u Dubrovniku 12. 
rujna 1496 i njom je stekao naslov ,, publicus et autenticus notarius 


seu tabellio et judex ordinarius“ i tako stekao pravo vršiti službu 
182 


javnog bilježnika i redovitoga suca. Od godine _ 1517. ništa se ne zna 
o Petančiću. Već 1517. pojavljuje se u Senju i zadnja njegova veza s 
njim je postavljanje u Novom Vinodolskom 1517. spomen ploče u 
katedrali njegova strica, modruškoga biskupa Kristofora. Senjsko je 
razdoblje Petančićeva života bilo vrlo značajno jer se u Senju 
pripremao za izvršavanje diplomatskih zadaća. U Senju je vršio 
značajnu svoju kancelarsku službu kao dobar turkolog i poznavatelj 
turskih vojničkih, političkih i državnih prilika. Pisao je u Senju 
spomenice za kralja Vladislava II. čija je naklonost prema Senju bila 
velika. Bio je vrstan diplomat i s ponosom je sebi pridijevao 
humanistički naziv Ragusinus, a pogotovo Segniensis cancellarius 
kojima je konačno proslavio sebe, Dubrovnik i grad Senj. Nije 
poznato kada je i gdje umro. 

Napisao je nekoliko djela u obliku spomenica: Turska povijest 
ili Povijest turskih sultana ( oko 1501), U knjižici o putovnici prema 


Turskoj ( 1502), Rodoslovlje turskih sultana. 


92. B. Krmpotić, 1975, 297-303.. 


PRPIĆ, MILAN? industrijalac, ( Krivi Put, 24.1 1874.-Zagreb, 
27.8. 1954.) 

Poduzetnik i industrijalac Milan Prpić Štelina jedna je od 
najznačajnijih osoba u djelovanju ,Hrvatskog radiše“ u Zagrebu. 
Nakon završetka pučke škole1886. zajedno s ocem odlazi na rad u 
šumi i tako stječe dragocijeno iskustvo. Godine 1889. odlazi u Sisak 
u trgovački školu. Bio je suosnivač Tehničkog društva ,Pionir“ 1909. 

i društva ,Velebit“, te Petrolejskog društva ,Uljanik“. Trguje s drvima, 
a godine 1925. prelazi u tekstilnu industriju. Godine 1915. u Zaboku 
osniva ,Tekstilnu industriju Milan Prpić“. U Zagorju je kupio dvorce, 
Oroslavlje Gornje i Oroslavlje Donje. Danas u Oroslavlju postoji 
Ulica Milana Prpića,a u Zaboku park koji nosi njegovo ime. U 
Oroslavlju je osnovao tekstilnu školu koju su većinom pohađali 
Radišini pitomci. U ovoj školi prednost upisa i smještaja imali su 
djeca iz Like i Prpićeva rodnog kraja. Posjedovao je veliku palaču na 
Zrinjevcu koju je kasnije prodao Radićevoj stranci. Bio je dosta 
vezan za Krivi Put pa da bi im se na neki način odužio 1924. godine 
daje nadograditi pučku školu koja je radila još od 1846. godine. 
Milan Prpić indusrtijalac radio je na gospodarskom, političkom i 
prosvjetnom polju te se istakao u red prvih hrvatskih industrijalaca. 
Nakon Drugoga svjetskog rata sva je njegova imovina 
nacionalizirana pa je na kraju svoga života vrlo teško živio i umro je 


u velikoj bijedi i neimaštini, 27. kolovoza 1954. godine. 


93. E. Ljubović, 2009, 218-220. 

RADETIĆ, IVAN", profesor i književnik ( Senj, 13. 7. 1835.- 
Senj, 31. 10. 1914.) 

Pučku školu i gimnaziju završio u Senju ( 1853), teološke 
studije u Senju ((1857), a klasičnu filologiju u Pragu ( 1861-1863). U 
Pragu je osposobljen za profesora niže gimnazije i to za grčki i 
latinski jezik ( 1865). Kao nastavnik radio na gimnazijama u Osijeku 
(1864-1867), jednu godinu u Vinkovcima i u Senju sve do svoga 
umirovljenja 1896. Kao gimnazijski profesor u Senju predaje na 
bogoslovnom učilištu tri godine staroslavenski jezik. Pisao je 
filološke i literarne članke u Književniku, Radu Jugoslavenske 
akademije, Vijencu i u programima gimnazija Osijeka i Senja. Već 
kao mladi profesor u Osijeku surađuje u programima osječke 
gimnazije. Godine _ 1871. izlazi u Izvještaju senjske gimnazije 
njegova radnja: Rezultati jezikoslovnoga  izpitivanja u pogledu 
staroslavenskoga i hrvatsko-srpskoga genitiva, a godine 1877. 
radnja: Nekoliko rieči o Maruliću i njegovoj školi. Godine 1874. piše 
u Šenoinom Vijencu raspravu: Kako se dalmatinsko pjesništvo 
razvijati počelo, a u Radu, knjiga XXI. God. 1872. raspravu: O dativu 
i slovenštini. Godine 1879. izdaje djelo: Prijegled tradicionalne 
književnosti Hrvata i Srba. Za života kao profesor stekao je odličnu 


formu u izražavanju svojih misli u pismu i govoru. Zato su njemu 

redovito — povjeravali stilizaciju službenih prijedloga i zaključaka 
profesorskih sjednica. 

Djela: — Rezultati — jezikoslovnoga = izpitivanja u = pogledu 
staroslavenskoga i hrv. srp. genitiva, Izvještaj senjske gimnazije, 
1870/71., Nekoliko rieči o Maruliću i njegovoj školi, Senj, 1877. 
Pregled hrvatske tradicionalne književnosti, Senj, 1879. Izvještaj 
senjske gimnazije, 1876/77. Senj, 1879, Predavanja o knjizi 


staroslavenskoj, Senj, 1896. 


94.V. Usmiani, 1928, 33-34. 


RADIČEVIĆ, SLAVKO? pravnik ( Sv. Juraj, 1. 4. 1924.) 


slika: www. jutarnji. 


Pučku školu završava u Miholjcu kraj Požege, gimnaziju u 
Požegi, a pravni fakultet u Zagrebu. Poslije mature unovačen je u 
hrvatsko zrakoplovstvo i upućen u Zrakoplovnu đačku satniju u 
Petrovaradinu radi stjecanja zvanja časnika i pilota u zrakoplovstvu 
hrvatskih oružanih snaga. Nakon Drugoga svjetskoga rata nastavlja 
studij prava u Zagrebu. Kao student priključuje se studentskoj 
organizaciju ,Hrvatski domobran“ nakon čega je odmah uhićen i kao 


prvooptuženi osuđen na dvadeset godina . Kaznu je izdržavao u 

kaznionicama Staroj Gradiški, Lepoglavi i Mitrovici. Otpušten je 
krajem 1953. nakon sedam godina izdržane kazne. Prvo zaposlenje 
dobiva u Sv. Jurju, ali kao nepodoban i opasan za društvo dobiva 
otkaz. Kao pravnik radi u Požegi ali i tamo je nepoćudan. Poslije se 
zapošljava u llijašu kod Sarajeva, a kasnije u Bosanskom Novom 
gdje doživljava istu sudbinu. Posao dobiva u Labinu a kasnije u 
Rijeci. Godine 1991. osniva Hrvatsko pravničko društvo kojemu je 
prvi predsjednik i aktivno djeluje u radu Podružnice u Rijeci. Riječki 
nakladni zavod objavio mu je knjigu pod nazivom ,Robijaševi zapisi“ 
1999., potresnu priču doživljaja u jugoslavenskim kazamatima kao 


hrvatskog političkog zatvorenika. 
95. S. Radičević, 1999, 305-306. 


RAČKI, FRANJO“, svećenik, povjesničar, akademik, ( Fužine, 
25. 11. 1828.-Zagreb, 13. 2. 1894.) 


slika: hr. wikipedia.org 

Pučku školu završio u Fužinama, a prvi razred gimnazije u 
Rijeci, dok je ostalih šest razreda pohađao u Varaždinu. Kao odlični 
gimnazijalac kod stanodavca naučio je i njemački jezik. Studij 

filozofije nastavio je na Biskupskom liceju u Senju, gdje je 
izvanredno učio češki, te čitao na tom jeziku znanstvena djela kao i 
na latinskom, njemačkom i talijanskom. Studij teologije završava u 
Senju i biskup Mirko Ožegović ga 1852. zaređuje za svećenika. 
Doktorirao je bogosloviju 1855. u Beču. Nakon dvije godine na 
nagovor biskupa Ožegovića i Strossmayera odlazi u Rim da 
temeljito istraži hrvatsku povijest. Vraća se 1860. u Zagreb i sa 
Strossmayerom osniva Narodnu stranku i postaje njen glavni 
suradnik. Biran je za člana Hrvatskog sabora 1861, 1868 i 1872. 
Godine 1873. imenovan je glavnim školskim nadzornikom, a godinu 
dana kasnije s Jagićem pokreće časopis Književnik koji je glavno 
središte znanstveno istraživačkog rada u Hrvatskoj. 1866. izabran je 
za prvog predsjednika Jugoslavenske akademije znanosti i 
umjetnosti te je tu dužnost obavljao punih dvadeset godina, 
ostvarujući s mnogo uspjeha svoj program na izgradnji kulturnog i 
narodnog jedinstva južnoslavenskih naroda. Objavio je niz knjiga i 
radova a najpoznatije mu je djelo ,Documenta historiae Croatiae 
periodum antiaquam illustrantia- zbirka izvora za 
ranosrednjovjekovnu hrvatsku povijest. U svojim znanstvenim i 
stručnim radovima on se u saborskim i akademijinim govorima puna 
tri desetljeća zalaže za svoju južnoslavonsku koncepciju pa je jedan 


od prvih ideologa narodnog jedinstva. 


96. A. Kartelo-Nekić, 1999, 181-183. 

RAGUŽ, MIRKO", profesor, školski pedagog ( 
Pješivac, 30. 7. 1940) 

Pučku školu završio u rodnom mjestu, gimnaziju ( niže i više 
razrede) u Stocu, a šestmjesečnu učiteljski tečaj u Mostaru 1960. 
godine. Prvo zaposlenje dobiva u Rotimlji (1961) a nakon toga u 
Trijebnju (1962-64). Godine 1964. dobiva mjesto učitelja u Liskovcu 
(1964-66) općina Senj, a dvije godine kasnije prelazi u Vratnik 
(1966-70). Radeći u toj školi završava ( 1969) dvogodišnji studij uz 
rad smjer povijest-hrvatski jezik na Pedagoškoj akademiji u Zagrebu. 
Školske 1970/71. prelazi na mjesto učitelja hrvatskog jezika u Senj. 
Profesionalna radoznalost ga usmjerava na daljnje školovanje pa 
tako 1979. završava studij pedagogije smjer školski pedagozi na 
Filozofskom fakultetu Sveučilišta u Zagrebu i time stječe stručni 
naziv profesora pedagogije. Od tada radi u Senjskoj školi kao 
školskli pedagog do godine 1996. Postdiplomske studije završava sa 
svim propisanim ispitima i svim drugim obvezama također na 
Fakultetu Sveučilišta u Zagrebu 1992. obranivši magistarski rad na 
temu Senjsko pučko školstvo. Time stječe stručni naziv magistra 
znanosti iz područja pedagogije. Doktorsku disertaciju pod naslovom 
Pedagoški učinci školskih propisa i zakona do 1918. na hrvatsko 
pučko školstvo obranio je godine 2004. na Filozofskom fakultetu 
Sveučilišta u Zagrebu i time stekao akademski stupanj doktora 
znansti iz područja društvenih znanosti znanstveno polje odgojne 
znanosti. Ravnatelj je Osnovne škole S. S. Kranjčevića Senj od 
1996. do 2005. godine. 

Surađuje u mnogim listovima, časopisima i publikacijama ( 
Školske novine, Vjesnik, Večernji list, Vila Velebita, Senjski zbornik, 
Napredak, Hrvatska misao, Riječki teološki časopis, Leksikografski 
zavod, Usponi) ističući stalno pozitivne primjere rada i djelovanja 
škola. Time pridonosi unapređivanju školske prakse i teorije te je 
godine 1987. dobio Republičku nagradu ,Tone _Peruško“za 
informiranje o odgoju i obrazovanju, a godine 2002. godišnju 
nagradu ,lvan Filipović“ za promicanje pedagoške teorije i prakse. 
Član je uredništva Senjskog zbornika od 1989., a predsjednik 
Senjskog muzejskog društva od 1994. do 2004. Uz 500. obljetnicu 
Senjskoga misala 1994. godine Školske novine su objavile knjigu 
Senjsko pučko školstvo,a kao član senjskog Kriznog stožera u 
funkciji informacija u vrijeme Domovinskog rata prikupio je značajne 
podatke o sudjelovanju Senjana u Domovinksom ratu i pod tim 
nazivom Senjsko muzejsko društvo je objavilo i knjigu, kao 
dragocjeni dokument o Senjanima u Domovinskom ratu. 

Do sada je objavio više stotina članaka u mnogim listovima i 

časopisima u Hrvatskoj, te preko tridesetak stručnih i znanstvenih 
radova u poznatim časopisima koji su ranije spomenuti. Radio je i 
kao vanjski suradnik Učiteljskog fakulteta Rijeka-Odsjek Gospić od 
1995-2000. i 2008-2010. 
Djela: Senjsko pučko školstvo, Školske novine, Zagreb, 1994. Senj 
u Domovinskom ratu, Senjsko muzejsko društvo Senj, 1997. 
PoQuke, Senj, 2003, Školstvo senjskog Podgorja, Senj-Đakovo, 
2008. Stolac, Senj, 2010. 

Lit.: Ivan Biondić: Senjsko pučko školstvo, Mirko Raguž, magistarska 
radnja, Zagreb, Filozofski fakultet, Sveučilišta u Zagrebu, 1992. Mile 
Bogović: Mirko Raguž, Senjsko pučko školstvo, Senjski zbornik, br. 
21. Senj, 1994, 405. Jure Karakaš: Književna kritika-Ličke novine, 


Dokument o senjskom domoljublju, 2012. 


0. Autobiografski podatci 


RIVOSEKI, VIKTOR", profesor ( Senj, 29. 3. 1880.-Senj, 
1941.) 
Pučku školu i gimnaziju pohađao u Senju, a studij povijesti i 


zemljopisa u Zagrebu i Beču. Od 1910. do 1924. redovni je profesor 
na Senjskoj gimnaziji, a zatim od 1925. do 1936. predsjednik 
gradske općine Senj, te banski vijećnik od 1930. do 1937. Zbog 
suradnje s komunistima uhićen je 1941. i tragično završio u šumama 
na Sjevernom Velebitu. Radio je u Bjelovaru,Zemunu, Sušaku i 
Senju. U mirovinu je otišao 1925. godine. Direktor je senjske 
gimnazije od 1936 do 1941.. Za života se bavio istraživanjem 
senjske povijesti i školstva pa tako napisao knjigu. Kronika Senjske 
gimnazije. 

o. ( Senjski zbornik, br. 21. 1994, 246.) 

ROGIĆ NEHAJEV, IVAN""“, književnik ( Senj, 5. 5. 1943.) 


slika: www. matica. hr 


Gimnaziju završava _ u Rijeci, psihologiju u Beogradu, 

sociologiju i filozofiju u Zagrebu, gdje je i doktorirao iz sociologije. 
Neko je vrijeme radio u Urbanističkom institutu i kao član autorskih 
skupina sudjelovao na više urbanističkih natječaja u zemlji i 
inozemstvu. Radio je na Arhitektonskom fakultetu u Zagrebu i 
predavao sociologiju okolice i socijalnu ekologiju. Jedan je od 
utemeljitelja, Instituta za primijenjena društvena istraživanja. Rogić 
je jedan od istaknutih esejista iz opće kulturološke i sociološke 
problematike. 
Djela: Predgovor, Zagreb, 1969; Odlazak s Patmosa, Zagreb, 1971; 
Marina kruna, Rijeka, 1971; Lučke pjesme za pjevanje i recitiranje i 
druge nerazumljive pjesme, Rijeka, 1980; Pjesme o imenima, 
ženama i drugom, Rijeka, 1985; Ogledi i pabirci, Zagreb, 1988; Peti 
stupanj prijenosa, Zagreb, 1992; Osnove uranometrije, Zagreb, 
1994; Figure ukroćene sreće, Zagreb, 1994; Tko je Zagreb, Zagreb, 
1997; Sredozemlje, sedmi put, Zagreb, 1999. 

Lit,: M. Stojević: Ivan Rogić Nehajev, Dometi, br. 6. Rijeka, 1986; C. 
Milanja, Doba razlika, Zagreb, 1991. 


97.. C. Milanja, 2000, 621-622. 


ROGIĆ, PAVLE?, sveučilišni profesor, filolog ( Sv. Juraj, 17. 
1.1892.- Zagreb, 1991.) 


Pučku školu završava u Sv. Jurju, gimnaziju u Senju, a 
Filozofski fakultet (hrvatski jezik i filologija) u Zagrebu 1914. Kao 
profesor radio je u Senju ( 1918.-1921 i od 1941. do 1943.) U 
Sremskim Karlovcima ( 1921. do 1924), u Beogradu (1924. do 
1934.), na Visokoj pedagoškoj školi u Splitu (1945); direktor je 
gimnazije u Slavonskoj Požegi ( 1934-1941) i Klasične gimnazije u 
Zagrebu od 1945. do 1948. godine. 

Poslije talijanske okupacije (1943) u Senju bio je član 
Gradskog narodnog odbora za organizaciju prosvjetnih ustanova, a 
1944. otišao je u partizane i uglavnom se bavio prosvjetnim 
pitanjima na oslobođenim područjima. U oslobođenom Zagrebu radi 
u Ministarstvu prosvjete kao načelnik za visoko školstvo, potom je 
kao znanstveni suradnik u Institutu za jezik JAZU od 1949. 
obrađivač Akademijina rječnika ( obradio je 1528 stranica tiskanog 
teksta) i potom Rječnika obiju matica... Sudjelovao je u radu 
Pravopisne_ komisije i na izradi _Pravopisa hrvatsko srpskog 
književnog jezika što su ga izdale Matica hrvatska i Matica Srpska u 


Zagrebu i Novom Sadu 1960. 

Objavio je više stručnih i znanstvenih radova: Lična i porodična 
imena u jeziku; Jedna isprava pisana bosančicom u Senju, 
Antroponimija srednjeg Velebita ( 1966), Antroponimija Sjevernog 
Velebita ( 1966), Prilog topografiji srednjovjekovnog Senja (1951); 
Ime kao predmet — antroponimijskih ispitivanja ( 1956); 
Antroponimijska ili onomastička istraživanja kao najmlađa grana 
lingvistike ( 1957), Naseljenost primorske velebitske padine kroz 
historiju (1965), Porijeklo stanovnika velebitskih naselja ( 1969), 
Senj u srednjovjekovnim glagoljskim ispravama ( 1966) i dr. Umro je 


u Zagrebu 1991, a pokopan u Sv. Jurju. 


98. S. Radičević, 2003., 250-251. 


ROGIĆ,VELIMIR*, geograf ( Zagreb, 1925.) 


slika: www. enciklopedija. hr 


Velimir Rogić je porijeklom iz Sv. Jurja. Pučku školu i 
gimnaziju završio Zagrebu. Diplomirao je na Prirodoslovno- 


matematičkom fakultetu Sveučilišta u Zagrebu (1950). Zapošljava se 

kao profesor u Šibeniku, poslije kao asistent na Geografskom odjelu 
PMF Sveučilišta u Zagrebu. Prvi radovi ( Senj, Geografski osnovi 
razvoja našeg pomorstva) i ostala djelatnost pokazuju usmjerenje 
prema regionalno-povijesnoj problematici. Godine 1957. obranio je 
doktorsku disertaciju Velebitsko primorska padina-prilog poznavanju 
nastanka krškog pejsaža. Od 1961. je docent, od 1966. izvanredni, a 
od 1972. redovni profesor na Geografskom odsjeku PMF. Boravio je 
u Chicagu 1966. na usavršavanju. 

Kao gostujući profesor predavao je na sveučilištima vodećim 
svjetskim geografskim centrima ( Strasbourg, Paris-Sorbonne, Lyon, 
Moskva, Seattle, Chicago, Los Angeles, Munchen, Meinz, Tubingen, 
Bruxelles). Promotor je i recenzent mnogih znanstvenih i stručnih 
publikacija. Dobitnik je Ordena zasluge za narod , Nagrade ,lvan 
Filipović“, a za vrijeme Domovinskog rata nizom predavanja 
sudjeluje u izobrazbi časnika Hrvatskog zrakoplovstva u Zagrebu. 
Napisao je oko sto i sedamdeset znanstvenih i stručnih radova, 
petnaestak priopćenja te nekoliko udžbenika iz geografije. 

Radovi: Geografski regionalizam primorja (Zbornik VII. kongresa 
geografa SFRJ, Zagreb 1964), Naseljenost velebitske primorske 
padine kroz historiju ( Senjski zbornik, I. Senj, 1965.), Politička i 
demokratska pitanja Hrvatske, Savez geografsjih društava, sv. 8. 
Zagreb, 1991. U mirovinu odlazi godine 1998. Odlukom Senata 
Sveučilišta u Zagrebu godine 2000. dobiva naziv počasnog 


profesora emeritusa. 


99. S. Radičević, 2003. 251-252 

RORALER, JULIJE", sveučilišni profesor i književnik ( Senj, 
11. 4. 1859.-Beč, 4. 12. 1912.) 

Pučku školu i gimnaziju završava u Senju, doktorira pravo ( 
1888) u Zagrebu. Godine 1881. pohađa tečajeve glume u Beču, od 
1881. do 1882. glumi u HNKu u Zagrebu. Od 1894. do 1896. radi 
kao visoki upravni činovnik u vladi, a potom je profesor narodne 
ekonomije na pravnom fakultetu u Zagrebu. U školskoj godini 
1910/11. rektor je zagrebačkog sveučilišta i kao član Stranke 
narodnog napretka — (mađaronske orijentacije) zastupnik je u 
Budimpešti 1911. godine. U književnosti se javlja dramom Maja, 
godine 1883. izvedena je monodrama Jegupčanin u Zagrebu, zatim 
Olynta ( 1884), Naši ljudi ( 1889) i Sirena ( 1896). Na razvojnom 
putu od V.Mažuranića do I. Vojnovića hrvatska drama tadašnjih 
europskih tematskih i dramaturških akcenata nije imala takve 
dijaloške parade, koju suvremeni tumači Rorauerova djela 
uspoređuju s Pirandellovim Henrikom IV. Rorauer je ( 1884-1888). 
pisao operne kritike u Pozoru, a za kazalište preveo je nekoliko 
drama s francuskoga jezika. Pokrenuo je i sam uređivao humoristički 
polumjesečnik Arhiv za šalu i satiru, a bavio se i umjetničkom 
fotografijom. 

Djela: Maja, Zagreb, 1883., Naši ljudi, Zagreb, 1889., Potreba, 
kritičko-ekonomska studija, Zagreb, 1903. 

Lit: S. Miletić, Iz raznih novina, Odabrani sastavci o kazalištu, 
umjetnosti i književnosti, Zagreb, 1887., N. Fabrio, Deset pristupnih 


varijacija na temu: Julije Rorauer, Senjski zbornik, I. Senj, 1965., N. 

Batušić, Julije Rorauer: Sirena, u : Hrvatska drama 19. stoljeće, 
Split, 1986. 


100. N. Fabrio, 1965, 182-307. 


ROSSI, LJUDEVIT", botaničar i planinar (Senj, 14.8.1850. — 

Karlovac, 4. 7. 1932.) 

Pučku školu polazi u rodnom gradu, gimnaziju u Senju, Karlovcu 
i Zagrebu. Završava brzojavni tečej i kratko vrijeme radi u tom 
zvanju. Nakon toga upoznaje zoologa i ravnatelja Špiru Brusinu po 
čijem je nagovoru putovao po Srijemu i Bosni i Hercegovini 
prikupljajući malakokološku građu. Bio je neko vrijeme pisar u HAZu 
i godine 1875. konzervator zoološke postaje u Napulju. Radi vojne 
službe morao se povratiti u domovinu, završava časničku školu u 
Budimpešti i postaje domobranski časnik. 
Od godine 1872. javlja se sa znanstvenim radovima u ,Vijencu“ i 
»Planinaru“. Marljivo prikuplja građu iz područja flore. Napisao je više 
radova iz toga područja a najpoznatiji mu je rad pod nazivom ,U 
Šugarskoj dolini“ te  ,Floristička istraživanja po jugoistočnoj 
Hrvatskoj“ i ,Građa za floru južne Hrvatske“. Posebice je značajna 
njegova herbarska zbirka Herbarium Croaticum Rossianum s preko 
30 tisuća herbarijskih listova. Objavio je ukupno 11 znanstvenih 


radova. 


101. Lj. llijašić, 2001, 291-300. 

SABLJAK, STJEPAN'"*, profesor i pisac ( Rakovica, 18. 8. 
1816.- Karlovac, 19. 11. 1896.) 


Još zarana pokazuje velike sklonosti svećeničkom zvanju. 
Teološke studije završava u Senju 1840., a godinu dana kasnije 
zaređen je i za svećenika. Dodatne ispite polaže u Senju nakon 
čega je osposobljen za gramatikalnog učitelja na senjskoj gimnaziji. 
Godine 1844. položio je i potrebni ispit za humanističkog učitelja, a 
1850. dolazi za gimnazijskog ravnatelja. Bio je izvrstan učitelj pa ga 
generalna komanda 1868. imenuje školskim savjetnikom, a potom i 
nadzornikom u pučkim i srednjim školama Vojne krajine. Zbog 
njegovih iznimnih sposobnosti zatraženo je od njega da Ratnom 
ministarstvu predloži novi ustroj školske uprave i novi školski nadzor 
u Krajini. Sabljak je izradio elaborat zajedno sa Valtazarom 
Bogišićem, također školskim nadzornikom, predlažući uvođenje 
mjesnog nadzorništva koje bi bilo sastavljeno od upravnog 
činovnika, vjeroučitelja, učitelja, te jednog ili dva općinska 
zastupnika u satnijskom mjestu. Predložili su i osnivanje kotarskog 
školskog povjerenstva u pukovnijskom sjedištu u sastavu carsko- 
kraljevskog časnika, svećenika, nadučitelja i još nekoliko vještaka, a 
uz general-komandu predložili su osnivanje — zemaljske školske 


oblasti koju bi činili general, školski savjetnik i predstojnik glavnog 

zapovjedništva. Sabljak je kao savjetnik i školski nadzornik tražio od 
svakog učitelja dobro poznavanje hrvatskoga jezika. 
Za osobite zasluge u promicanju tadašnjeg školstva odlikovan je 
viteškim redom Franje Josipa I., a Grad Senj ga je izabrao za svoga 
počasnog građanina. U mirovinu je otišao godine 1871., živio u 
Karlovcu i do kraja života se stalno zanimao za hrvatsko školstvo i 
njegovo napredovanje. 

Djela: Kronika senjske gimnazije, Trst, 1853,-str. 22-27., Izvještaj 
senjske gimnazije šk. 1852/53. 
Povijesno topografska skica Senja, Trst, 1853, st. 17- 21., Program 


senjske gimnazije, 1853. 


103. M. Raguž, 2001, 259. 


SENJANIN, GRGUR", hrvatski tiskar ( Senj, sredinom XV. 
st.-nakon 1508.) 

Nakon Gutenbergova izuma 1440. godine pokretnih slova 
za tiskanje u Veneciji radi Grgur Senjanin, tiskar. Dobro je 
poznavao talijanski i hrvatski jezik pa je dobro došao Mlečanima u 
tiskanju hrvatskih knjiga na glagoljici. U Veneciji je objavio 
Compendium theologicae veritatis. Malo se o njemu zna, ali već 
godine 1483. dolazi do tiskanja prvog glagoljskog misala, poznatog 
po imenu Prvotisak, osam godina nakon prvog tiskanog latinskog 
misala. U Senj dolazi i u senjskoj tiskari objavljuje: Naručnik 
plebanušev ( 1507), Transkript Sv. Jeronima (1508) i Korizmenjak 


fratra Ruperta ( 1508). Važnu ulogu u tiskanju tih knjiga u Senju 

imao je i Krčanin Blaž Baromić, kanonik u Senju. Razvio je bogat 
sustav novih varijanata ligatura od dva tri slova. Njegovom su rukom 
izvedeni i jednostavni inicijali senjske tiskare s krupnim elementima 
pletenice, palmeta, polupalmeta, čvorova i prstenova. Uz ove 
spominju se i tiskari: Silvestar Bedričić, Jakov Blažiolović, Gašpar 
Turčić, Urban iz Otočca i Tomas Katridarić. O njihovim biografskim 
podacima vrlo malo znamo. U kolofonu Naručnika plebanuševa 
zabilježeno je da je Grgur došao iz Mletaka u Senj zbog tiskanja: ,, i 
bi štampa svršena po meštru Grguru Senaninu ki navlašć na to delo 
pride iz Benetak“. Došao je na poziv S. Bedričića koji je novčano 


podupirao pothvat i u čijoj je kući bila smještena tiskara. 


102. Senjski zbornik, br. 35, 91-114. 


SLADOVIĆ, EMANUEL'"*, profesor, književnik i povjesničar 

( Senj, 5. 8. 1819.-Senj, 29. 3. 1857.) 

Pučku školu završava u Senju, gimnaziju-nepoznato, a teološke 
studije u Senju 1844. Za svećenika je zaređen 10. kolovoza 1845. 
godine. Radi najprije u duhovnoj pastvi, zatim postaje privremeni 
nadučitelj u Glavnoj gradskoj školi u Senju. Godine 1846. kandidat je 
za mjesto predavača fizike i prirodoslovlja na biskupskom Liceju, ali 
ga komisija za izbor predavača odbija jer nema položeni predavački 
ispit. Odlukom visokog ratnog ministarstva i Naredbom visoke 
zemaljske vojne komande Sladović se 1850 postavlja na mjesto 
suplenta. Od tada je gimnazijski profesor, ali samo na nižoj gimnaziji 
u Senju. Školske godine 1852/53. polaže dodatne ispite u Beču i 

tada dobiva pravo službovanja na višoj gimnaziji. U početku je 
predavao njemački i hrvatski ( ilirski) jezik, a od 1853/54. i latinski. 
Cijelo vrijeme svoga službovanja na gimnaziji bio je ordinarius 
šestoga razreda, a po fondu sati jedan od najopterećenijih profesora 
na gimnaziji. Na tom mjestu ostao je do zadnjega dana svoga života. 
Umro je u 38. godini života, ostavivši iza sebe nekoliko značajnih 
djela. 

Djela: Upute u pjesmenu umjetnost, Zagreb, 1852., Prinos slovnici 
jugoslovenskoj, Program senjske gimnazije, 1853, str. 1- 16., Kratak 
nauk o jugoslovenskom jeziku, Kolo, 1853, str. 116- 124, 
Griechisch, lateinisch und slavisch in _ihrer_Wechselseitigkeit, 
Program senjske gimnazije, 1854, str. 3- 12., Povesti biskupijah 
senjske i modruške ili krbavske, Trst, 1856. 

Li: Z. Posavec, Estetički temelj poetike Mane Sladovića, 
Republika, 10 (XXV), Zagreb, 1969. str. 541-543., |. K. Sakcinski, 
Prikaz knjige, Neven, 5, Zagreb, 1856., str. 156- 158., Franjo Rački, 
Narodne novine, 22. ( 1856), 108, 357-358., 109., 361, 116, 389- 
390., 118, 397, 122, 413-414., 123, 417-418. 


104. D. Nekić, 1999, 185-188. 

STANIŠIĆ, KREŠIMIR'"“, pjesnik ( Senj, 15. svibnja 1938.) 


slika: ss-medicinska-ri- skole.hr 


Pučku školu završio do 1948. i gimnaziju do 1956. u Senju, 
Višu školu za zdravstvene tehničare u Zagrebu ( 1958.), a 
Pedagoški fakultet ( 1983.) u Rijeci. Cijeli radni vijek proveo je u 
Rijeci kao zdravstveni, prosvjetni i kulturni djelatnik. Poeziju je počeo 
pisati još kao gimnazijalac. Stanišić je pjesnik Senja i svega što ovaj 
grad čini svojom posebnošću. On u svojim pjesmama ,čuva baštinu 
senjsku, ponos, trud, prkos i uspavanku. Zavičaj i ljude, kutak svijeta 
koji između mora, kamena i bure ustrajava, danas drukčiji, dakako, 
prožima nostalgičnom vedrinom i, kao za dešpet prolaznosti, stihom 
utiskuje znak čakavski da ostane trag u pasaju: porat, i cimeter, žulji 
žmulj, grota, gromača, gardelac, Đardin i fakin, Nehaj, raganj, 


žveljarin, Bende...“ kako reče Marijana Lisjak u Vijencu, 2. 
studenoga 2000. 

Njegovi poetski zapisi tvore lirsku strukturu od mnogih likova i 
slojeva. Stanišićeva poezija gradi čarobnu, neponovljivu, jedinstvenu 
knjigu o Senju. Sve pjesme posveta su gradu, a njihove primarne 
teme imaju posve sporednu ulogu. U svojim pjesmama govori o 
starim krovovima i novim vremenima i običajima, piše o Potoku, 


Aleju, Kuntradi, Đardinu, Sv. Vidu i Škveru. Piše potresne stihove o 

duši kamena u zidu. Piše poeziju zbog onih koji su bili, kojih glasovi 
još odzvanjaju u njemu kao u praznoj crkvi-reče i napisa književnik 
Mladen Kuzmanović. Zapravo, Stanišić se u svojim stihovima ruga, 
smije i plače. Plače nad svojim gradom za koji kaže:“ Svagdje je 
bolje, ali nigdi lipše ni.“. Još kao gimnazijalac bavio se gimnastikom, 
slikarstvom, aviomodelarstvom, lovstvom, rukometom, 
planinarstvom, bio meštar karnevala, urednik humorističkih listova 
»Metla i šakavacera“ i ,Labura“. Uredio je: likovnu mapu ,Jarboli, 
»senj“( ulica, portuna, volti i kantuna), u izdanju Pučkog otvorenog 
učilišta“ M. C. Nehajev“, knjigu pjesama Ljudevita Ostermana“ Ne 
zaprit vrata“u izdanju Matice hrvatske-ogranka Senj 2012., a mnogi 
su mu stihovi uglazbljeni ( oko 20-ak pjesama) uglavnom klapskog 
pjevanja, među kojima se posebice ističe pjesma ,Mirina“. Bio je 
član i tajnik Književnog i naučnog društva (1980-82), glumio, režirao i 
igrao u kazalištu itd. 

Mnoge njegove pjesme se nalaze u: Milorad Stojević: Čakavsko 
pjesništvo XX. stoljeća, Pula, 2007, Suvremeno  dijalektalno 
pjesništvo Primorja i Podravine, Rijeka-Koprivnica, Izdavački centar 
Rijeka, Knjiga s devet naslova, Senjsklo književno ognjište, Senj, 
1982. Duša zdola kamika, biblioteka ,Puntape“ Rijeka adamić, 2012, 
Ćeš me, nećeš me, biblioteka ,Puntape“ Rijeka, adamić, 2014. 

I dalje radi, piše i stvara. U pripremi mu je knjiga BENDE. Krešimir 
Stanišić je pjesnik Senja i senjske čakavštine. 

Djela: Moja mirina , Senj, 1980. U pasaju, Senj, 2000., Obrazi, 
Rijeka, 1988, Bende, Senj, 1995. 


105. K. Stanišić, 1980, 72. 

STIPANIČIĆ, LEO"", baletni umjetnik, (Senj, 1940- Rijeka, 27. 
10. 2001.) 


šy 


Leo Stipaničić 


slika: www. hrt.hr 


Rođeni je Senjanin. Baletnu školu pohađa u Zagrebu i kao 
savjestan, stručan, vrijedan i uporan u svome zvanju uskoro postaje 
stalni član baletnog Hrvatskog narodnog kazališta u Zagrebu. 
Ostvaruje zapažene uloge u baletu klasičnog i modernog repertoara. 
Balet mu je bila opsesija i ljubav. Surađuje s mnogim domaćim i 
inozemnim koreografima, ali i na gostujućim daskama diljem svijeta. 
Dugogodišnji je ravnatelj baleta Zagrebačkog Hrvatskog narodnog 
kazališta (1982-1992), i dugogodišnji predsjednik Hrvatskog društva 
profesionalnih baletnih umjetnika. U Ljubljani preuzima dužnost 
umjetničkog i programskog šefa baleta Slovenskog narodnog 
gledališta, a 1997. dolazi u Rijeku gdje osnažuje rad i djelovanje 


tamošnjeg Baleta. 


106. M. Butković, 2002, 409-412. 

STRUPPI, VINKO""“, ( inženjer i vojni graditelj, ( ? , 1733.- 3. 
6. 1810.) 

Osnovni podatci Vinka Struppija iz rane mladosti su 
nepozanti. Kao mladić stupa u austrijsku vojsku u kojoj se ističe kao 
inženjer i vojni graditelj. U struci je brzo napredovao pa je tako car 
Franjo Josip II. osobno cijenio njegov talent i poznavanje struke. 
Povjeravao mu je mnoge zadaće u gradnji putova i mostova diljem 
onodobne države pa tako i Hrvatske. Najveće djelo Vinka Struppija 
kojima je zadužio gradove Senj i Karlobag bila je gradnja prve 
»irgovačke i poštanske ceste“, koja je spojila oba grada i navrnula 
pretežni dio pomorske trgovine zadnjih godina 18.st. na senjsku 
luku. Kada je Josip II. još kao nasljednik prijestolja i suregent svoje 
majke Marije Terezije u svibnju 1775. jašio na konju od Karlovca u 
Senj mučnim starim putom preko Velike Kapele i Vratnika uvidio je 
potrebu hitne izgradnje nove trgovačke ceste od Karlovca do Senja 
pa je još iste godine taj posao povjerio Vinku Struppiju, tadašnjem 
potpukovniku i građevinskom ravnatelju pri Intendanci u Trstu. Pod 
njegovom upravom građena je na trošak Dvorskog ratnog vijeća u 
Beču nova cesta u duljini oko 100 kilometara od 1775. do 1779. 
godine. Ta nova cesta dobila je ime Via Josephina ili Josipova cesta. 
Cesta je završena za nepunih 3 i pol godine. Struppi je položio trasu 
kroz Senjsku dragu u pravcu Vratnika pa dalje preko Žute Lokve, 
Brinja, Križpolja na Jezerane, zatim preko Razvala na sedlo vrh 
Kapele, preko Modruša do Josipdola i konačno preko Zdenca, 


Generalskog Stola, Zvečaja do Karlovca. Na kraju Struppi je zbog 

svojih velikih zasluga imenovan glavnim dvorskim građevinskim 


ravnateljem u Beču, gdje je i umro 3. lipnja 1810. godine. 


107. S. Nossan, Senjski zbornik br. 4 1970, 168-172.( Ovo je skračena verzija podataka o V. Struppiju koji 


se odnose 


U) 


ŠARIĆ-SAMARŽIJA, SANDRA",sportašica ( 8. 5. 1984.) 


slika: www. slobodnadalmacija. hr 


Sandra je kći Nade i Zlatka Šarić. Osnovnu školu i prva tri 
razreda gimnazije završava u Senju ( 1999.-2002), dok je četvrti 
razred opće gimnazije završila u Zagrebu na Pučkom otvorenom 
učilištu 2003. godine. 2009 upisuje studij upravnog prava na 
Veleučilištu Nikola Tesla u Otočcu. Sportom se počinje baviti još u 
devetoj godini života. Upisuje se u teakwondo klub Senj koji tada 
vodi trener Tomislav Dujmović. Nakon trećeg razreda gimnazije 
(2002) odlazi u Zagreb i postaje članom TKD kluba Metalac, pod 
vodstvom Ivice Klaića. Istodobno trenira sa Hrvatskom teakwado 
reprezentacijom koju vodi klupski trener, a kasnije trener Seung Ki 

Hong. Postiže zapažene rezultate. Tako ubrzo u juniorskoj 
konkurenciji postaje prvakinja Hrvatske (2000), prvakinja Europe ( 
2001) i druga na svijetu 2000. godine. U seniorskoj konkurenciji je 
višestruka prvakinja Hrvatske 2002, 2003, 2005, 2007, 2009, 2010. 
Također u seniorskoj konkurenciji postiže zavidne rezultate pa je 
prvakinja Europe 2008, druga na svijetu 2003, tri puta treća na 
svijetu 2005, 2007, i 2009. godine. Na Olimpijskim igrama u Pekingu 
2008. zauzima izvanredno treće mjesto, čime je postala čuvena 
senjska sportašica u svijetu. Svoju športsku karijeru završava godine 
2009. Danas živi i radi u Senju. Zaposlena je u Uredu državne 


uprave Ličko-senjske županije u Senju. 


0 Osobne podatke kazala S. Šarić 


ŠEGOTA, VLADIMIR'"*, književnik ( Vlaka kraj Jablanca, 
22. 12. 1935) 


slika: novine. novolist.hr 


Od godine 1942. živi u Zagrebu, a potom u Rijeci, gdje od 
1955. radi kao novinar u riječkom Novom listu.. Pisao je pjesme. 


Prvu pjesmu objavljuje u Književnom Jadranu 1952.a nakon toga u 

Poletu, Narodnoj omladini, Književniku, Riječkoj reviji i dr. Prvu 
samostalnu zbirku pjesama objavljuje mu Matica hrvatska pod 
nazivom Obećana zemlja u Rijeci 1961. godine, a prvu nagradu za 
poeziju Fonda Drage Gervaisa dobiva za poemu Prah i neprah. 
Godine 1966. dobiva i nagradu Fonda Drage Gervaisa za roman 
Markan. 

Djela: Obećanja mira, Rijeka 1961, Markan, Rijeka, 1966, Prah i 
Neprah, Rijeka, 1962. 


108. V. Šegota, 1967, 159. 


ŠOJAT, JOSIP", svećenik i biskup ( Senj 6. 10. 1912.- 
Senj, 22.2. 1996.) 

Pučku školu i gimnaziju završava u Senju, studij teologije u 
Ljubljani koji završava, nakon ponovnog otvaranja senjskog 
sjemeništa u Senju 1935. godine. Isticao se intelektualnim 
sposobnostima i crkvenim duhom pa je odmah nakon studija u 
Senju poslan u Rim na postdiplomske studije, gdje je 1938. 
doktorirao radnjom na temu o životu i djelu slavenskih apostola sv. 
Ćirila i Metoda i time se pokazao sklonim glagoljici i senjskoj 
kulturnoj baštini. Svoj svećenički rad počinje kao prefekt i predavač 
filozofije na senjskom bogoslovnom učilištu. Kasnije odlazi za 
župnika u Grižane. Za vrijeme Drugoga svjetskog rata vrši službu 
katehete i direktora gimnazije u Ogulinu. Od 1945. do 1947. službuje 
u Ravnoj Gori, a odatle odlazi u Rijeku za vicerektora novootvorenog 


Bogoslovnog sjemeništa i profesora teologije na Visokoj teološkoj 

školi. Zbog nedostatka svećeničkog kadra, u Rijeci otvara 1948. 
godine srednju školu za kasna svećenička zvanja ( tzv. pripravnicu). 
Nakon nasilnog zatvaranja Riječkog sjemeništa Šojat odlazi u 
Divjake u Gorskom kotaru i ostaje pune četiri godine. Nakon toga 
dolazi u Bakar gdje izdaje prvi broj Bakarskih zvona ,koji će se 
kasnije preobraziti u mjesečnik za kršćansku kulturu. Godine 1966. 
ponovno otvara Bogoslovno sjemenište i Visoku bogoslovnu školu u 
Rijeci i prvi je rektor te bogoslovne škole, a dvije godine kasnije i 
rektor Bogoslovnog sjemeništa. Godine 1974. preseljava se u 
Nadbiskupski dom i postaje generalni vikar mons. Josipu Pavišiću. 
Pokopan je na mjesnom groblju sv Vid u Senju 1996. 
Djelo: Fragmenta theologica ss. Cyrili et Metodii crtice examinata et 


systematice propisita—Zagreb, 1940. 


109 I. Devčić, 1996, 405-407. 


ŠOJAT, FRAN", glazbenik i skladatelj ( Senj, 24. 8. 1954.) 

Pučku školu i gimnaziju završio u Senju, dok je kompoziciju 
godine 1978. diplomirao u Ljubljani u klasi Uroša Kreka. Redovni je 
član Hrvatskog društva skladatelja. U Zagrebu mu je 1984. 
objavljena zbirka minijatura ,Uskočice“ a dvije godine kasnije 
skladba za puhački kvintet ,Prefugij“. Niz godina objavljuje skladbe i 
muzikološke osvrte u senjskim Usponima. Godine 2002. u Senju mu 
je pod vodstvom Josipa Degla mješoviti zbor iz Petrinje praizveo 45. 


minutni oratorij , Gospodi pomiluj“ 

Dobitnik je Nagrade _ Grada Senja i republičke nagrade 
Ministarstva kulture. Surađuje s mnogim eminentnim interpretima i 
umjetnicima Hrvatske, pa tako njegove skladbe mogu se čuti diljem 
svijeta; USA, Švicarske, Austrije, Mađarske Slovenije i drugdje. Živi i 


radi u Senju. 


0. Fran Šojat osobno kazivao svoje podatke. 


I 


TIJAN, PAVAO""", profesor, enciklopedist i kulturni djelatnik ( 
Senj, 15. 6. 1908.- Madrid, 2. 7. 1997) 


www.matica.hr 


Gimnaziju završava u Senju, a slavistiku i kroatistiku na 
Filozofskom fakultetu u Zagrebu 1930. Početkom 1931. godine radi 
kao privremeni pomoćni urednik izdanja Hrvatskog književnog 
društva sv Jeronima. Na tom mjestu ostaje do konca iste godine 
kada postaje odgojitelj i kućni nastavnik malodobnog vukovarskog 
vlastelina Jakoba grofa Eltza, kojega je pripremao za prva tri 


klasična razreda gimnazije. Nakon toga dobiva mjesto privatnog 

podučavatelja unuke nadvojvode Salvatora i hrvatskoga podbana 
baruna Nikolića, te dvoje mlađe djece dra Ante Pavelića. Od 1935. 
do 1941. profesor je Nadbiskupske klasične gimnazije u Zagrebu 
gdje predaje hrvatski jezik i književnost, a nakon toga radi u 
uredništvu Hrvatske enciklopedije. Uz tu djelatnost u HIBZ-u urednik 
je Književnog tjednika (1-2, 1941. i 1-8. 29, 1942.) i slijedećih 
biblioteka: Tekstovi i pregledi, Hrvatska misao i Riječ kroz stoljeća, 
Vedra knjiga i Svjetski klasici kao i časopisa na stranim jezicima 
Croatia. Pod uredništvom Pavla Tijana HIBZ je izdavao časopis 
«Croatia» na njemačkom jeziku. Od 1941. do 1944. izašlo je šest 
luksuzno opremljenih svezaka velikog formata i jedan na 
francuskom jeziku. U biblioteci Svjetski klasici objelodanio je 
ukupno dvadeset i devet svezaka. Tekstovi i pregledi i Hrvatska 
misao i Riječ kroz stoljeće obuhvaćaju ukupno dvanaest svezaka, a 
sadržajno pokrivaju uglavnom memoarska i putopisna djela. U 
biblioteci Vedra knjiga- riječ je o seriji dječje književnosti, 
objelodanjeno je ukupno trinaest svezaka. Zajedno s Matom 
Ujevićem i Vjekoslavom Štefanićem u prvih nekoliko mjeseci po 
uspostavi NDH izdaje više srednjoškolskih udžbenika. Riječ je o 
slijedećim srednjoškolskim udžbenicima: Prve brazde, Hrvatska 
čitanka za I. i II. razred srednjih škola, Zagreb, 1941., 393, II. izdanje 
1942. i njezin nastavak Sjetva, Hrvatska čitanka za 3. i 4. razred 
srednjih škola, Zagreb, 1941., 536, a uz M. Ujevića surađuje na 
udžbeniku Plodovi srca i uma, Hrvatska književnost od nar. 
Preporoda do danas ( Hrvatska čitanka za više razrede srednjih 


škola), Zagreb, 1941., 748; i prerađeno izdanje Plodovi srdca i uma, 

Zagreb, 1944., 252. Suradnik je u brojnim stručnim i književnim 
časopisima: Hrvatska prosvjeta, Obzor, Hrvatska straža, Književni 
tjednik i dr. Godine 1944. imenovan je pročelnikom za visoko 
školstvo i znanstvene ustanove u Ministarstvu prosvjete, a mnogo je 
pridonio osnivanju Medicinskog i Teološkog fakulteta u Sarajevu. 
Kobnog 6. svibnja 1945. odlazi u emigraciju, najprije u Italiju, a 
onda u Madrid, u Španjolsku. U emigraciji surađuje s mnogim 
uglednim izdavačima, piše o Hrvatskoj, njezinoj kulturi i sudbini u 
kojoj se našla zajedno s mnogim drugim nacijama u tadašnjoj 
Europi. Radi na izdavanju Enciklopedije španjolske kulture i 
zahvaljujući njemu kao tehničkom ravnatelju izašla je Enciklopedia 
de la Cultura Espanola u pet svezaka u vremenu od 1963. do 1968. 
godine. U Madridu se Tijan bavi kazalištem, najviše truda ulaže u 
vođenju hrvatskih emisija na Španjolskom nacionalnom radiju, koji je 
za dvadeset godina svoga postojanja bio jedini glas slobodnih 
Hrvata. Godine 1946. u knjizi Mortyrium Croatiae Tijan je napisao 
četiri poglavlja, prevedena je na latinski jezik i danas predstavlja 
pravu bibliografsku rijetkost. Za Slavensku Enciklopediju ( The 
Slavonic Encycipaedia) koju je uredio i izdao Joseph S. Roucek u 
New Yorku godine 1947. Tijan je napisao o Hrvatima i Hrvatskoj 
tridesetak priloga, a gotovo isto toliko natuknica obradili su na 
njegov poziv drugi Hrvati u Rimu. U nastojanju bolje izobrazbe, 
upisuje se u vatikansku paleografsku školu, gdje studira paleografiju, 
diplomatiku i arhivistiku. Za veliko enciklopedijsko djelo Las grandes 
corrientes del pensamiento —contemporaneo (Velike struje 


suvremene filozofske misli), koje je zamislio i uredio talijanski filozof 

Michele Federico Sciacco, a izdala naklada Guadarrama 1959. Tijan 
je napisao veliku studiju o Jugoslaviji, kako je to bilo u planu, a 
zapravo je bila prikazana filozofska misao kod Hrvata, Srba, 
Slovenaca i Makedonaca. Kao pomoćnik glavnog urednika Tijan je 
uredio i enciklopedijsko biografsko djelo Forjadores del Mundo 
Contemporaneo ( Kovači suvremenoga svijeta) u četiri sveska, 
izdanje naklade Planeta u Barceloni ( 1959-61), za koje je napisao 
dvanaest biografija, među njima i Meštrovićevu. U znak priznanja, a 
u povodu 65. obljetnice rada i 85. obljetnice života 1993. godine 
kada je posjetio svoj rodni Senj, dodijeljeno mu je javno priznanje i 
nagrada Grada Senja. Tim povodom mu je i predsjednik Republike 
Hrvatske dr. Franjo Tuđman uputio brzojavnu čestitku ovoga 
sadržaja: , Štovani profesore, u povodu Vašeg povratka u domovinu 
i primitka nagrade grada Senja upućujem Vam izraze i svoga 
štovanja i zahvale za sve ono što ste u dosadašnjih šest i pol 
desetljeća javnog djelovanja učinili za našu dragu i napaćenu 
Hrvatsku. Vaša zasluga i ukupni prinos u promicanju hrvatske 
državotvorne ideje, hrvatske kulture i znanosti su dragocijene i 
neprocjenjive. Dobro nam došli u našu demokratsku i neovisnu 
Hrvatsku. Osjećajte se sretnim i slobodnim kao što ste čitava života 
željeli. Vašu suprugu profesoricu Nedjeljku Luetić Tijan i Vas 
srdačno pozdravljam. ( Predsjednik Republike Hrvatske dr. Franjo 
Tuđman). Umro je u Madridu 2. srpnja 1997. 

Djela: Senj, Zagreb, 1931., Senj, kulturno-historijska šetnja 
gradom po priloženom tlocrtu, Zagreb, 1931., Grad Senj u povijesti i 


kulturi hrvatskoga naroda, Zagreb, 1940., Senjska štorije i ćakule, 

Zagreb, 1940. La formacion de las naciones balcanicas de hoy, 
Madrid, 1947., La historiografia rusa dirigida por los Soviets, Madrid, 
1949., Origenes del ideal eslavo, Madrid, 1949., El movimiento 
organizado de los catolicos croates, Valencia, 1950., El mito 
Masaryk, Madrid, 1951., Proceso de formacion de las naciones 
eslavas, Madrid, 1952., Aktualni problemi hrvatske kulture u 
domovini i u emigraciji, Madrid, 1953., Constantinopola y su imperio, 
Madrid, 1954., Ivi Andrić, premio Nobel de literatura 1961, Madrid, 
1962., Juri (Jorge) Krizanic, Madrid, 1968., Dvadeset godina u 


eteru, Muenchen, Barcelona, 1988. 


110. A. Glavičić, 1997, 293-296. V. Nikolić, Hrvatska revija, XXXVIII. sv. 2 i 3 (150 i 151), 1988. 


TOMLJANOVIĆ, DAMIR GAVRAN“ stožerni brigadir, ( 
Senj, 18. 4. 1968.- Velebit, 17. 2. 1994.) 


slika: hr. wikipedija. org 


Pučku školu završava u Krivom Putu, srednje obrazovanje u 

Rijeci i Zagrebu. Početkom Domovinskog rata pristupa postrojbi za 
posebne namjene MUPa u Rakitju kraj Zagreba i napreduje u tome 

do zapovjednika bojne I. gardijske brigade Tigrovi. Njegova ratna 
priča počela je još 1990. godine kada je bio među prvim 
dragovoljcima a nastavila se na mnogim hrvatskim bojištima. Godine 
1994. u Šepurinama kod Zadra otvoreno je obučno središte 
gardijskog desantnom pješaštva — ,pukovnik Damir Tomljanović 
Gavran“. Posmrtno je unaprijeđen u čin brigadira ( 1994), a kasnije u 
čin stožernog brigadira. Odlikovan je mnogobrojnim odlikovanjima 
među kojima se ističu: Grb Grada Zadra, Redom Petra Zrinskog i 
Frana Krste Frankopana, Redom Petra Zrinskog, Redom kneza 
Domagoja, Redom hrvatskog trolista i Spomenicom Domovinske 
zahvalnosti. Poginuo je 17. veljače 1994. na Tulovim Gredama, na 


Južnom Velebitu. 


111. E. Ljubović, 2009, 224-225, 


TOMLJANOVIĆ, IVAN''*, slikar i restaurator, ( Senj, 29. 10. 
1927.). 

Temeljnu naobrazbu stječe u Senju, a slikarstvo studira u 
Zagrebu, gdje je i diplomirao godine 1954. 

Od 1955. restaurator je u Restauratorskom zavodu JAZU u 
Zagrebu, gdje osniva i vodi restauratorski atelier. Na Pedagoškoj 
akademiji u Zadru sudjeluje u osnivanju Odjela za likovnu umjetnost 
i jedanaest godine honorarno predaje metodiku likovnog odgoja i 
kiparstvo. Od 1981. radi u Zavodu za zaštitu spomenika kulture u 


Zadru a od 1984. djeluje kao slobodni umjetnik. 

Po Hrvatskoj slika freske pa tako se njegovi radovi nalaze po 
mnogim crkvama i drugim sakralnim objektima. Autor je , Gospe od 
Krasna“ i dr. Cijeli radni vijek je proveo gotovo u Zadru. Brojni radovi 
mu se nalaze u skupnim katalozima, mapama i monografijama. 
Djela: Iz moje radionice, Zadar, 1989., Tomljanović Ivan, Zadar, 
2003.,Glista na asfaltu, Zadar, 2008. 


112. K. Medarić, 2007, 169-171. 


TOMLJANOVIĆ, BRANKO- Krombi": liječnik i gimnastičar 
(Senj, 13. 2. 1950) 

Osnovu školu i gimnaziju završio u Senju, a Medicinski 
fakultet 1968. upisuje u Rijeci. Diplomirao je 1974. i iste godine se 
zapošljava u Domu zdravlja u Senju. Od 1977. do 1981. radi na 
Kirurškom odjelu Medicinskog centra Gospić, a potom odlazi u SR. 
Njemačku, gdje specijalizira Opću kirurgiju i završava 
subspecijalizaciju iz Abdominalne kirurgije. Radi kao Oberarzt na 
kirurškom odjelu Klinike Stadt Soest, iza toga kao Oberarzt na odjelu 
za Traumatologiju i Endoprotektiku do umirovljenja 2015. 

Sa 13 godina počeo se baviti dizanjem utega, nastupa 
za TAD Rijeka“ i Dizački klub ,Olimpija“ u Ljubljani. Postiže 
zapažene rezultate tako da je slijedećih godina postao dva puta 
juniorski i pet puta seniorski prvak Jugoslavije, čime je dugo godina 
držao titulu državnog reprezentativca. Jugoslavenske rekorde je 
obarao 56 puta, osvojio sedam medalja sa prvenstva Balkana i 


jednu srebrnu medalju sa mediteranskih igara u Splitu godine 1979. 

Za vrijeme boravka u SR Njemačkoj nastupao je za dizački klub AC 


Soest. Proglašen je sportašem stoljeća Grada Senja. 


0. Podatke osobno pripremio B. Tomljanović-Krombi. 


V 
VANIČEK, FRANZ'"*, profesor, povjesničar ( Walersdorf kod 
Praga, 6.7. 1809. .- — Osijek, 6. 4. 1894.) 


Vaniček je hrvatski povjesničar češkog porijekla. Nakon 
završetka studija filozofije bio je profesor gimnazije u Vinkovcima, 
zatim u Senju i u Rakovici kraj Karlovca. Upamćen je kao ozbiljan i 
savjestan  germanizator_i promicatelj habzburškog kulta. Uz 
profesorski rad pisao je stručno-znanstvene članke topografskoga 
statističkog i etnografskoga sadržaja u različitim časopisima na 
njemačkom jeziku. Od 1866. do 1869. bio je ravnatelj vinkovačke 
gimnazije. Nakon umirovljenja 1869. živio je s obitelji u Andrijevcima 
i Osijeku. Tada je po narudžbi državnih vlasti u razmjerno kratkom 
vremenu napisao kapitalno djelo, sintezu povijesti habzburške Vojne 
krajine u četiri opsežna sveska pod nazivom ,Specialgeschichte der 
Militargrenze aus Originalquellen und Quellenwerken geschopft“ 
,Beč 1875. U tom djelu obradio je povijest svih vojnih krajina u 


Monarhiji od njihova postanka do ukidanja 1872. godine. 


113. www. enciklopedija. hr 

VITEZOVIĆ, PAVAO-RITTER''*, povjesničar i književnik 
(Senj, 7. 1. 1652- Beč, 20. 1. 1713) 

Pavle je sin Antuna i Doroteje Ritter, obitelji koja vuče 
korijene od njemačkih doseljenika. Prvi je profesionalni pisac i jedna 
od najznačajnijih figura u povijesti hrvatskoga književnoga jezika na 
prijelazu iz 17. u 18. stoljeće. Pučku je školu završio u Senju, a prvih 
šest razreda gimnazije ( kod jezuita) u Zagrebu. Školovanje je 
nastavio u Kranjskoj kod povjesničara Valvazora. Tu je izrađivao 
bakroreze i počeo pisati pjesme i proučavati povijest. Nakon toga 
odlazi u Rim i pod utjecajem Valvasora proučava povijest, zemljopis 
i tiskarstvo. Bio je vrlo učen čovjek. Piše pjesme, na hrvatskom i 
latinskom jeziku. Svoje prvo djelo Odiljenje Sigetsko tiskao je na 
hrvatskom jeziku u Linzu ( Austrija). Godine 1681. u Senju je 
imenovan za poslanika u Ugarskom saboru a kasnije i u Beču. 
Podžupanom je imenovan 1691. za područje Like i Krbave. Uspio je 
dobiti od kralja svečanu povelju kojom se Senju jamči njegova ranija 
prava. Sudjelovao je u ratu protiv Turaka. Hrvatski sabor mu je 
povjerio zadaću da kao član povjerenstva djeluje u razgraničavanju 
Hrvatske sa Venecijom i Turskom. Bio je niz godina upravitelj 
Hrvatske tiskare, smještene u njegovoj kući u Zagrebu, u Opatičkoj 
uliici. Prva knjiga tiskana u toj tiskari bila je Kalendarium aliti 
miszechnik hervatski za leto 1695. Između ostaloga napisao je : 
Oživljena Hrvatska, Odiljenje sigetsko, Linz 1684; Kronika aliti 
spomen vsega i svieta vikov, Priručnik aliti razliko mudrosti cvitje, 
Zagreb, 1703.; Senjčica, Bosna captiva, Stemmotografija i dr. Veliku 


je ulogu imao u radu na pravopisu i jeziku. Širinom znanja, 

sposobnošću, temeljitošću i pristupom idejama izdvaja se kao 
pjesnik hrvatskog i latinskoga stiha, bio je vrstan povjesničar, 
arhivist, —numizmatičar, — heraldičar, zemljopisac i kartograf, 
jezikoslovac i inicijator jedinstvenoga hrvatskog pravopisa, latinske 
grafije i književnog jezika. Na kraju svoga života živio je kao 


siromah, a umro u Beču 1713. 


114. L. Dobranić, 1995, 171-178. 


VLAHOVIĆ, ANTE'"*, političar ( Senj 1899. — Buenis Aires, 

1977.) 

U Senju završava pučku školu i gimnaziju, a pravo u Zagrebu, 
gdje je i doktorirao. Nakon toga u Senju i Novom Vinodolskom vodi 
odvjetničku kancelariju. Vrlo je aktivan u senjskom društvenom i 
političkom životu. Osnutkom NDH imenovan je načelnikom grada 
Senja, a1942 imenovan je u Hrvatski državni sabor. Pod kraj rata 
odlazi u Zagreb, s obitelji se povlači preko Slovenije i Austrije u 
Italiju. Tamo ga hapse Englezi i sprovode ga u njemački logor 
Dachau. Odatle odlazi u Argentinu. | tamo sudjeluje u kulturnom i 
političkom radu i time pridonosi borbi Hrvata za oslobođenje 
Hrvatske. Bio je urednik novina Hrvatski narod i starješina Hrvatskog 
domobrana za Južnu Ameriku. Umro je 1977. u Buenos Airesu i 
pokopan na jednom seoskom groblju na samom periferiju toga 


grada. 


115. M. Kolar, 1997, 151-168. 

VLAHOVIĆ, DRAGO"'*, gospodarstvenik i političar ( Senj, 19. 

4. 1870.- Senj, 12. 9. 1924.) 

Nižu pučku školu završava u Senju i nižu gimnaziju, a trgovačku 
školu u Ljubljani i Grazu. Nakon toga vraća se u Senj, gdje se 
uključuje u očevu trgovinu vinom, postavši na prijelazu stoljeća 
jedan od najuglednijih senjskih trgovaca. Bio je istaknuti pravaš, 
jedan od osnivača drugoga Hrvatskoga parobrodarskog društva u 
Senju i društva Senjski sokol ( 16. lipnja 1889), te prvi tajnik toga 
društva. Dva puta je bio narodni zastupnik senjskoga kotara (1908. i 
1910.) i pravaški zastupnik ( 1907.). U Saboru je biran u odbor za 
bogoštovlje i nastavu ( 21. 3. 1910.) i u odbor za proračun i rasudbu 
zemaljskog računa ( 22. 12. 1910.) i time dosta pomogao školi u 
crkvi na području Senja pa i šire. Pomagao je i senjskoj gimnaziji 
izborivši se da joj grad Senj dotira značajna sredstva. Kao zastupnik 
Vlahović se zalagao za željeznice i ceste na području Ličko- 
krbavske županije, a osobito one koje su vitalno značile za Senj. 
Podržavao je gradnju ceste Senj- Prizna, u zaleđu Senja za ceste 
Brinje- Letinac, zatim Sv. Juraj —Oltari kao i one ceste koje povezuju 
Otočac sa Krivim Putom. Od 1906. do 1912. Vlahović je starješina, a 
od 1915. podstarješina Hrvatskog sokola. U vrijeme banovanja 
Pavla Raucha uspijeva osnovati Župu dr. Ante Starčević koja 
obuhvaća uz Senj i gospićko društvo. Od 1911. Vlahović je gradski 
zastupnik, a od 1917. i senjski gradonačelnik. Pokopan je na groblju 
Sv.Vid u Senju godine 1924. 


116. M. Kolar, 1997, 151-168. 

VRINJANIN, FRANJO", svećenik i profesor ( ?. 10. 5. 1771.- 
Grižane, 2. 6. 1854.) 

Nije poznato gdje je rođen. Teologiju je studirao u 
Szombathelyu ( Sabaria). Za svećenika je zaređen 1795. i od 1796. 
do 1797. je ogulinski kapelan. Od otvaranja sjemeništa u Senju 
1806. dok ono nije 1810. izgorjelo bio je ondje na teološkom liceju 
profesor biblijskih znanosti. Kanonikom je imenovan oko 1810. 
godine. Povodom njegove smrti Zagrebački list ( 1854., 150.) objavio 
je vijest u kojoj među ostalim stoji da je bio i ravnatelj sjemeništa u 
Senju. Godine 1812. odlazi za župnika u Grižane, gdje je umro 2. 
lipnja 1854. godine i ondje je pokopan u crkvenoj grobnici. Govorio 
je hrvatski, talijanski i latinski. Napisao je ,Razgovori za sve nedilje u 
godini (Rijeka, 1825.) i preveo knjigu u tri dijela: Razgovori Petra i 
Vanni, 1.-II. (Rijeka, 1831.). Vrinjanin je mnogo radio na obnovi 
crkava, pogotovo na obnovi crkve u Grižanima, za koju je poslije 
1830. nabavio dva zvona, orgulje iz Venecije,obnovio pokrajne 
oltare i nabavio luster i baldahin. Iza njega ostalo je više radova u 
rukopisu. 

Djelo: Vrinjanin, Franjo: Naslov za sve nidelje kroz godišta, Rijeka, 
1825. 


117. M. Bogović, 1999, 204. 

VRHOVAC, ANTE" diplomirani inženjer kemije ( Senj, 14. 1. 
1934.-Senj, 25. 5. 2008.) 

U Senju pohađa osnovnu i sve do osmog razreda i 
gimnaziju, a nakon toga odlazi u Delnice gdje je završio osmi razred 
gimnazije i tu maturirao. Nakon završetka gimnazije odlazi u Zagreb, 
studira kemiju na Tehnološkom fakultetu i tako stječe zvanje 
diplomiranog inženjera kemije. Zapošljava se u mesnoj industriji 
Sljeme, potom odlazi u Bosansku Gradišku gdje i dalje radi u struci. 
Od 1980. do 1994. radi u Hidrometeorološkom zavodu na praćenju 
kvalitetnih promjena vode i zraka. Nakon umirovljenja 1994. godine 
vraća se u svoj Senj i pokreće proizvodnju suhomesnate robe. 
Jedno vrijeme u Srednjoj školi u Senju predaje kemiju. Uključuje se 
u kulturni život grada pa je jedan od osnivača Ogranka matice 
hrvatske u Senju i njen predsjednik. U tom vremenu je sa 
suradnicima pripremio više znanstvenih skupova i raznih publikacija 
( kalendar za 1998., pod nazivom Crkve Grada Senja. Godine 2001. 
tiskana je brošura Put u Senj-putne uspomene, Godinu dana 
kasnije, 2002. izdana je poetsko grafička mapa pod nazivom Ulice 
portuni, volte, kantuni, a u suizdavaštvu sa HAZU-om Ogranak 
matice hrvatske Senj tiskan je Senjski rječnik Milana Moguša, kao 
životopis akademika M. Moguša. Godine 2007. tiskana je knjiga 
Milana Sijekovića, Senj, sunce grije, bura vije. Sa suradnicima 
pokreće kataloga Senj u ruševinama. Pokreće i znanstveno-stručni 
simpozij hrvatskih grafičara ,Blaž Baromić“ u organizaciji Grafičkog 
fakulteta u Zagrebu godine 1997. Bio je i jedan od pokretača i 


organizatora postavljanja spomen ploče Senjskoj glagoljskoj tiskari 

2002. godine. Dugogodišnji je član Senjskog muzejskog društva, 
dopredsjednik ( 1997-2000.) i predsjednik ( 2000.-2004). Svoj život 
posvetio je afirmaciji senjske kulturne prošlosti i kulturnih ustanova u 


kojima je djelovao pod kraj života. 


0. Podatci prikupljeni u Gradskom muzeju Senj. 


VUKASOVIĆ, FILIP"'*, inženjer, graditelj i vojskovođa ( sv. 
Petar —Bruvno-1755 - Beč, 9. 8. 1809.) 

Potomak je senjske patricijske obitelji i sin _graničarskog 
časnika, završava studije na  Carsko-kraljevskoj _inžinjerskoj 
akademiji u Beču ( 1781), ističući se posebice u matematici, 
geometriji i kartografiji pa je kao jedan od najvrsnijih pitomaca 
akademije odlikovan od Marije Terezije darom od 12 zlatnih dukata, 
poručnik je inžinjerskih trupa, natporučnik nakon austro-pruskog 
rata. Vraća se u Senj, radi na cestogradnji u hrvatskom kršu, 
senjske luke, ceste Senj-Sv. Juraj ( 1783), Senj- Novi Vinodolski ( 
1783-1784), Gospić-Karlobag ( 1782-1786)- terezijanske ceste, od 
1785- 1786 gradi kamene pregrade u Senjskoj Dragi radi 
zaustavljanja vodenih bujica, Kolan kroz Senj i Carske magazine ( 
1787). Iste godine rekonstruira cestu Vratnik- Senj, a u ratu Austrije 
sa Turskom u Crnoj Gori ( 1788-1789) je vojni zapovjednik, nakon 
čega ga je austrijski car promakao u čin majora. Od godine 1790- 
1792. radi na proširenju senjske luke. Godine 1794. promaknut je u 
čin pukovnika i zapovjednika Ličke graničarske regimente sa 


sjedištem u Gospiću, promaknut je čin general majora ( 1799), zatim 

u čin podmaršala (1799). Uspješno se borio protiv Napoleona, ali je 
unatoč tomu 9. kolovoza 1809. od zadobivenih rana u ratu umro u 
54. godini života. Najveće životno djelo Filipa Vukasovića je gradnja 
ceste tzv. Lujzijane od Karlovca prema Rijeci u duljini od 130 
kilometara ( 1803-1809) koja je svojom savršenom građevinskom 
tehnikom na početku 19. st. otvorila novu eru građenja modernih 


planinskih cesta na području hrvatskog krša. 


118. S. Nossan, 1970, 173-185. 


VUKELIĆ, JOSO""*, inženjer, sveučilišni profesor, ( Senj, 
3.4 1955.) 


Y 


A: 


slika: www. sumari. hr 


Osnovnu školu završava u Krasnu, kemijsko-tehničku u 
Zagrebu, a studij šumarstva u Zagrebu 1979. godine. Zapošljava se 
u Službi za uređenje šuma u Sisku, potom u Karlovcu, a iza toga 
magisterij stječe 1984. godine iz područja uređenja šuma. Doktorat 
znanosti brani 1990. pod naslovom Šumske zajednice i staništa 
hrasta kitnjaka u sjeverozapadnoj Hrvatskoj. Predaje na Šumarskom 


fakultetu u Zagrebu i aktivno sudjeluje u mnogim šumarskim 

institucijama i time afirmira šumarsku znanost u nas i u svijetu. 
Objavio je sveučilišni udžbenik, više od osamdeset znanstvenih i 
stručnih radova, te drugih publikacija. Bio je dekan Šumarskog 
fakulteta, član je Nacionalnog vijeća za visoku naobrazbu i drugih 
znanstvenih institucija značajnih za područje šumarstva. Za svoj 
znanstveni rad odlikovan je 1997. Redom Danice s likom Ruđera 
Boškovića. 

Djela: Sveučilišna šumarska nastava u Hrvatskoj, Zagreb, 1998., 
Šumarska fitocentologija i šumske zajednice u Hrvatskoj, Zagreb, 


1998., Šumska vegetacija Hrvatske, Zagreb, 2012. 


119 T. Devčić, 2007, 240-241. 


VUKELIĆ, MIHOVIL"?", liječnik i znanstvenik ( Senj, 15.11. 
1931.) 


Osnovnu školu i gimnaziju završio u Senju, a studij medicine u 
Beogradu 1967. Liječnički staž odradio je u Rijeci, a nakon toga 
zapošljava se kao liječnik u Domu zdravlja u Senju. Godine 1969. 
prelazi u Zavod za zaštitu zdravlja Rijeka. Postdiplomske studije i 
specijalizaciju iz medicine rada te postdiplomske studije iz socijalne 
psihijatrije završava na medicinskom fakultetu u Zagrebu. 
Magistarski rad pod nazivom ,Karakteristike osoba mlađih od 29 
godina liječenih od alkoholizma“ obranio je 1981. na Medicinskom 
fakultetu Sveučilišta u Zagrebu. Doktorsku disertaciju pod naslovom 
»sociomedicinske specifičnosti alkoholizma mladih u urbanoj sredini“ 

obranio je 1984. na Medicinskom fakultetu Sveučilišta u Rijeci. 
Godine 1989. izabran je za izvanrednog profesora na Medicinskom 
fakultetu Sveučilišta u Rijeci, a redovnim je profesorom je bio na 
istom fakultetu od 1992. godine. Njegov stručni i znanstveni rad bio 
je usko vezan za zaštitu zdravlja radnika. Bavio se posebice 
problemom alkoholizma u radnim organizacijama i o tome je objavio 
više stručnih i znanstvenih radova. Utemeljitelj je i dva nova 
postdiplomska studija medicine rada i pomorske medicine te 
dodiplomski studij za diplomirane sanitarne inženjere. Objavio je 150 
stručnih i znanstvenih priloga od kojih su mnogi predstavljeni u 
svijetu uz njegovo osobno sudjelovanje na pedeset zanstvenih i 
stručnih skupova. Za svoj stručni i znanstveni rad uz ostale dobio je 
1996. odličje ,Red hrvatske Danice s likom Ruđera Boškovića“ te 
»orebrenu kameliju* nagrada Grada Opatije. 

Djela: Alkoholizam mladih, Zagreb, 1984., Medicina rada, Rijeka, 
1996., Sociomedicinske specifičnosti alkoholizma mladih u urbanoj 
sredini, Rijeka, 1984. 


(Tekst u skraćenoj verziji preuzet iz Hrčak, srce.hr, autora 


Marka Šarića.) 


120. Hrčak, srce, hr 

VUKELIĆ, MESALOV MIROSLAV"“'+ pisac, zagonetač ( 
Karlobag, 1851.- Zagreb, 20. 8. 1925.) 
Miroslav Vukelić, otac Književnika Zvonimira, rodio se u 


Karlobagu od oca Petra, financijskog službenika u Senju i majke 
rođene Smojver. Pučku i srednju školu pohađao je u Senju. Bio je 
odličan učenik. Želio je studirati teologiju, a kasnije je mislio na 
medicinu. Međutim zbog bolesti nije pristupio ispitu zrelosti, iako je 
uspješno završio 8. razred. Poslije toga zaposlio se kao činovnik kod 
senjske carinare. Službovao je u carinama u Kostajnici, Staroj 
Gradiški, Osijeku, Sisku, gdje je i umirovljen 1893. kao šef carine u 
svojoj 42. godini iz nepoznatih razloga. Vid mu je značajno oslabio 
pa je teško bilježio svoje zapise. Napisao je oko 20 tisuća 
zagonetaka, koje su ostale u njegovim bilježnicama. Najplodnije je 
razdoblje njegova stvaralaštva između 1914. i 1918. godine. Sretna 
je okolnost da se upravo tada pojavljuje u Zagrebu ,llustrirani list“ 
koji u rubrici ,Razbibriga“ objavljuje isključivo zagonetke. U 
uredništvu toga lista nalazio se i njegov sin Zvonimir, koji nastoji da 
svijet upozna stvaralaštvo njegova oca. Mesalov je tada u zenitu jer 
užurbano radi predosjećajući da je njegovu vidu kraj. U ,llustriranom 
listu“ u razdoblju od pet godina ( 1914-1918) objavio je oko tisuću 
zagonetaka. Nakon gubitka vidam i srce mu je postupno slabio pa je 
tako 20. kolovoza 1925. godine umro u 74. godini života. Pokopan je 
na zagrebačkom groblju Mirogoj. Mesalov je bio prvi tvorac križaljke 


u nas. 
121. S. Peleh, 1970. 309-322. 

VUKELIĆ, ZVONIMIR", književnik i novinar ( Senj, 14. 8. 
1876- Zagreb, 18. 3. 1947.). (Pseudonimi: Zyr Xapula, Zyr 
Vukelić) 

Nakon školovanja u Senju i studija prava u Zagrebu, posvećuje 
se novinarstvu i književnom radu. Od 1899. stalni je suradnik 
Hrvatskog prava i drugih pravaških glasila. Od 1906. do 1910. izdaje 
i uređuje pravaški časopis Hrvatska smotra, a 1917. pokreće satirički 
list Nos. Više godina radi kao novinar u novinskom koncernu 
Tipografija. Bio je prvi tajnik Hrvatskog novinarskog društva. Od 
travnja 1941. u uredništvu je dnevnika Hrvatski narod, a iste godine 
pokreće i uređuje kratkotrajni Polet- hrvatski slikovni časopis. Nakon 
rata nije smio objavljivati. 

Veliki broj humorističkih i satiričnih crtica, novela, kozerija i 
feljtona u kojima se dobrodušno podsmjehuje aktualnim društvenim 
priikama i pojedincima te općim ljudskim naravima i navikama, 
objavio je u vodećim hrvatskim časopisima Vijencu, Nadi, Domaćem 
ognjištu, Prosvjeti i dr. Zajedno s Milanom Ogrizovićem objavio je 
satire Trgovina ideja (1900) i Nova trgovina ideja ( 1902), u kojima 
se, preko oživljenoga glavnoga lika iz Gogoljeva romana Mrtve 
duše, = Čičikova, = ironiziraju = tadašnje — umjetničke prilike. 
Umjetničkome, ali i političkome društvenom kontekstu, te instituciji 
cenzure i staroj komediografskoj tehnici, podsmjehuju se njih dvojica 
i u komediji Hrvati na Karpatima ili Gospođica od telefona ( HNK, 
Zagreb, 1911.). U zajednici s Rudolfom Habedušom Katedralisom 
nastala je komedija Petricza Kerempuh ili Moglo bi se i danas 


dogoditi (HNK, Zagreb, 1944). Samostalni skeč Jubilarac izvodi mu 

se u HNK-u 1936. godine, u povodu 40. obljetnice rada i 60. 
obljetnice života. Stručna kritika ističe njegov smisao za humor i 
domišljatost pri uočavanju aktualnih tema, posebice za izgradnju 
ironijskog efekta i humornih grotesknih slika, ali i prigovora 
mjestimičnoj formalnoj površnosti, pripovjednoj brzopletosti te u 
dramskim djelima posebice predstavljenim  likovima- zapravo 
maskama- i nepostojanju izgrađene dramske radnje. Kao pisac 
kazališnih kritika opredijelio se za popularan, lakočitljiv deskriptivan 
pristup, nerijetko prošaran zabavnim tonovima, želeći tako da se i 
najšira čitateljska publika zainteresira za kazališnu kritiku i pojave u 
hrvatskome teatru. 

Djela: U koautorstvu s M.Ogrizovićem , Trgovina ideja, Zagreb, 
1900, Nova trgovina ideja, Zagreb, 1902., Stari plamen, Zagreb, 
Humoristične pripovijesti, Zagreb, 1911., Kazališna kronika, Utisci i 
dojmovi u saisoni hrvatskog zemaljskog kazališta 1912- 1913., 
Zagreb, 1913., Knjiga bez predgovora, Zagreb, 1914., Joško 
Dundek izbornik i druge neke pripovijesti, Zagreb, 1922., Pjesme 
nad pjesmama, Priručno ogledalo našeg vremena, Zagreb, 1935. 

Lit; M. Ogrizović, Zyr. PI. Vukelić: Knjiga bez predgovora, 
Suvremenik, Zagreb, 1917; M. J. Zagorka, Zyr Xapula, Ženski list, 
br. 7, Zagreb, 1937. 


122. Z. Derossi, 1980, 263-276. 

VUKUŠIĆ, IVAN'?*, kipar i slikar ( Živi Bunari kod Jablanca, 
18.12.1922. — Duseldorf, 26.4.1981.) 

Rođen je u Živim Bunarima kraj Jablanca. Još kao dijete 
Vukušić se seli u Novi Vinodolski gdje završava pučku školu, 
gimnaziju u Rijeci, maturira u Zagrebu, a nakon Drugog svjetskog 
rata apsolvent je na Strojarskom fakultetu. Umjesto da diplomira, 
posvećuje se nastavničkom pozivu, a nakon toga i kiparstvu. U 
središte svojih umjetničkih preokupacija on stavlja portret. Zanimaju 
ga psihološki titraji i nijanse koje se odražavaju na licu, pa svoj 
kiparski opus započinje  portretiranjem ljudi s intelektualnim 
dvojbama i problemima metafizičke naravi. U tom razdoblju nastaju 
portreti Frana Alfirevića, Tina Ujevića, Augusta Šenoe, Davora 
Jerkovića, Zlatka Balokovića, Nikole Tesle i dr. Ivana Ribara. Gotovo 
iste rezultate postigao je i na području monumentalne plastike. 
Njegova figurativna kompozicija «Na vječnoj straži» u Senju spada u 
red najuspjelijih poslijeratnih spomenika, dok je u jablanačkoj «Pieti» 
kao rijetko koji naš kipar uspio spojiti i likovno izraziti gotovo dva 
dijametralno suprotna psihološka stanja: lirsku sjetnost i naglašenu 
dramatiku. S jako naglašenim osjećajem za boje i psihološku nijansu 
u Duseldorfu s uspjehom slika vedute, stare burgove, prolaznike, 
barske plesačice, stabla na osami, klonove, aktove, te portrete žena 
zastrašenih alkoholom i erotskim užicima. Stvorio je na taj način 
jedan svijet koji ima glavu u tvornici, a dušu u krčmi i krevetu. U 
predasima između izrade djela koja zahtijevaju duži studijski rad, 
napravio je preko tisuću akvarela. To su virtuozno izvedena djelca 


na kojima dominiraju dvije boje ( svijetloplava i smeđa) položene 

jedne uz druge sa sigurnošću koja kadšto graniči s čarobnjaštvom. 
Potkraj života vraća se u Zagreb, pa opet u Duseldorf gdje umire 
godine 1981. 


123. M. Rogošić, 1981-82, 515-518. 


VUKUŠIĆ, STJEPAN'**, sveučilišni profesor, književnik ( 
Stinica kraj Senja, 11.9.1931.) 


slika: www. istrapedija. hr 


Pučku školu završio u Jablancu, gimnaziju u Senju, a 
Filozofski fakultet u Zagrebu. Postigao je doktorat filoloških znanosti. 
Predavao je u krčkoj gimnaziji, a od 1965. na Pedagoškoj akademiji 
u Puli, gdje je od 1984. redoviti sveučilišni profesor. Član je Odbora 
za dijalektologiju Razreda za filologiju HAZU i Uredničkog vijeća 
časopisa ,Jezik“. 

Njegovo prvo stvaralačko razdoblje obilježeno je stihom i prozom, 
knjigom novela i crtica Burobran (1970), a završava pjesničkom 


zbirkom Iznad pelina ( 1989). 

Njegov _ roman Podgorski vjetar ( 1996) je mitska heroička 
retrospekcija u staništa predaka, a drugi roman Duh u kamenu 
(1997) je davna povijesna drama puka i graditelja pulskog 
amfiteatra. Piše pjesme i prozne crtice koje se prevode na talijanski, 
njemački, slovački i esperanto. 

Djela: Burobran, Rijeka, 1970.; Da život ne pogaziš, Rijeka, 
1973; Svijet pod listincem, Pula, 1979; Uskraćene blagosti, Pula, 
1982; Iznad pelina, Senj, 1989; Svjetlost ognjišta, 1993; Podgorski 
vjetar, Zagreb, 1996; Duh u kamenu, Zagreb, 1997. 

Lit: Z. Derossi, Poetski svijet Stjepana Vukušića, ,lstra“, 29, 1-2, 
Pula, 1991. 


124. wikipedija .org. S. Vukušić, 1989, 86. S. Vukušić, 1989,86. S. Vukušić, 2004, 161-162. 

Z 


ZIMPERMANN, LJUDEVIT", pravnik i političar ( Senj, 19. 8. 

1883.- Zagreb, 21. 10. 1945.) 

Pučku školu i gimnaziju završio u Senju, pravo u Zagrebu. 
Nakon položenog drugog ispita postaje kraljevski sudbeni prislužnik 
na Kotarskom sudu u Gospiću. U zagrebačkom Zvonu objavljuje 
studiju Baltazar Bogišić kao pravnik i zakonodavac. Doktor prava 
postaje 1909. Godine 1912. imenovan je zamjenikom Kraljevsko- 
državnog odvjetnika u Ogulinu. Iste godine postaje i treći zamjenik 
državnog odvjetnika, a zamjenik državnog odvjetnika II. razreda 
postaje 1915. kod državnog odvjetništva u Zagrebu. Početkom 
Prvoga svjetskog rata postavljen je kao pravnik za civilnog 
komesara u Beogradu sa zadaćom da štiti građane. Godine 1917. 
objavljuje svoje predavanje koje je održao kao civilni komesar i 
zamjenik Kr. državnog odvjetnika pod naslovom Des Polizeirecht 
Verlesungen gehalten an dem keiserlichen und Koniglichen 
Verwaltungskurse des MGG,_ in _ Serbien _k. Staatsanwalt 
Stellvertreter_ ( Belgrad 1917,nije objavljeno). Objavljuje studiju 
Hajdučija u Srbiji (1918), Hrvatska njiva, 1918., br. 22-23, 373-382. 
Nakon završetka Prvoga svjetskog rata ponovno se zapošljava u kr. 
državnom odvjetništvu u Zagrebu sve do 1920. Nakon godinu dana 
vraća se u Senj gdje postaje tajnikom mjesne organizacije Saveza 
trgovaca u Hrvatskoj i Slavoniji. Ne ostaje dugo u svome Senju, već 


ponovo se vraća u Zagreb i 1924. postaje odvjetnički perovođa, 

1926. je branitelj u kaznenim poslovima za područje Banskog stola u 
Zagrebu, a 1929. je ponovno odvjetnik. Branio je komuniste i ne 
znajući da će ga nekoliko godina kasnije sljedbenici te ideologije 
okrutno likvidirati. Kao iznimno dobar odvjetnik besprijekorno se 
služio latinskim, talijanskim, njemačkim i grčkim jezikom. 

Između dva svjetska rata Zimpermann dosta piše. Objavljuje 
članak In memoriam dr. Viktor Aleksander, državni nadodvjetnik, 
zatim O promjeni institucije istražnog zatvora i Prava branilaca za 
vrijeme pripremnog postupka. 

Uspostavom NDH uključuje se u njen državni sustav. Napušta 
odvjetništvo _ 18. 9. 1942. i postaje pročelnikom Ministarstva 
pravosuđa i bogoštovlja NDH, a već nepunih mjesec dana kasnije 
preuzima mjesto E. Kvaternika-Dide, mjesto glavnog ravnatelja 
Glavnog ravnateljstva za javni red i sigurnost. A kada je shvatio da 
ne može ništa promijeniti nabolje u svome resoru, podnosi ostavku 
5. 12. iste godine. Iza toga dolazi na mjesto pročelnika Ureda 
državnog vijeća, a od 28. 3. 1944. je i državni vijećnik do svibnja 
1945. Kada su mu prijatelji savjetovali da ode iz zemlje, nije se dao 
nagovoriti. Našao se u središtu montiranog procesa, najprije odlazi u 
istražni zatvor ( 3.- 10. srpnja 1945), potom odlazi u zatvor a onda 
se pokreće protiv njega postupak za istraživanje ratnih zločina. 
Zimpermann je strijeljan 21. listopada 1945. osudom Vojnog suda 
komande grada Zagreba. 

Djela: Dr. Šilović, Predavanja o kaznenom pravu, Mjesečnik, 44 ( 
1918), br. 5-6, 182-187., Domovina i značaj, Virovitički hrvatski 
glasnik, I, ( 1926), br. 16, 1, br. 21, 1-2, br.24, 2., Dr. Hinko Hinković, 

Hrvatska revija ( 1929), br. 10, 606-607., Misli o sudcima i 
odvjetnicima, Zagreb, 1942. 


125. Lj. Kobelja-M. Kolar, 1995, 307-326. 


NI 


ŽUNJEVIĆ, MAROJE'“, veliki kapitan Senja, ( 1476-1483) 

Odnosi između Senja i Dubrovnika u prošlosti bili su više nego 
odlični. Na kraju XV. i početkom XVI. stoljeća bilo je više 
Dubrovčana koji su svojim radom  naklonošću, službom i vojnim 
pothvatima proslavili grad Senj i istakli se u tome gradu vojničkim 
zaslugama _i požrtvovnim nastojanjima. Jedan od takvih Dubrovčana 
bio je i Maroje Žunjević. Za svoga kapitovanja u gradu Senju i 
drugim područjima Senjske kapitanije istaknuo se Maroje u izgonu 
krčkog kneza Ivana VII. Frankopana iz Vinodola, a pogotovo u 
osvajanju otoka Krka za kralja Matijaša. Svoju kapetansku vlast na 
području senjske kapitanije kao i podaničku odanost prema kralju 
Matijašu vršio je predano i savjesno te je stoga uživao veliki ugled i 
stekao dužno poštovanje u političkim, državničkim i dvorskim 
krugovima. 

Maroje Žunjević je porijeklom Dubrovčanin i član je ugledne 
obitelji koja se svrstala među dubrovačku vlastelu. Otac mu je bio 


Damjan Žunjević 1457. godine vlastelin despota Lazara Lazarevića i 

po diplomatskim zadaćama nalazio se u Smederevu, Dubrovniku ili 
Budimu. Nakon pada Srbije 1459. godine obitelj mu se sklonula u 
Dubrovnik, a možda i u Senj, jer se tu oko 1476. nalazio kao kapitan 
senjski, kraljev pouzdanik i dubrovački vlastelin Maroje Žunjevič 
kojega je cijenio ugarsko-hrvatski kralj Matijaš Korvin. Svojim javnim 
i društvenim radom Frankopani su se često sukobljavali s 
nastojanjima kapitana  senjskoga M. Žunjevića. On je naslijedio 
trećega po redu kapitana senjskoga Frodnara 1476. godine.i prema 
prvim povijesnim podacima spominje se sve do 1483. kao kapitan 
senjski. Znači da je M. Žunjević kapetanovao u Senju od 1476. do 
1483. Kao peti kapitan senjski od 1486. do 1494. bio je Petar Tarnik 
Makšak i prema tome je onda —Maroja Žunjevića smrt zatekla 
između 1483. i 1486. Uz Senj Žunjević je bio kapitan i grada 
Novoga, Grižana i Vinodola. Iz Dubrovnika je pozvao braću Nikolu i 
Jeronima i smjestio ih u te gradove i tu se poslije Marojine smrti 
spominju kao plemenita gospoda Bribira. 

Lit:, Krmpotić, Branko: Dubrovčanin Maroje Žunjević, kapiten Senja, 
Zagreb, 1969. 


126. B. Krmpotić, 1975.305-314. 

